ועדת הכלכלה, כנסת 20, פרוטוקול מספר 216, 2016-03-28 12:30

דוד ביטן: אני פותח את הישיבה.

דוד ביטן: אני קודם כל שמח ששר התחבורה בישיבתנו האחרונה לעניין החוק נמצא כאן, כדי לסיים עניינים מסוימים שגם השר רצה להיות נוכח בהם אבל לפני שאני מתייחס לעניינים שהשר ביקש, חבר הכנסת פריג', הגשת שתי רביזיות.

דוד ביטן: מה קורה אתן?

עיסאווי פריג': הראשונה, יחד עם חבר הכנסת פרי בעניין השמאים - -

<לאה ורון: דיון מחדש בסעיף 15.

עיסאווי פריג': דיון מחדש בסעיף 15, שיחד עם חבר הכנסת פרי אנחנו מבטלים את זה.

דוד ביטן: ויש לך עוד רביזיה.

עיסאווי פריג': הרביזיה של סעיף 35(6) – גם אנחנו - -

דוד ביטן: ויש לך גם בסעיפים 40-44.

עיסאווי פריג': הגענו למסקנה שהדברים הגיעו להסכמות - -

<לאה ורון: זאת אומרת שבקשותיך לדיון מחדש נמשכו?

דוד ביטן: כל הבקשות.

עיסאווי פריג': נמשכו.

עיסאווי פריג': אני רוצה לתת לשר תחושה טובה שאין לוביסטים שעומדים מאחורי.

עיסאווי פריג': אני מחכה להורדת מחירי הרכב.

דוד ביטן: אני הודעתי לשר שאתה לא לוביסט.

דוד ביטן: אתה אוהב בכל עניין להיכנס חזק חזק וזה העניין.

ישראל כץ: קודם כל, אני רוצה להודות ולהכריז עליך כעל לוביסט של הציבור.

עיסאווי פריג': קיבלתי שדרוג.

עיסאווי פריג': ..

דוד ביטן: פריג', לא בטוח שזה יעזור לך בבחירות במרצ.

עיסאווי פריג': זה יש לנו עוד שלוש שנים.

עיסאווי פריג': נחליט.

חיים כץ: אם כבר מדברים, עושים סקרים על תפקוד השרים בשנה לבחירות, אז אני יוצא מאד גבוה אבל התברר שבמגזר הערבי אני יוצא עוד יותר גבוה מאשר אצל היהודים.

עיסאווי פריג': כן, אבל מרצ נותנת לך גלאט-כשר, זה יעזור לך במיקום.

עיסאווי פריג': עזוב את המגזר הערבי, אני מרצ, וזה נותן חותמת - -

איתן כבל: בוקר טוב לכם.

איתן כבל: צהרים טובים.

איתן כבל: אדוני השר, נפגשנו רק לפני שעה קלה.

איתן כבל: היה בסדר גמור.

איתן כבל: מנהלת הוועדה, שלום.

איתן כבל: אני בהלם.

איתן כבל: מי פה?

איתן כבל: מי כל אלה?

איתן כבל: המוסכניקים?

ישראל כץ: חגיגה.

ישראל כץ: פספסת את ה - - - של חבר הכנסת פריג'.

ישראל כץ: עשינו סולחה בלי לשחוט כבש.

איתן כבל: חכה, עוד לא אמרנו שישחטו כבשים.

ישראל כץ: הוא משך את הרביזיה.

איתן כבל: כן, אני יודע.

איתן כבל: שלום לכולם.

איתן כבל: אני מתנצל על האיחור בריצות של היום בכל מיני מקומות.

איתן כבל: שלום דרור.

איתן כבל: ברשותכם, אדוני השר, אני מאד מקווה שהדיון הזה, חברי דוד ביטן, אהוב ליבי פרי, חברים יקרים, אני אומר את זה ככה: תראו, במה שתלוי בי, בנו אני מקווה, אדוני היועץ המשפטי, אנחנו נעשה כל מאמץ לסיים את כל התהליך היום, בעיקר אחרי שכבר הגענו איך שהוא גם בתוכנו להסרת הרביזיות, ויש כאן עניינים נוספים, שאני מקווה, אבנר, שכפי שנאמר לי על ידי רונן פה, שגם הגיעו להבנות בכמה וכמה עניינים וגם נשמע אותן.

איתן כבל: אני חושב שזה יכול לקדם את התהליך כך שאנחנו נמצא את עצמנו, אדוני המנכ"ל, מסיימים את העניין מה יותר מהר.

דוד ביטן: דבר נוסף, אמרתי לך ש"סיקסט" פנה אלי ונשמע אותו גם כן.

איתן כבל: כן, כן.

איתן כבל: אני לא חוסם שום שור בדישו.

איתן כבל: איך אומרים?

איתן כבל: אני נותן לכל אחד ואחד לומר את דברו, ואני מקווה שאנחנו נוציא תוצאה טובה מתחת ידינו.

איתן כבל: גברתי, איפה אנחנו אוחזים?

<לאה ורון: אנחנו אוחזים בבקשות של שר התחבורה לדיון מחדש במספר סעיפים.

איתן כבל: בבקשה.

איתן כבל: מי יציג?

<לאה ורון: סעיף 31 זו הבקשה הראשונה.

<חוה ראובני: צהרים טובים.

<חוה ראובני: אני מהלשכה המשפטית, משרד התחבורה.

<חוה ראובני: סעיף 31 מסדיר את התנאים ליבוא אישי של רכב, בין לשימוש אישי ובין לשימוש עסקי-עצמי.

<חוה ראובני: - -

איתן כבל: סליחה, אנחנו נפתח את סעיף 31, נעלה אותו להצבעה: מי בעד הבקשה לדיון מחודש ירים את ידו.

איתן כבל: בעד – רוב

איתן כבל: נמנעים – אין

איתן כבל: תודה רבה.

איתן כבל: הסעיף אושר.

איתן כבל: עכשיו גברתי תציג את הבקשה שלכם לרביזיה.

<חוה ראובני: סעיף 31 קובע סדרה של תנאים ליבוא אישי, בין אם לשימוש אישי ובין אם שימוש עסקי-עצמי של כלי רכב.

<חוה ראובני: משמעות התנאים האלה היא מניעה של יבוא אישי של רכב אספנות.

<חוה ראובני: יש ענף כזה בארץ, ויש רכבי אספנות, והם לא יכולים בהגדרה לעמוד בתנאים שמנויים בסעיף 31 - -

דוד ביטן: זו בעצם הבקשה שאנחנו הגשנו.

<חוה ראובני: כמו דרישת הגיל.

<חוה ראובני: זה עלה, היו פניות מכל מיני כיוונים, ולכן אנחנו מבקשים להוסיף סעיף קטן (ג) לסעיף 31, שבו ייאמר שהשר, באישור הוועדה, רשאי לקבוע לעניין רכב אספנות, כמשמעותו לפי פקודת התעבורה, פטור מהתנאים האמורים בסעיף קטן (א), כולם או חלקם, ולקבוע תנאים אחרים שבהתקיימם יינתן רישיון יבוא לרכב כאמור.

<חוה ראובני: יש שם תנאים של גיל, שבוודאי הם לא רלוונטיים.

<חוה ראובני: אפילו התאמה אקלימית, עמידה בדרישות תקינה של מקומות אחרים.

איתן כבל: כן, כן.

עיסאווי פריג': - - - של רכב אספנות?

איתן כבל: כן, יש אופציה, בוודאי.

<חוה ראובני: אנחנו מפנים להגדרה לפי תקנות התעבורה.

<חוה ראובני: זה רכב מעל גיל 30.

<חוה ראובני: נקצר את זה.

איתן כבל: אנחנו ביקשנו את זה, האמת.

איתן כבל: הרביזיות שעכשיו שאנחנו מעלים אלה רביזיות שביקשנו אותן כדי לחדד כל מיני עניינים.

איתן כבל: שלחנו את המשרד לבדוק, לטפל, להוסיף ולחדד.

איתן כבל: אלה הרביזיות, אז ברשותכם, מי בעד?

איתן כבל: בעד – רוב

איתן כבל: נמנעים – אין

איתן כבל: סעיף 31 אושר.

<קריאה: רק רגע.

איתן כבל: כבר הצבענו, אדוני, אלא אם כן דאעש על הגדרות.

איתן כבל: מבחינתך, דאעש על הגדרות בסעיף הזה?

<שמואל השמשוני: בסעיף 192 אני אחזור על זה.

איתן כבל: תודה.

איתן כבל: אז חבר'ה, להיות בהיכון.

איתן כבל: נרדמת.

<לאה ורון: סעיף 81(ג), אדוני יעמיד את הבקשה לדיון מחדש.

איתן כבל: כן, אני מעלה את הבקשה - -

<אבנר פלור: זה כבר הוקרא בישיבה הקודמת ואושר גם.

<חוה ראובני: אלה שמסומנים בכוכבית כבר הוקראו בישיבה הקודמת.

איתן כבל: סליחה, אני מכבד מאד את חוה ואת אבנר אבל יש לי יועץ אחד פה בעניין הזה.

איתן כבל: מה שהוא יגיד...

איתן כבל: כי הוא בסוף צריך לעשות - -

יעקב פרי: גם 22(א) כבר אושר, נכון?

<אבנר פלור: כן.

<חוה ראובני: סעיף 81א(ג) לא הוקרא?

איתן כבל: למען הסר ספק, שלא נמצא את עצמנו.

איתן כבל: .. קודם כל, מי בעד הרביזיה ירים את ידו?

יעקב פרי: אנחנו בעד אבל סעיף 81(ג), לפי דעתי נמחק הסעיף.

יעקב פרי: הסעיף לא נמחק?

<אבנר פלור: אנחנו מבקשים למחוק אותו.

איתן כבל: חבר הכנסת פרי, אנחנו לא זוכרים אם כן עשינו או לא עשינו, שלא תיפול שגגה ונמצא את עצמנו על סעיף כזה.

איתן כבל: אז בואו נעשה את זה גם אם זה נעשה.

איתן כבל: מי בעד ירים את ידו?

איתן כבל: בעד – רוב

איתן כבל: נמנעים – אין

איתן כבל: הרביזיה אושרה.

איתן כבל: פתיחת הדיון אושרה.

איתן כבל: בבקשה.

<חוה ראובני: סעיף 81 עניינו אישור לייצור דגם של מוצר תעבורה.

<חוה ראובני: סעיף קטן (ג) עניינו בתוקף האישור.

<חוה ראובני: הסעיף הזה אושר בישיבה מיום 29 לפברואר, ובהמשך התקבלה החלטה שאנחנו לא נכתוב בסעיפים הספציפיים תקופות תוקף.

<חוה ראובני: אושר סעיף 6(א), שקובע סעיף כללי על תקופות תוקף של רישיונות באופן כללי על פי החוק הזה.

<חוה ראובני: על מנת שלא יהיו סתירות, זה לא בדיוק מתאים מה שנקבע שם, ב-6(א), לעומת זה.

<חוה ראובני: אנחנו מבקשים פשוט להסיר את 81(ג).

איתן כבל: אין בעיה לדעתי.

איתן כבל: יש התנגדות?

איתן כבל: מי בעד?

איתן כבל: בעד – רוב

איתן כבל: נמנעים – אין

איתן כבל: תודה.

איתן כבל: אושר.

<חוה ראובני: הסעיף הבא הוא סעיף 89(א)(2)(ב).

איתן כבל: אז קודם כל, אני מעלה להצבעה מי בעד רביזיה?

איתן כבל: בעד – רוב

איתן כבל: נמנעים – אין

איתן כבל: אושר.

איתן כבל: בבקשה גברתי.

<חוה ראובני: סעיף 89(א) עניינו בזכאות לייבא מוצרי תעבורה, ונקבע שם מהם התקנים שמוצרי התעבורה השונים צריכים לעמוד בהם.

<חוה ראובני: ב-89(א)(2)(ב) מדברים על מוצרים שיש להם דרישות תקינה פדרליות, ונאמר שהסעיף אושר כשהוא אומר שאם "היה דגם התעבורה האמור מיוצר מחוץ לארצות-הברית, המוצר יוצר במפעל שבו הייצור הסדרתי של המוצר תואם לאב-טיפוס.

<חוה ראובני: " אנחנו רוצים לומר שהיה דגם מוצר התעבורה האמור מיוצר ומיובא מחוץ לארצות-הברית.

<חוה ראובני: אף אם הוא מיוצר מחוץ לארצות-הברית, אם הוא מיובא מתוך ארצות-הברית עצמה, אנחנו לא צריכים את הדרישות הנוספות.

<איתי עצמון: מיובא לארצות-הברית את מתכוונת?

<חוה ראובני: לא, מיובא לארץ מארצות-הברית.

<חוה ראובני: נניח שהוא יוצר במקסיקו.

<חוה ראובני: ..

איתן כבל: כן, כן.

איתן כבל: ברור.

איתן כבל: חברים, אני מזכיר שאלה הערות וחידודים שאנחנו ביקשנו, כוועדה.

איתן כבל: מי בעד ירים את ידו?

איתן כבל: בעד – רוב

איתן כבל: נמנעים – אין

איתן כבל: תודה.

איתן כבל: הסעיף אושר.

<חוה ראובני: הרביזיה הבאה היא לגבי סעיף 91, שהוחלט למחוק בדיון שהתקיים ביום - -

איתן כבל: לא, זה כבר דברים שדנו בהם ואנחנו, מיוזמת הוועדה ביקשנו לעשות את הרביזיה כדי לשפר ולחדד, והם אכן עשו את השיפורים והחידודים הנדרשים.

<חוה ראובני: ביום 28 בפברואר התקבלה החלטה למחוק - -

איתן כבל: איזה סעיף?

<חוה ראובני: 91.

איתן כבל: אז אנחנו מעלים קודם את סעיף 91 – רביזיה.

איתן כבל: מי בעד?

איתן כבל: בעד – רוב

איתן כבל: נמנעים – אין

איתן כבל: הרביזיה אושרה.

איתן כבל: בבקשה גברתי.

<חוה ראובני: הוחלט באותה ישיבה להסיר את הסעיף כי היה נראה שהוא מיותר.

<חוה ראובני: בבדיקה נוספת התברר שיש בו צורך, גם אם בנוסח אחר, לאור שינוי במבנה של הרישוי שנעשה באותו פרק.

<חוה ראובני: אני מבקשת להקריא את הנוסח שאנחנו מבקשים בסעיף 91: השר רשאי לקבוע כי בהתקיים נסיבות שיקבע, הרשות המוסמכת ליבוא תהיה רשאית לפטור מייבא מוצרי תעבורה מעמידה בתנאים ליבואו או מקבלת רישיון לפי סעיף 89 ו-89(א), ובכלל זה לקבוע תנאים חלופיים או משלימים לתנאים האמורים, אולם לא יינתן פטור לפי סעיף זה לעניין טובין, שיבואם אסור על פי כל דין.

איתן כבל: ובאישור ועדת הכלכלה.

<חוה ראובני: אם אדוני רוצה את העבודה.

<חוה ראובני: ..

יעקב פרי: מה ההבדל בין הנוסח שאושר בוועדה לשינוי?

<חוה ראובני: לא אושר נוסח.

<חוה ראובני: הסעיף הוסר.

איתן כבל: למרות הכל אמרו שכנראה שצריך אותו.

<חוה ראובני: זה מעט שונה, בהתאמה, וזה על מנת לאפשר את הייבוא של הדגם שיתנו עליו אישור יבוא וכולי.

איתן כבל: בסדר גמור.

איתן כבל: כן אדוני.

<אהוד שניידר: אדוני הקדים אותי, באישור הוועדה.

איתן כבל: תודה.

איתן כבל: שלא תהיה לך תסמונת הלסינקי או סטוקהולם.

איתן כבל: אתה מתחיל להזדהות אתנו, זה נהיה איום ונורא.

איתן כבל: אבל בסדר, אני סולח לך.

<אהוד שניידר: אני אתגבר.

ישראל כץ: אדוני היושב ראש, באישור הוועדה לפעמים זה רק מסרבל.

ישראל כץ: השאלה אם זה נדרש - -

איתן כבל: לא, לא.

איתן כבל: אדוני השר, אתם תעשו את עבודתכם כמו שאנחנו עשינו אותה עבורכם – דיינו.

<עוזי יצחקי: כן, אבל יושב ראש הוועדה, לא בכל כנסת יש יושב ראש ועדת כלכלה יעיל וזריז.

איתן כבל: אדוני המנכ"ל, תביא את זה בחצי השנה הקרובה, אני מבטיח לך שזה יעבור.

דוד ביטן: בתיקונים.

איתן כבל: כן.

איתן כבל: חברים, אנחנו לא עושים עבודה רק לעצמנו אלא הוועדה היא לא רק איתן כבל וחברי הוועדה הנוכחיים.

איתן כבל: זה מוסד שצריך לכבד אותו, ואנחנו מקווים שכמו שאנחנו יודעים מי יהיה השר הבא או מי יהיה המנכ"ל הבא, אז מה נגיד?

איתן כבל: בדיוק מאותו מקום.

דוד ביטן: גם אם ישראל יהיה ראש הממשלה או יישאר להיות שר התחבורה?

<רון מלכה: לא נראה שהוא כל כך אהב את הרעיון.

עיסאווי פריג': אני הבנתי שאתה הבא בתור שם.

איתן כבל: בסדר.

איתן כבל: בצבא קוראים לזה רציפות תפקודית.

איתן כבל: מי בעד הסעיף?

איתן כבל: בעד – רוב

איתן כבל: נמנעים – אין

איתן כבל: הסעיף אושר.

איתן כבל: בבקשה גברתי.

<חוה ראובני: הרביזיה הבאה היא לעניין סעיף 107(ד).

איתן כבל: מי בעד הרביזיה ירים את ידו.

איתן כבל: בעד – רוב

איתן כבל: נמנעים – אין

איתן כבל: הרביזיה אושרה.

איתן כבל: בבקשה גברתי.

<חוה ראובני: סעיף 107 עניינו ברישיון להפעלת מוסך נייד ובתנאים שיחולו עליו.

<חוה ראובני: סעיף קטן (ד) אומר שעל מוסך נייד יחולו הוראות סעיפים 105 ו-106 שעניינם בהתקנת מוצר תעבורה מתאים לרכב ואיסור העברת מידע ליבואן רכב מסחרי.

<חוה ראובני: חסר שם שיחול עליו גם סעיף 110, שעניינו בתיקון הרכב וטיפול בו בהתאם להוראות המקצועיות של היצרן או של המנהל.

איתן כבל: נכון, דיברנו על זה.

איתן כבל: מי בעד?

איתן כבל: בעד – רוב

איתן כבל: נמנעים – אין

איתן כבל: אושר.

איתן כבל: בבקשה.

<חוה ראובני: זהו.

<חוה ראובני: סעיף 112 – הרביזיה כבר נדונה.

<חוה ראובני: בזה השלמנו את הרביזיות של הממשלה.

איתן כבל: אוקי.

איתן כבל: יש לנו עוד בקשות?

<לאה ורון: כן.

<לאה ורון: יש עוד שתי בקשות לדיון מחדש – אחת של אדוני היושב ראש - -

איתן כבל: תזכירי לי במה דברים אמורים?

<לאה ורון: עיון מחדש בסעיף 47א לעניין תקופת יבואן רכב - - -מסמכים - - - ולהעביר מסמכים - -

איתן כבל: כן.

איתן כבל: מדובר בבקשתו של רון מלכה מ"קשת ליס".

איתן כבל: אני רוצה להזכיר – בזמנו, אנחנו העלינו את זה, ולבקשתך אמרתי שאני מעלה את הרביזיה, שאם יהיה לנו עניינים נוספים או דברים שאתה מבקש להשמיע אותם למרות הכל, כיוון שאתה טוען שיש כאן עניין שמסרבל – יש כאן את הנציג?

איתן כבל: בוודאי, שלום.

איתן כבל: איך אומרים?

איתן כבל: מעניין לעניין באותו עניין.

איתן כבל: אז שאדוני יתפוס את מקומו סביב השולחן, וחשוב לי אדוני השר, שאתה תהיה בהאזנה על הסעיף הזה.

איתן כבל: ברשותכם, אני אעלה קודם כל את הבקשה לרביזיה.

יעקב פרי: תזכיר לי מה - -

איתן כבל: תכף אני אזכיר בדיוק.

איתן כבל: מי בעד הרביזיה?

איתן כבל: בעד – רוב

איתן כבל: נמנעים – אין

איתן כבל: אושרה.

איתן כבל: אני רק אזכיר, ואתה מצד אחד ואתה, רון, מצד שני, תציגו את הדברים.

איתן כבל: אומר את זה כך: עניין הצגת המסמכים, מה שנקרא "סיפור הדרך", אם תרצה, של הרכב.

איתן כבל: זאת אומרת, רשות המסים או המכס במקרה הנדון, והם היו אצלי, אני מוכרח לומר, לבקשת שר האוצר, שהם באו וישבו אצלי, הסגן וראש - -

<קריאה: היו ראש מינהל המכס, אדוני, והמשנה למנהל רשות המסים.

איתן כבל: נכון.

איתן כבל: ושניהם באו כדי להציג בפנינו את העניין שאומר שעלול להיגרם נזק מאד גדול, כך הטענה ואני לא רוצה לגזול את הדברים מפי האנשים - שעלול להיגרם נזק מאד גדול אם רכב יגיע לישראל בלי שיש לו את סיפור הדרך במשמעותו, ואני אשים את הדגש מבחינתם שזה עלול לא רק לגרום לנזק כלכלי למדינת ישראל, ותכף בטח תוכל להרחיב אלא יתרה מכך: המשמעות היא, שזה מה שנקרא: "בפני עיוור לא תיתן מכשול", ואני נותן לכם קרדיט כעיוורים ולא כמי שמבקשים לעשות מעשה בכוונה חס וחלילה, דבר שייצר העדפה למי שמתחמן ומרמה ולא נותן את כל הפרטים המלאים אל מול היבואנים, ולאו דווקא היבואנים אלא גם גורמים אחרים שפועלים על פי כל דין ומציגים את כל - -

דוד ביטן: בגלל הסעיף הזה נוריד את זה?

איתן כבל: כן, כן.

<קריאה: יש לי שאלה.

איתן כבל: בבקשה, תן לו להציג, אחר כך רון ואחר כך אנחנו נתייחס לזה.

איתן כבל: אני מציע לכולנו להקשיב ברוב קשב, זה עניין מאד משמעותי.

איתן כבל: בבקשה.

<דני דרגוצקי: שלום אדוני.

<דני דרגוצקי: אני עובד ברשות המסים, במינהל המכס, ואני באתי לדבר פה על הבקשה לרביזיה, שלמעשה לא אנחנו ביקשנו אותה, כמובן.

<דני דרגוצקי: הסעיף, כמו שהוא אושר בוועדה כאן, מבטיח למעשה שמקורות היבוא יהיו מהימנים.

<דני דרגוצקי: מה הכוונה?

<דני דרגוצקי: שהמסמכים שיוגשו לרשויות המדינה, כולל משרד התחבורה ורשות המסים, נדע שהם מסמכים מהימנים.

<דני דרגוצקי: מה הכוונה?

<דני דרגוצקי: אם הרביזיה תאושר כמו שהיא מוצגת היום, למעשה היבוא יכול להיעשות מכל גורם כל שהוא בעולם, מכל דילר שקיים בעולם, ולא משנה מה המהימנות שלו, כל יבואן יוכל לדאוג לייבא מדילר מסוים שהוא התקשר אתו בחו"ל, רק שהמסמכים והרכבים יגיעו דרך סוכן מורשה כל שהוא, שלמעשה הסוכן מורשה הזה לא בפועל רכש את המכוניות אלא רק מציג תיעוד חשבונאי, כביכול, שהוא רכש את המכוניות והוא משווק אותן לישראל.

<דני דרגוצקי: אנחנו מבקשים שהסעיף, כמו שהוא אושר בוועדה, ימשיך ויישאר.

<דני דרגוצקי: אנחנו מציעים פתרון - -

איתן כבל: שניה, אני רוצה להבהיר - -

דוד ביטן: הוא אומר שהסעיף בסדר.

איתן כבל: שניה.

איתן כבל: אנחנו אישרנו את הסעיף כפי שהוא מופיע פה, היום.

דוד ביטן: בזה אתה תומך?

<דני דרגוצקי: כן.

דוד ביטן: אז מי הגיש רביזיה?

איתן כבל: רון העלה את העניין הזה, ואני רוצה לתת לו אחר כך להציג את הדברים.

איתן כבל: אמרתי שאני אאפשר להם - -

<לאה ורון: במהלך כל הדיונים בהצעת החוק אתה אמרת שמי מהגורמים שיפנה – הם הרי אינם יכולים לבקש בקשות לדיון מחדש אלא חברי הכנסת.

<לאה ורון: לפיכך, הודיע יושב ראש הוועדה שסעיף שהוועדה דנה בו ויש מי שישכנע אותו להגיש בקשה, הוא יגיש בקשה בשמו.

דוד ביטן: - - -

איתן כבל: לא דוד, תודה.

איתן כבל: חברים חבל על הזמן.

איתן כבל: בבקשה.

איתן כבל: יש כאן טענה, בסוף - -

עיסאווי פריג': - - -

איתן כבל: עיסאווי, הטענה הגדולה, אדוני השר, לפחות כפי שרון גם יציג אותה, שזה עלול לפגוע בתחרותיות.

איתן כבל: אני רוצה שהדברים יאמרו.

<אבנר פלור: לא ייבוא מקביל.

<אבנר פלור: לפי ההצגה שלו, לא יבוא מקביל.

איתן כבל: נכון.

איתן כבל: זאת טענה של רון.

איתן כבל: חשבו לי שהדברים יישמעו וזאת ליבת החוק במובן הזה למצוא את נקודת האיזון בין מה שנציגי המכס אומרים, והעברנו את הדברים כמו שהם, לבין הטענה של מי שאמור להיות בחזית של היבוא ואומר אדוני, במצב הזה - -

דוד ביטן: כן, אבל המכס חייב לראות את המסמכים, אז מה אתה רוצה?

איתן כבל: רון מלכה... בבקשה, עיסאווי.

עיסאווי פריג': חבר הכנסת ביטן, איתן, אני, איך שקראתי את החוק, אני חושב שזה הסעיף המהותי ביותר בחוק.

עיסאווי פריג': למה?

עיסאווי פריג': אני שואל: אנשים ברחוב שואלים אותי מה עשית?

עיסאווי פריג': מה החוק בא לתת לי?

עיסאווי פריג': מה עשית?

עיסאווי פריג': הרי יבוא מקביל ועקיף ישנו במידה מסוימת פה ושם.

עיסאווי פריג': מה עשית?

עיסאווי פריג': מה שעשיתי, שאני משחרר את היבוא המקביל.

עיסאווי פריג': איך אני משחרר אותו?

עיסאווי פריג': אני צורך אותם, הם החסם.

עיסאווי פריג': עכשיו אני רוצה ממך ומרונן, תגיד סיפור דרך למי שרוצה להביא יבוא עקיף.

עיסאווי פריג': סיפור הדרך ומה השוני בחוק לעומת הקיים וכאן - השוני המהותי.

עיסאווי פריג': אם לא נתמקד בסעיף הזה, חבר הכנסת ביטן, כאילו לא עשינו את החוק.

איתן כבל: בבקשה רונן.

איתן כבל: תודה עיסאווי.

דוד ביטן: בא נשמע.

דוד ביטן: שמענו אותם בישיבה, דרך אגב, אבל בא נשמע עוד פעם.

<רון מלכה: אני מ"קשת ליס".

<רון מלכה: אני הגשתי את הבקשה ופשוט באותו יום שעבר הסעיף, אני חייב לציין, הייתי בחו"ל ולא יכולתי להעיר, ועל כן היתה הבקשה.

<רון מלכה: זאת הסיבה למה לא דנו בו במועד.

<רון מלכה: הסיפור של הסעיף, כפי שהוא התקבל, אני רוצה לקצר: מה שהמכס מבקש ממני היום, הוא אומר לי: על כל אוטו שאתה מביא, אתה צריך לחתום לי על תצהיר יבוא שאומר שאני צריך להביא לו את כל שרשרת החשבוניות, למעט החשבונית שהוציא היצרן לתחנה הראשונה.

<רון מלכה: בעולם הרכב, לפחות באירופה, שם אני מתמחה, פחות בארצות-הברית, זה דבר שהוא בלתי אפשרי.

<רון מלכה: אין לי שום דרך לעקוב ולהצהיר על דבר כזה.

<רון מלכה: מראש אני אומר פה בוועדה שאם הסעיף הזה יעבור כפי שהוא – בייבוא מקביל מאירופה לא יהיה בוודאות, ואני בטח לא אקח בו חלק.

<רון מלכה: אני רוצה לעבוד לפי חוק.

<רון מלכה: אני לא נגד עקיבות מסמכים, אני לא נגד הבקשה של המכס.

<רון מלכה: אני רק אומר שצריך להגביל את רמת העומק שהמכס יכול לדרוש ממני - -

איתן כבל: מה אתה יודע לתת, רון?

<רון מלכה: אני יודע לתת את החשבונית של הסוכן המורשה ואת החשבונית שלפניו.

דוד ביטן: זה לא מספיק.

דוד ביטן: אתה יודע שיש המון "תרגילים" בדברים אלה.

<רון מלכה: תקשיב, כל מה שאני מבקש בסעיף א זה שישוו את התנאים לסעיף ב.

<רון מלכה: זאת אומרת, שאם בא מישהו ורושם את הרכב לתנועה בסעיף ב, אומרים לו: תביא לי עד המקום שבו נרשם הרכב לתנועה.

<רון מלכה: אני אומר אותו דבר אצלי: לך אתי עד המקום איפה שקניתי באמת את הרכב - -

דוד ביטן: לסעיף ב אין קשר.

איתן כבל: אני אגיד לך איפה הבעיה שמטרידה את רשות המסים ואותנו: תראה, זה לא רק לך - -

ישראל כץ: כלומר, אתה הגשת רביזיה בעד השינוי?

איתן כבל: לא, רק לאפשר לו להציג.

ישראל כץ: רק לאפשר לו להציג והמכס מתנגד לשינוי.

איתן כבל: נכון.

איתן כבל: אני רוצה שמשרד התחבורה, אם הוא תומך בשינוי, אז אנחנו רוצים לדעת מהו.

איתן כבל: למה אני אומר את זה?

איתן כבל: אני אסביר.

עיסאווי פריג': מה השוני לפני החוק ואחרי החוק ועכשיו.

איתן כבל: עיסאווי זה שני דברים שונים ואני לא רוצה לערבב.

איתן כבל: חברים, בואו נעשה סדר.

איתן כבל: אני רוצה להבהיר: העניין הוא כזה: אומר רון מלכה שזה תחום עיסוקו – עם בקשתה של רשות המסים/המכס תתקיים, שהם יחייבו אותו ללכת עקב בצד אגודל על כל השלבים שבו הרכב עבר אותם, אני לא מסוגל.

איתן כבל: המשמעות היא בעצם שלא אוכל לייבא.

איתן כבל: אני, לפחות, הוא אומר, לא יודע להגיד את זה, אני לא יודע איך זה יכול - -

דוד ביטן: מצד שני הם לא יכולים לעקוב אחרי המחיר.

איתן כבל: לן לי, שניה.

איתן כבל: אבל מה?

איתן כבל: רון, אני רוצה לאתגר אותך, ברשותך, כי אגיד לך למה: יש כאן שתי נקודות: נקודה אחת שהיא מכס נטו, ודרכה גם המכס נהיה דואג לעם ישראל כאילו.

איתן כבל: משרד התחבורה.

איתן כבל: איך אומרים?

איתן כבל: אני נותן לכם קרדיט על הדרך.

איתן כבל: מה שהוא אומר, נציג המכס, הוא אומר: תראה, יש את מי שפועלים על פי דין וכן יודע להביא את כל הניירת.

איתן כבל: מה קורה?

איתן כבל: לא אתה, מישהו אחר, במקום איקס, לוקח את זה מאיזה דילר ולוקח ממנו את זה במחיר נמוך, הוא משלם לו את המחיר האמתי, הוא כאילו נותן לו מחיר יותר נמוך, מגיע אליו ומציג בפניו רק את הנתון - -

יעקב פרי: בא אליו עם הקבלה הנמוכה.

איתן כבל: בדיוק.

איתן כבל: ואז, מה הוא אומר?

איתן כבל: שתי פעולות אתה עושה במקביל: פעם אחת אתה מונע ממדינת ישראל לקבל את המגיע לה על פי דין.

איתן כבל: ופעם שניה – כל אלה שיעשו את עבודתם נאמנה, ויבואו ויביאו את כל המסמכים ימצאו את עצמם גם נדפקים פעם אחת אל מול האחרים, הגופים האחרים מהיבואנים הרשמיים ועד כל מיני יבואנים אחרים, אם יבוא מקביל, זעיר, קטן, וכל מה שפתחנו.

איתן כבל: אין לי תשובה טובה.

איתן כבל: אתה חייב לתת אותה.

איתן כבל: דוד רוצה להתייחס.

דוד ביטן: קודם כל - -

ישראל כץ: אולי המשרד יגיד את עמדתו?

איתן כבל: בבקשה.

עיסאווי פריג': מה החוק בא לעשות - - -

דוד ביטן: רק דבר אחד – הניסוח של הסעיף הוא לטובתכם ולא לרעתכם כי מה הוא אומר?

דוד ביטן: יבואן רכב עקיף ישמור מסמכים לרבות זה וזה.

דוד ביטן: אם אין לך, אתה לא יכול לשמור מה שאין לך אבל הניסוח הוא ברור לגמרי.

דוד ביטן: איפה הדרישה?

<רון מלכה: בחוק.

<רון מלכה: בסעיף 43א כתוב - -

<רון מלכה: חבר הכנסת ביטן, השאלה היא במהות, על מה הוא מבקש ממני לשמור.

<רון מלכה: הוא מבקש ממני להציג לו תוך שבעה ימים חשבוניות לאורך כל השרשור, למעט החשבונית - -

דוד ביטן: אבל אתה יכול לשמור מה שאתה יכול לשמור.

דוד ביטן: לא מה שאתה לא יכול.

<קריאות: - - -

איתן כבל: לא, אבל הוא ימצא את עצמו מפר את החוק - - -

דוד ביטן: אבל הניסוח הזה לטובתכם.

<רון מלכה: לא, הוא לא לטובתנו.

<רון מלכה: חבר הכנסת ביטן, אני מתנצל, עד חשבונית אחת לפני זו - -

דוד ביטן: אם יש לך.

דוד ביטן: אם אין, לא כתוב ככה ולא כתוב - - -

איתן כבל: אבל בפרשנות הוא תמיד ינצח.

דוד ביטן: מי אמר לך?

איתן כבל: אני אומר.

איתן כבל: אתה יכול לעמוד מול מכס?

<רון מלכה: אדוני היושב ראש, אני רוצה להוסיף עוד כמה משפטים: - -

<דני דרגוצקי: אדוני, סעיף ב מחריג את א - - -

איתן כבל: חברים, ברשותכם, אדוני המנכ"ל, עוזי יצחקי, בבקשה.

<עוזי יצחקי: קודם כל, צריך לבוא ולהבהיר כי בדרך כלל, בממשלה, אנחנו מדברים בקול אחד וגם פה, עכשיו.

<עוזי יצחקי: וצריך לבוא ולעשות סדר.

<עוזי יצחקי: מי שקובע את המדיניות ואת הרגולציה זה משרד התחבורה.

<עוזי יצחקי: ולכן, משרד התחבורה מוביל את החוק הזה, אנחנו יודעים מה אנחנו רוצים מהחוק הזה, רוצים לפתוח והכל.

<עוזי יצחקי: אנחנו לא רוצים גם שישמע וייראה שאנחנו תופסים כל מי שהוא בא לא באופן ישיר, הוא הופך לרמאי ולגנב.

<עוזי יצחקי: ואת זה צריך לבוא ולהבהיר.

<עוזי יצחקי: עכשיו, יש את המשרד שקובע רגולציה, קובע את המדיניות וזה משרד התחבורה, ויש את רשות המסים והמכס, שתפקידה לבוא ולעשות את כל הבדיקות הנדרשות.

<עוזי יצחקי: והבדיקות הנדרשות זה לבוא, בכלים שעומדים לרשותכם, ולגלות מי בא לזייף אבל לא לצאת מנקודת הנחה שכולם מזייפים וכולם רמאים.

<עוזי יצחקי: יש לכם את הכלים, יש לכם את הדבר ואסור לבלבל את היוצרות בין הגוף שקובע מדיניות ורגולציה לבין אלה שאמורים לבוא ולחקור או לבדוק או לוודא.

<עוזי יצחקי: תמשיכי אותי חוה, תחדדי את הדברים.

<חוה ראובני: אחד מסעיפי הליבה, וכולם יודעים את זה, אנחנו מדברים על זה ברור - לפתוח עוד ערוצי יבוא.

<חוה ראובני: זאת המדיניות.

<חוה ראובני: גביית מסים היא פועל יוצא של מדיניות והרגולציה שנוצרת, והיא לא צריכה להוביל את הרגולציה על פי הבנתנו.

<חוה ראובני: אנחנו רוצים לסייע שכמובן לא ליצור רגולציה שאי אפשר לגבות עליה את המסים, שיהיו את המסמכים, שיהיו מסמכים אמינים אבל שהמיסוי יהפוך להיות חסם - -

דוד ביטן: אבל איך המכס יכול לדעת?

דוד ביטן: הרי יכול להיות מצב היפותטי שיש את המסמכים, הוא רק לא הביא אותם.

דוד ביטן: איך המכס יכול לדעת שהמסמכים היו בידי היבואן או לא?

דוד ביטן: איך הוא יכול לדעת?

דוד ביטן: אחרי כל רכב הוא יעשה מאמץ?

<עוזי יצחקי: בלי לפגוע, הם יותר טובים מהמשטרה בחקירות שלהם.

<עוזי יצחקי: שיבדקו.

דוד ביטן: לא, אבל זה בחו"ל.

דוד ביטן: אז מה, הוא ייסע לחו"ל כל פעם לברר?

<עוזי יצחקי: לא, הוא מרים טלפון ובודק - -

איתן כבל: אני אסביר.

איתן כבל: חברים, סליחה.

איתן כבל: עוזי, אני יודע כבר לעשות את זה.

איתן כבל: חברים יקרים, בסוף בסוף - -

<עוזי יצחקי: - - הם מרימים טלפון ובודקים מול שלטונות המס.

איתן כבל: חברים, בסוף בסוף אני אומר את זה משני מקומות: כתוב קודם כל: האחד יחטא ועל כל העדה תקצוף?

איתן כבל: הרי אי אפשר כל הזמן שנהפוך את כולנו לנוכלים, רמאים, גנבים ושקרנים.

איתן כבל: יש פה מגמה, בוועדה ובכלל - כל הזמן, אנחנו הצדיקים ויש את אלה הגנבים, אלה שכבר מראש אנחנו יודעים שהם הולכים להפר.

איתן כבל: זה פעם אחת.

איתן כבל: פעם שנייה – אני רוצה להבהיר גם לנו: יש חלוקת עבודה במובן הזה, וצודק כאן עוזי יצחקי, מנכ"ל משרד התחבורה.

איתן כבל: אתה לא יכול כבר מנקודת המוצא להתייחס בחקיקה לזה שמי שנוכל, אתה כבר מראש מודיע שהוא נוכל.

<חוה ראובני: יש לי הצעה, אדוני.

איתן כבל: אני רוצה שקודם כל נבהיר, זה סעיף ליבה.

דוד ביטן: - - - תוך מאמץ סביר.

איתן כבל: דוד, אנחנו לא פועלים בחלל ריק, אדוני, במובן הזה שאם פתאום אתה רואה רכב מסוים, אתה שומע ממקום מסוים - ההוא מגיע בגרוש וחצי - -

<קריאה: תחקור.

איתן כבל: - - וחוזר, וחוזר.

איתן כבל: ובסוף, אין סודות בשוק.

איתן כבל: אני מודיע לך, הראשונים שיודיעו לכם על זה, זה המתחרים שלו.

איתן כבל: זאת אומרת, בסופו של ענין, אם מישהו מייצר את אותו מצב שהוא שובר שוק, כי המשמעות היא שמי שמביא רכב בצורה שהיא סוג של קומבינה, שמשנה את כללי המשחק בשוק, אין לי ספק - -

דוד ביטן: אז מה ההצעה?

איתן כבל: גברתי, את ההצעה.

<חוה ראובני: סעיף 47א כמו שהוא כתוב היום, יש כלל ויש יוצא מן הכלל.

<חוה ראובני: הכלל הוא שצריך לשמור את כל המסמכים, כפי שתיאר רון מלכה, עד שלב אחד לפני היצרן.

<חוה ראובני: וסעיף ב מדבר על מצבים יוצאים מן הכלל שבהם אפשר לשמור פחות.

<חוה ראובני: אני מציעה להפוך את ברירת המחדל.

<חוה ראובני: דהיינו, שהכלל - -

דוד ביטן: זה לא מנוסח כמו שאת אומרת.

איתן כבל: רגע, היא אומרת שהיא רוצה לשנות.

<חוה ראובני: הכלל יהיה ששומרים את המצבים רק עד לגורם על שמו נרשם הרכב במדינת חוץ, והשר יקבע בתקנות מצבים שבהם צריך לשמור יותר.

<חוה ראובני: כאילו האל"ף יהפוך לבי"ת, והבי"ת לאל"ף.

<רון מלכה: אבל מה קורה במצב שבו רכב לא נרשם לתנועה?

<רון מלכה: זה לא מוזכר בכלל ב-47א.

<דני דרגוצקי: סליחה, 47א זה הבלבול הכי גדול שאדון רון מציג פה.

<דני דרגוצקי: ב-47א זה כולל רכבים שנרשמו לתנועה בחו"ל וגם רכבים שלא נרשמו לתנועה בחו"ל.

<דני דרגוצקי: בפירוש מנוסח יבואן רכב עקיף – יבואן רכב שלא היה רשום על שם סוכן מורשה.

<דני דרגוצקי: גם כשלא היה רשום בכלל, וגם כשלא היה רשום אצל סוכן מורשה.

<דני דרגוצקי: נקודת המוצא שלך לא נכונה.

ישראל כץ: יש כאן הצעה שהיא כרגע מתואמת.

<חוה ראובני: אם אנחנו יוצאים מתוך הנחה שמה שהוא היום ב לא יהיה כחריג בתקנות - -

<איתי עצמון: אולי תדברי על הסעיף באופן מהותי, לא מבחינת המספור שלו.

<איתי עצמון: את מתכוונת להסמכה של השר לקבוע בתקנות מצבים שבהם יבואן רכב עקיף ישמור מסמכים המאפשרים מעקב אחר העברת בעלות ברכב רק עד לגורם שעל שמו נרשם הרכב - -

<חוה ראובני: אז זה כבר לא יהיה "מצבים מיוחדים" אלא זה יהיה כלל.

<חוה ראובני: זאת תהיה החובה של יבואן הרכב - -

<איתי עצמון: וההרחבה תהיה בתקנות.

<חוה ראובני: וההרחבה תהיה במצבים מיוחדים בתקנות.

<חוה ראובני: ולעניין הבעיה שהעלה מר מלכה לרכב שלא נרשם בכלל, אז צריך להוסיף: לגורם ממנו - -

<רון מלכה: ממנו נרכש הרכב בפועל.

<חוה ראובני: בכלל.

איתן כבל: חוה, אחרי שהסברת לעצמך יפה, תסבירי לנו.

<חוה ראובני: אני מנסה.

<חוה ראובני: אני מנתחת את הרעיון תוך כדי תנועה.

איתן כבל: בגלל זה אני אומר לך.

איתן כבל: בבקשה, זה משפיע על העניין?

<אהוד שניידר: אני מטעם יבואני הרכב.

<אהוד שניידר: אומר פה מה רון מלכה עובדות שלא נבדקו על ידי אף אחד.

<אהוד שניידר: הוא בא ואומר שאי אפשר לייבא היום כלי רכב מאירופה ולהביא את כל הניירת כפי שמשרד התחבורה קבע.

<אהוד שניידר: הנתון הזה לא נבדק והוא גם לא נכון.

<אהוד שניידר: ראשית, קיים היום יבוא מקביל לישראל מאירופה.

<אהוד שניידר: יש שתי חברות שמייבאות כלי רכב מישראל לאירופה.

<אהוד שניידר: אז כבר זה לא נכון שאי אפשר לייבא.

<רון מלכה: מי החברות האלה?

איתן כבל: סליחה רון, ביקשתי את עזרתך?

איתן כבל: אדוני, אתה רוצה לומר לי שאני בזבזתי את זמני וחברי בזבזו את זמנם פה כל כך הרבה זמן כדי שבסוף תאיר את עינינו במשפט שאמרת?

איתן כבל: אני רוצה לדעת.

איתן כבל: אני כועס עליך.

איתן כבל: אם באמת - יכולתי לעשות דברים נוספים.

איתן כבל: עכשיו אתה מודיע לי שיש יבוא מקביל וכל זה עובד?

<אהוד שניידר: אני רק אומר - -

איתן כבל: אדוני, השחתנו מאות שעות.

<אהוד שניידר: לא, סליחה.

<אהוד שניידר: האמירה של אדון רון מלכה, שאי אפשר להביא ניירת - -

איתן כבל: הוא לא אמר, סליחה.

איתן כבל: היינו פה - אתה יודע למה יש שבעים פנים לתורה?

איתן כבל: כי לא היה את מי לשאול.

איתן כבל: אנחנו פה, ואני הקשבתי היטב למה שהוא אמר.

איתן כבל: אני הבנתי בדיוק את מה שהוא אמר.

איתן כבל: הוא לא אמר שכל רכב אי אפשר ש...

איתן כבל: אוקי?

איתן כבל: הוא אמר את הדבר הבא: יש מצבים ויש מקרים שיקשה על...

איתן כבל: ולכן אמרנו: בואו נשים את השלייקעס הזה כדי לא להרוג את היבוא.

איתן כבל: זה אליך, עיסאווי, בסוף כל הסיפורים האלה זה תחרות.

עיסאווי פריג': אני רוצה שאלה ותשובה לפני שאנחנו פה - -

איתן כבל: אני אתן לאדוני.

איתן כבל: בבקשה דוד.

<איתי עצמון: אם משאירים את הנוסח כך אתה מתכוון.

דוד ביטן: כן.

דוד ביטן: דבר שני, אני מציע להשאיר את זה כפי שזה ורק להוסיף את המילה בסעיף א: שניתן להשיגם על ידי מאמץ סביר, ואת ג לתקן: בהתייעצות ולא בהסכמה.

איתן כבל: אני חושב שההערות שלו במקומן, תקנו אותי אם אני טועה.

דוד ביטן: הוא יכול להביא את - - - אם לא ניתן, אז לא ניתן.

איתן כבל: רון, מה אתה אומר?

<רון מלכה: אני חושב שזה כן יכול לפתור מה שדוד ביטן מציע.

<רון מלכה: בהתייעצות.

<רון מלכה: כן, ובמאמץ סביר.

<רון מלכה: אם יש משהו שאני יכול להביא, אני מוכן להביא.

<רון מלכה: אני לא נגד - -

איתן כבל: יישאר הנוסח.

איתן כבל: זה פחות מסבך.

איתן כבל: ההצעה של דוד פחות מסבכת למרות שהרעיון שלך, חוה, היה רעיון מאד יצירתי.

<חוה ראובני: בסדר.

<חוה ראובני: יש הרבה הצעות.

עיסאווי פריג': איתן, לפני שמצביעים על זה אני רוצה שאלה עממית, פשוטה: אנחנו מדברים על רפורמה.

עיסאווי פריג': ברפורמה משנים מצב קיים למצב אחר.

עיסאווי פריג': בסדר?

עיסאווי פריג': מה השוני, איפה הברז נפתח לרפורמה?

דוד ביטן: אנחנו עושים את זה בחקיקה.

עיסאווי פריג': אני רוצה לשמוע את זה ברמת - -

איתן כבל: רון, האם "מאמץ סביר" עונה לך.

<רון מלכה: "מאמץ סביר" זה נשמע לי הגיוני, ובהתייעצות במקום בהסכמה זה נשמע לי מצוין.

דוד ביטן: לא תהיה הסכמה בחיים.

דוד ביטן: עזוב אותך.

<רון מלכה: כן, הסכמה לא תהיה.

<רון מלכה: אנחנו לא נגד עקיבות המסמכים.

<דני דרגוצקי: סביר אצלי זה לא סביר אצלך.

<דני דרגוצקי: בואו נגדיר "מאמץ סביר".

<דני דרגוצקי: זה יהיה בלתי אפשרי לאכוף את זה.

איתן כבל: שניה.

איתן כבל: בשביל זה יש כאן תקנות שמתקין השר, בהתייעצות עם שר - -

דוד ביטן: זה מצמצם את א.

איתן כבל: נכון, בסדר גמור.

איתן כבל: היא הנותנת.

איתן כבל: זה שאני אומר – עיסאווי, שניה.

איתן כבל: אני אענה לך ולא אתקדם לפני שאני עונה לך.

איתן כבל: אני אומר שמצד אחד, הסעיף הראשון, 47א(א), הוא קצת נותן את התחושה שהוא פותח ולא פוגע באפשרות לייצר, אדוני השר, את התחרות.

איתן כבל: מצד שני, (ג) - הסמכת השר להתקין תקנות בהתייעצות עם שר האוצר ובאישור הוועדה עושה לנו את המהלך הזה שבעצם מפיג במעט את חששותיך או את החששות שהעניין הזה יכול להיות פרוץ לגמרי.

<דני דרגוצקי: אדוני, רק שניה בבקשה כי בסעיף (ב), מה שנרשם חייב להכניס גם לגורם אחר שלא נרשם.

<דני דרגוצקי: זאת אומרת, של רשם שלא נרשם, וזה מה שרון מלכה טוען והוא באמת צודק.

<דני דרגוצקי: בסעיף (ב) אין התייחסות לרכבים שמיובאים לארץ ביבוא עקיף שלא נרשם בחו"ל.

<דני דרגוצקי: אז חייבים להוסיף את זה כי אם לא, זה לא קיים.

<איתי עצמון: אתה מתכוון לסעיף המסמיך?

<אבנר פלור: לא, אבל למה צריך להוסיף את "נרשם" פה?

<אבנר פלור: זה ממילא נרשם או לא נרשם.

<דני דרגוצקי: לא, כי כתוב בפירוש רק על רכב שנרשם במדינת חוץ.

<דני דרגוצקי: קודם כל, אני רוצה להגיד שרשות המסים תומכת ברפורמה חד-משמעית.

<דני דרגוצקי: אנחנו לא מנסים להקשות.

<דני דרגוצקי: - -

איתן כבל: חס וחלילה.

איתן כבל: מישהו חשב שלא?

<דני דרגוצקי: אנחנו רק רוצים לעזור מניסיון שלנו.

<דני דרגוצקי: אנחנו באים למנוע מצבים שבהם ישתלטו על היבוא העקיף גורמים שלא יתנו ליבואנים העקיפים את האפשרות לעבוד בצורה ישירה ובכבוד.

<דני דרגוצקי: זה כל הרעיון, שאנחנו רוצים לעזור פה ולהוסיף ולא לגרוע.

<דני דרגוצקי: הכל בכוונה טובה לעזור ליבוא העקיף.

<דני דרגוצקי: זה הכל.

ישראל כץ: שלא יהיה פספוס, שלא יחסום את התחרות.

איתן כבל: לא, זה לא.

דוד ביטן: אין בעיה.

דוד ביטן: אתה רשאי בתקנות לכתוב איפה לא מיישמים את זה.

דוד ביטן: אין בעיה בכלל.

עיסאווי פריג': - - -

איתן כבל: אדוני השר, זה לא חוסם את העניין.

איתן כבל: דבר שני - -

ישראל כץ: אני מוצא את עצמי מצטרף דווקא לחבר הכנסת עיסאווי פריג' שאומר:

ישראל כץ: תראו לי את התחרות - -

דוד ביטן: אני רוצה להגיד לך שהתיקון היותר משמעותי זה ההתייעצות, וביטלנו את ההסכמה.

דוד ביטן: לא היתה בחיים - -

איתן כבל: חבר הכנסת עיסאווי פריג', יושבים כאן – סליחה, תתקנו אותי, זה חשוב לי.

איתן כבל: אני רוצה להגיד את הדבר הבא: כמי שמנהל רוב הזמן את הדיונים, ונותן לי כתף גדולה מאד חברי דוד ביטן, והיה כאן גם את פרי רוב הזמן, גם אתה היית בחלק גדול וחאג' היה.

איתן כבל: אני ברשות

איתן כבל: כם רוצה להגיד את זה ככה: הבסיס של כל החוק הזה, ואני אומר שהוועדה הלכה גם יותר מוועדת הכלכלה בקדנציה הקודמת, אפילו יותר ממה שהציג משרד התחבורה בחלק מן הדברים כי הדבר שהעמדתי אותו כנר לרגלנו זו העובדה להגביר תחרות.

איתן כבל: כל מקום שיכולנו להגביר תחרות אפילו יותר ממה שהממשלה הציעה, ואני שמח ומודה לשר ולצוות שלו שהלכו אתנו.

איתן כבל: עכשיו, מה הסיפור?

איתן כבל: היום, בגדול, אתה רוצה לקנות רכב?

איתן כבל: אתה נכנס לאחת הסוכנויות, כמה עולה?

איתן כבל: אומר לו: אח שלי, אין לי, תביא לי וכולי, ונגמר העניין, נכון?

איתן כבל: היום היבוא אמור לייצר תחרות כי זה לא - -

עיסאווי פריג': העקיף.

איתן כבל: העקיף.

עיסאווי פריג': במה השוני?

עיסאווי פריג': יפה.

עיסאווי פריג': תסביר את - -

איתן כבל: קודם כל, זה פתיחה.

איתן כבל: יש פתיחה.

איתן כבל: אבנר, בבקשה.

<אבנר פלור: אני אתן לך מענה מאיפה זה התחיל, ומאיפה התחיל - -

<אבנר פלור: אני אומר – איך התחיל הסעיף הזה של העקיבות?

<אבנר פלור: דרך אגב, הסעיף הזה נלקח מחוק המזון.

<אבנר פלור: גם בחוק המזון יש יבוא מקביל, ונושא של עקיבות נלקח משם, הבסיס.

<אבנר פלור: מדוע היינו אמורים להגיע לסעיף הזה?

<אבנר פלור: אחד הקשיים שהיו בנושא של היבוא מקביל/עקיף, שהיה קושי לייבא רכב מהסוכן המורשה מכיוון שיצרן הרכב היה הסוכן המורשה של יצרן הרכב, ויצרן הרכב עקב אחריו, בדק אותו, ראה את התהליכים והכל.

<אבנר פלור: אחד הדברים שראינו שיכול לפתוח את השוק זה אם הרכב נרשם בחו"ל.

<אבנר פלור: כשהרכב נרשם בחו"ל יותר קל להוציא אותו.

<אבנר פלור: ישנן מדינות שלא ניתן לייבא מהן רכב עד שלא נרשם באותה מדינה.

<אבנר פלור: ואז אנחנו כתבנו בנוסח הקודם, בוועדת הכלכלה של הכנסת הקודמת, נרשם שהרכב נרשם על שם הסוכן המורשה.

<אבנר פלור: כשבאנו בתהליך עצמו, כרגע, בתהליך של השינוי הנוכחי, בכנסת הנוכחית, עלה שגם קיים קושי, וזה לא יפתח את השוק.

<אבנר פלור: כלומר, יהיה קושי לרשום את זה על שם הסוכן המורשה.

<אבנר פלור: אז הלכנו עוד צעד, שזה לא ירשם על שם הסוכן המורשה, הרכב יכול להירשם על שם גורם כל שהוא, ואז כן ניתן יהיה לייבא.

<אבנר פלור: אבל אז עלתה הבעיה, ברגע שהוא נרשם על סוכן כל שהוא, יכולות להיות בעיות בנושא של החשבוניות, בנושא של העקיבות.

<אבנר פלור: ואז הלכנו למהלך שהבסיס שלו הועתק מחוק המזון, שתהיה עקיבות בחשבונית, שכן נוכל לראות את המקור שממנו הרכב נרכש.

<אבנר פלור: אני מבין.

<אבנר פלור: בגלל זה אני אומר שהמענה הוא בעצם שזה רכב שנרשם באותה מדינה.

<אבנר פלור: זאת אומרת, רכב שהיצרן או כל גורם יודע שהרכב הזה נרשם באותה מדינה וניתן לייבא אותו.

עיסאווי פריג': אז השוני, אני אסכם את זה ואגיד לך מה שאני הבנתי:

עיסאווי פריג': השוני - אתם מצמצמים את האפשרויות של היצרן להגיע לרכבים שהולכים להיות ביבוא מקביל, והשוני השני להגביל את שרשור החשבונית.

<אבנר פלור: יפה.

איתן כבל: עיסאווי, אבנר, אני רוצה להגיד מילה, סליחה לכולם.

איתן כבל: חברים, תקשיבו: היום כדי להעביר – מי שעושה היום יבוא מקביל זה בקטנה, וכל אלה שמביאים, הרי אם היה אפשר אז לא היינו פה.

איתן כבל: הכללים שנקבעים היום, והם מתקיימים כדי לייבא, אתה מזיע בדרך.

איתן כבל: אתה בסוף מוצא את עצמך שהבאת את הרכב לפה, כבר לא ישתלם לך בגדול.

איתן כבל: אתה צריך להיות מומחה, ואם לא, העסק פורח.

איתן כבל: מה העניין?

איתן כבל: שהיום יש לך את היבואנים הרשמיים.

איתן כבל: החוק פותח את זה לעוד גורמים נוספים.

איתן כבל: זאת אומרת, העוגה, עכשיו מתחרים עליה עוד אנשים, וכשאתה תחשוב על זה, בשוק שלך אין מכולת אחת.

איתן כבל: יש עשר חנויות מכולת.

איתן כבל: עשרה סופרמרקטים, בסדר?

איתן כבל: זה פעם אחת.

איתן כבל: ופעם שניה – שלא תתבלבל.

איתן כבל: זה לא נגמר רק ביבוא הרכב.

איתן כבל: יבוא הרכב הוא רק מרכיב אחד בכל מעגל התחרות.

איתן כבל: יש לנו כאן את המוסכים, יש לנו כאן את חברות הביטוח, ויש לנו כאן את השמאים, ויש לנו את חלקי החילוף.

איתן כבל: יש כאן עולם שלם שמייצר את התחרות הגדולה בסוף.

איתן כבל: מה יפה בחוק הזה?

איתן כבל: שהוא לא משאיר דבר אחד פתוח שהוא לא מנסה להתמודד אתו.

איתן כבל: אני מקווה, אבל אתה יודע, אין לך פה איזו הארה שאתה יודע לבוא ולהגיד – אנחנו יודעים להגיד שהנחת העבודה של הגורמים המקצועיים, שאם הדברים האלה יעשו א, ב, ג, ד, אכן אנחנו נצליח לייצר את התחרות האמתית.

איתן כבל: אבל חברים, אני חייב להתקדם.

איתן כבל: רון, סיימנו, די.

<איתי עצמון: אני מציע שעורכת הדין ראובני תקריא את הנוסח עם השינויים כפי שהוסכם.

איתן כבל: אתם רוצים לקלקל?

איתן כבל: משפט.

<ינון עמית: אני מ"גלובל אוטומקס".

<ינון עמית: יש נושא נוסף חשוב מאד – תעודות המקור.

<ינון עמית: האופן שבו מאמתים תעודות מקור נכון להיום הוא על ידי "ברייק דאון" מהיצרן.

<ינון עמית: פירוט של עלויות הייצור והמרכיבים שלהם.

איתן כבל: זה לא פה, זה לא בסעיף הזה.

איתן כבל: חבר'ה, תקנו אותי.

איתן כבל: חוה.

<חוה ראובני: אני לא לגמרי מבינה.

<חוה ראובני: ..

<ינון עמית: אנחנו ביקשנו את זה בסעיף הזה מהוועדה בכתב.

איתן כבל: מה העניין?

<חוה ראובני: לא, זה לא כאן.

<חוה ראובני: אנחנו לא מגדירים כאן.

איתן כבל: חוה, חבל על הזמן.

איתן כבל: בואו נתכנס לסעיף הזה, נאשר אותו.

איתן כבל: בבקשה, בואו נסכם איך הוא נשמע ונצביע עליו.

איתן כבל: ובאישור הוועדה.

איתן כבל: זה חשוב לנו פה.

<חוה ראובני: זה תקנות מקלות, אדוני.

<חוה ראובני: - - ובאישור הוועדה, רשאי לקבוע מצבים בהם יבואן רכב עקיף ישמור מסמכים המאפשרים מעקב אחרי שלבי השיווק של הרכב לפני שיובא רק על לגורם שעל שמו נרשם הרכב במדינת חוץ.

<חוה ראובני: והיתה כאן בקשה להוסיף, ואני חושבת שהיא מוצדקת: או עד לגורם אחר, כפי שייקבע, ממנו נרכש הרכב מבלי שנרשם.

איתן כבל: אוקי, ואני רוצה להוסיף שעשינו את זה, דרך אגב, גם בוועדת הכלכלה בחוק הגז, שאם שר האוצר לא מסר עמדתו תוך 21 ימים, יראה כאילו קוימה חובת ההתייעצות.

איתן כבל: אנחנו לא רוצים שייווצר מצב שהעניינים יתקעו.

איתן כבל: מי בעד הסעיף כולל התיקונים ירים את ידו?

איתן כבל: בעד – רוב

איתן כבל: נמנעים – אין

איתן כבל: תודה רבה.

איתן כבל: חברים יקרים, נתנו לכם די והותר.

איתן כבל: תודה, הסעיף אושר עם השינויים.

איתן כבל: חברים, אתם לא יכולים להלין.

איתן כבל: בבקשה, תכף נגיע לשאר הדברים.

איתן כבל: בבקשה, מר "שלמה סיקסט".

<דידי רוזנפלד: אני מ"שלמה סיקסט".

<דידי רוזנפלד: אחת הבעיות שקיימות היום בשוק – החוק היום מחייב אוסר התקנת חלקים משומשים ברכב שגילו עד גיל שנתיים, וזה בסדר גמור.

<דידי רוזנפלד: אני חושב שנפלה שגגה בפני הוועדה או בפני מי שקבע את החוק הזה, שהוא לא לקח בחשבון שלבעל רכב יש רכוש שלו, שהוא זהה לרכוש השני.

<דידי רוזנפלד: לאמור, יש לי יותר מ-25 כלי רכב - -

<עוזי יצחקי: בחברת ליסינג.

<דידי רוזנפלד: לאו דווקא חברת ליסינג.

<דידי רוזנפלד: גם בחברה אחרת, צי רכב שיש לו קצין בטיחות, הוא מפוקח על ידי משרד התחבורה, ויש לו מספר כלי רכב ואחד מהם נועד לפירוק, השני נזקק לאותם החלקים.

<דידי רוזנפלד: הבקשה היא – אנחנו ניסחנו גם ואבנר קיבל נדמה לי - -

<אבנר פלור: עכשיו קיבלתי.

<דידי רוזנפלד: כן, כן.

<דידי רוזנפלד: לא אמרתי שקיבלת קודם.

<דידי רוזנפלד: הבקשה היא שהוועדה תאשר שלבעל צי רכב שמפוקח על ידי קצין בטיחות יהיה מותר להעביר חלקים ממכונית אחת בבעלותו למכונית שנייה בבעלותו.

עיסאווי פריג': מה זה משנה?

עיסאווי פריג': מחר אתה מוכר את הרכב - -

<דידי רוזנפלד: אם אני מכרתי, הוא כבר לא שלי.

<דידי רוזנפלד: אני מדבר על התיקון.

<דידי רוזנפלד: הרי מה זה יגרום?

<דידי רוזנפלד: זה יגרום שחברות הליסינג - -

יעקב פרי: היום אתה לא יכול לעשות את זה?

<דידי רוזנפלד: לא, כי היום עד גיל שנתיים אי אפשר.

<חוה ראובני: אדוני, לבד מהעובדה שראינו את הבקשה הזאת כבר כשנכנסנו לחדר הזה, לדיון הנוכחי ואפילו לא דקה קודם, מדובר על הצעה לתקן את חוק הגבלת השימוש בחלקי רכב משומשים.

<חוה ראובני: זה חוק אחר.

<חוה ראובני: אנחנו מוכנים לחשוב על זה ולבדוק את זה.

דוד ביטן: החוק הזה מתייחס לזה בחוק.

דוד ביטן: אתה מתקן את הסעיף ההוא פה.

דוד ביטן: השאלה אם המהות נכונה או לא.

<חוה ראובני: לא הספקנו לבדוק את זה, לא הספקנו לחשוב על זה.

<חוה ראובני: זה דבר שצריך לחשוב עליו ולבחון אותו.

איתן כבל: חברים, עמדת משרד התחבורה מקובלת עלי.

איתן כבל: אדוני השר, אבנר, חוה, שני דברים: אני מבקש מכם לבדוק את זה.

איתן כבל: דבר שני, אם נדרש - -

איתן כבל: אני לא אתנגד אם עמדת - -

<חוה ראובני: לא אמרתי שאי אפשר.

<חוה ראובני: ברור - -

<חוה ראובני: אני לא נגד, אני לא בעד, אני לא יודעת.

<חוה ראובני: אני ראיתי את זה כשנכנסתי לחדר פה.

איתן כבל: חאג', בבקשה.

עבד אל חכים חאג' יחיא: כבוד היושב ראש, ההצעה הזו, אם הוא לא יוכל להשתמש בזה, הוא גם לא יוכל למכור את זה.

איתן כבל: צודק חאג', אני תכף אתייחס.

איתן כבל: רונן, במילה אחת.

איתן כבל: רונן, אני רוצה להעיר ולראות אולי יש לנו פתרון.

איתן כבל: הרי מה אומר דידי?

איתן כבל: כל גוף כמו שדידי עובד בו, גורמים אחרים, יש לו צי רכב והוא אומר: תשמע, זה לא קשור למשטרה ולא קשור לכלום.

איתן כבל: יש לי רכב עומד.

איתן כבל: אני יכול כולה לעשות העברה על פי כל הכללים, על פי כל הדינים.

איתן כבל: זאת אומרת, האמת היא, על פניו, אני לא מוצא כאן סיבה מיוחדת להתנגד לזה.

איתן כבל: מה שאני מציע - -

<עוזי יצחקי: נוהל שיקבע השר.

איתן כבל: בוודאי.

עיסאווי פריג': מחר יש לי צי רכב, אני אקנה רכבים ישנים - -

<דידי רוזנפלד: ישנים אין בעיה, עד גיל שנתיים.

עיסאווי פריג': לא, גם ברכבים חדשים שבבעלותי ואני אחליט.

עיסאווי פריג': למה שאני אתן לך?

עיסאווי פריג': ברגע שאנחנו פותחים את זה, אתה לא יכול לחתום אצל אחד - -

דוד ביטן: אבל הסעיף הזה עוזר.

עיסאווי פריג': - - אתה צריך לתת לכולם.

דוד ביטן: פריג', אתה לא מבין שהסעיף הזה מנפח את ההכנסות של היבואנים כי אתה רק - - -

עיסאווי פריג': אני אומר שאנחנו חושבים לעשות - - -

איתן כבל: עיסאווי, פרי, בבקשה.

דוד ביטן: אולי אפשר להגיד מה זה צי רכב, ממספר מסוים של כלי רכב.

דוד ביטן: זה הכל.

יעקב פרי: אפשר בתנאי אחד, שאת התקנות - - - את הכל יעשו בתקנות.

יעקב פרי: אתה יכול לקחת כותרת ולהחליט שאת - - -

איתן כבל: כן, זו ההצעה שלי.

איתן כבל: גם השר לחש אותה.

איתן כבל: רונן, בבקשה.

<רונן לוי: אנחנו הצענו בדיונים האחרונים לפיקוח על המחירים כי יש טענות לחברות הביטוח שהמחירים גבוהים.

<רונן לוי: מי ששמע עכשיו, הם רוצים לעשות מחירי נטו, ברוטו, רק לעצמם.

<רונן לוי: אנחנו הצענו שלאותם 16 חלקים יהיה פיקוח כמו שהיה לפני 15 שנה על חלקי החילוף, רק על החלקים האלה, כי אלה בעצם החלקים היקרים.

איתן כבל: זה הסעיף שתכף נגיע אליו, להסכמה שהגעתם אליה.

<רונן לוי: נכון, על החלקים האלה.

<רונן לוי: אז אם יהיה פיקוח על המחירים של אותם חלפים, לא תהיה בעיה שהם יעשו את זה.

איתן כבל: חברים - -

<חוה ראובני: אנחנו לא אומרים כן, אנחנו לא אומרים לא, זה יהיה לא רציני מצדנו להגיד לא זה ולא זה.

איתן כבל: חוה, חברים, מה שתחליטו אתם.

איתן כבל: חברים יקרים, אני מתכוון לסיים.

איתן כבל: חברים יש פה בלבול, אני לא התחלתי את החוק.

איתן כבל: אנחנו לא מתחילים את החוק עכשיו, עם כל הכבוד לכבודה הנכבדה, כל אחד עכשיו בא ושולף לי איזה רעיון מהבוידעם.

איתן כבל: נא לא לקחת באקסטרים את טוב ליבי.

איתן כבל: יש לי תחושה שלוקחים באקסטרים את טוב הלב שלי - -

יעקב פרי: טוב, אנחנו ידענו שהוא מוגבל.

איתן כבל: לכן, אני רוצה לסכם.

איתן כבל: כל אחד פתאום מושך ומביא לי רעיון.

איתן כבל: אני, ברשותכם, רוצה להגיד את הדבר הבא: דידי, יש לך הצעה?

איתן כבל: אני רוצה לתת כותרת ולראות אם אני מצליח לתת לזה מענה, כן כן, לא לא.

איתן כבל: ואם לא, תביאו תיקון ואני מסכים - -

ישראל כץ: זה יכול לבוא בתקנות.

דוד ביטן: יש את הסעיף שאסור?

דוד ביטן: שם תכתוב שאסור - - -

דוד ביטן: לא מחליטים כלום עכשיו.

דוד ביטן: נותנים לכם בתקנות לעשות - -

<חוה ראובני: שמה?

<לאה ורון: היא אומרת את זה פעם שלישית כבר.

איתן כבל: גברתי, אם היא ממלמלת, זה לא נקרא לומר.

איתן כבל: חברים, קצת יצירתיות.

איתן כבל: איך אומרים?

ישראל כץ: אבנר, אתם מוכנים להפסיק את ההתייעצויות ולהקריא סעיף שמסמיך לעשות בתקנות באישור הוועדה?

<אבנר פלור: שניה.

דוד ביטן: באיזה סעיף זה כתוב השנתיים האלה?

<איתי עצמון: אני לא רואה סעיף מסמיך.

איתן כבל: חברים סליחה.

איתן כבל: חוה, חברים יקרים, דידי, אני מציע את הדבר הבא: אני עוצר את הקטע הזה פה.

איתן כבל: אדוני ילך ויכין נוסח, ישים את הסעיף, לך תתייעץ, תביא להם את הנוסח.

איתן כבל: אם עד סוף הדיון נצליח להביא את זה, תודה רבה.

איתן כבל: אני לא מתכוון עכשיו לשחק אתך.

איתן כבל: זה לא קל.

איתן כבל: עובדה.

דוד ביטן: זה כזה פשוט.

איתן כבל: דוד, ברגע שראיתי אוזן אחת מתרוממת, זה הספיק לי.

איתן כבל: בבקשה.

איתן כבל: אנשים, לא כולם פה מרוצים מהכיוון הזה כ"בלת"מ".

איתן כבל: מה יש לנו עכשיו?

<איתי עצמון: יש בקשה נוספת לדיון מחדש שנוגעת לסעיף 124.

איתן כבל: דידי, תצא לטפל.

<דידי רוזנפלד: ישי לי הצעה כתובה.

איתן כבל: לא, לא.

איתן כבל: דידי רוזנפלד, תודה רבה שאדוני הודיע לנו את זה.

איתן כבל: אנחנו לא ידענו?

איתן כבל: ובכל זאת, אחרי מה שאדוני אמר, לא נחה דעתנו.

איתן כבל: אם אדוני רוצה שדעתנו תנוח, שילך לטפל בזה כמו שצריך.

<לאה ורון: הבקשה לדיון מחדש מאת חבר הכנסת חאג' יחיא, סעיף 124.

איתן כבל: בבקשה.

איתן כבל: מי בעד הרביזיה?

איתן כבל: בעד – רוב

איתן כבל: נמנעים – אין

איתן כבל: תודה.

איתן כבל: אושרה.

איתן כבל: בבקשה, מה הרביזיה?

עבד אל חכים חאג' יחיא: הרביזיה היא במקרה שיש שמאות ושמאות נגדית.

עבד אל חכים חאג' יחיא: אנחנו צריכים לפסוק מי יחליט מה יהיה שם.

עבד אל חכים חאג' יחיא: יגיעו לבית משפט?

עבד אל חכים חאג' יחיא: כמה זמן תימשך?

עבד אל חכים חאג' יחיא: אנחנו מדברים על ועדה שהמנהל, שר התחבורה, יקבע מי הם והסמכויות שלהם.

<אבנר פלור: אתה מדבר על שמאי מכריע?

עבד אל חכים חאג' יחיא: השמאות - יש שמאי אחד, יש שמאות נגדית, מי יכריע בשמאות הסופית?

עבד אל חכים חאג' יחיא: איך זה יתגלגל, מה יהיה הסוף?

<עוזי יצחקי: חוה, מה קבעו שם?

<אבנר פלור: אין התייחסות.

<אבנר פלור: שמאי מכריע.

איתן כבל: זה כמו בשמאות מקרקעין.

איתן כבל: אתה מביא שמאות, זה מביא שמאות ובסוף, השמאי הממשלתי הראשי קובע.

עבד אל חכים חאג' יחיא: ששר התחבורה ימנה מי שיכריע וייתן לו את הסמכויות.

<דוברת: הוא פנה לוועדת הערר הנוכחית אבל עם סמכויות משודרגות - -

ישראל כץ: אבנר, מה תשובתכם?

<עוזי יצחקי: יש ועדת ערר אז מה הבעיה?

<חוה ראובני: בצו הקיים יש ועדת ערר, בחוק לא אימצנו את המנגנון הזה של ועדת ערר על שמאי.

עבד אל חכים חאג' יחיא: זה מה שאנחנו מבקשים.

<אבנר פלור: אז מה ההצעה?

עבד אל חכים חאג' יחיא: שהמנהל יקיים ועדת ערר להכרעה בסוגיות מקצועיות ושומות רכב המנוגדות בלבד.

עבד אל חכים חאג' יחיא: השר יקבע בתקנות את הרכב הוועדה - -

איתן כבל: אבל יש את הוועדה, הוועדה המייעצת.

<חוה ראובני: לא, ועדת ערר זה משהו אחר.

איתן כבל: אל תסבירי.

איתן כבל: כבר הסברתם לו, הוא ידע להסביר לנו.

איתן כבל: זאב, בבקשה.

<זאב פרידמן: אדוני היושב ראש, הסעיף הזה לא מנותק מכל המנגנון שנקבע לדיון בנושא של איך מבצעים את השמאות.

<זאב פרידמן: לדון על המנגנון שאנחנו לא יודעים עדין מי הם הגופים ששמים את הרכב ומי מערער ומי לא מערער זה פשוט לא רציני.

<זאב פרידמן: אז בואו נחזור אחורה, נדון על סעיף 123 ואז נעבור לסעיף 124.

איתן כבל: חברים, סליחה.

איתן כבל: אף אחד לא מדבר עכשיו.

איתן כבל: השר יסיים את ההתייעצות שלו.

ישראל כץ: בסדר, אנחנו מסכימים שתהיה ועדת ערר.

ישראל כץ: אבנר תבהיר.

<אבנר פלור: ועדת ערר, הכוונה היתה פה שתעסוק בעניינים מקצועיים ולא בנושאים של ביטוח או מסחריים כאלה ואחרים.

<איתי עצמון: ערר על מה?

<אבנר פלור: שמאי, ויש לך ועדה נגדית של שמאי, אז תהיה ועדת ערר בהיבט המקצועי.

<זאב פרידמן: אבנר, בהתאם לחוק יהיה שמאי מכריע או לא יהיה שמאי מכריע?

<קריאה: יהיה, יהיה.

<זאב פרידמן: אז על מה תדון ועדת הערר?

<זאב פרידמן: על השינוי המכריע?

ישראל כץ: איזה ועדת ערר?

ישראל כץ: יש ועדה מייעצת.

<שלמה תוסייה כהן: בכל מקרה שבו יש שומה ויש מחלוקת עליה צריך ללכת לשמאי מכריע - - - זאת הנקודה?

<שלמה תוסייה כהן: אני רוצה להבין מה אתם רוצים?

איתן כבל: חאג', סליחה.

איתן כבל: חברים סליחה, אני אומר את זה לכולנו: אני בישורת האחרונה.

איתן כבל: לא התכוננתי, אני לא יודע במה דברים אמורים.

איתן כבל: בכל הכבוד לרונן ולכל החברים שפה, אני לא יכול לפתוח את זה.

איתן כבל: אני אומר את זה, יכול להיות שכולם צודקים פה, אני מתנגד לפתוח עכשיו את כל התהליך הזה.

איתן כבל: אני אומר את הדבר הבא: אין לי בעיה, תביאו אחר כך תיקונים לחוק, נראה איך החוק מיושם.

איתן כבל: חברים יקרים, אני לא אסיים.

איתן כבל: אני לא מוכן לזה.

איתן כבל: פתאום עכשיו אני צריך להתחיל לדון בדברים שלא עסקנו בהם.

איתן כבל: לא, גברתי.

איתן כבל: גברתי, אתם האחרונים שמותר לכם לדבר סביב השולחן הזה.

איתן כבל: אני לא מסכים.

איתן כבל: תודה, בואו נתקדם.

<לאה ורון: רגע, צריך לאשר את סעיף 124 בנוסחו.

עבד אל חכים חאג' יחיא: המשרד לא מסכימים?

איתן כבל: בבקשה חאג', תקשיב.

איתן כבל: לא - -

ישראל כץ: זה דבר לא בשל, אי אפשר כרגע לפתוח את זה כי זה גורר דברים אחרים.

עיסאווי פריג': - - -

איתן כבל: עיסאווי, אנחנו פה יושבים חודשים, סליחה.

איתן כבל: הצעת החוק הזאת כבר נדונה, אני רוצה להזכיר, בקדנציה הקודמת, והגיעה כמעט לכדי הבשלה לקריאה שנייה ושלישית.

איתן כבל: הבאנו את זה לפה, אמרתי שאני לא מוכן בשום פנים ואופן לקבל את זה כ"ראה וקדש" ופתחתי את כל הדיונים.

איתן כבל: חברים יקרים, יכול להיות שאתם צודקים בכל, לא יודע.

איתן כבל: אני יודע את הדבר הבא: אני לא פותח.

איתן כבל: תודה רבה.

איתן כבל: גברתי, מה אני צריך לעשות?

<לאה ורון: להצביע על סעיף 124 כנוסחו.

איתן כבל: בוודאי.

איתן כבל: אדוני, מי בעד סעיף 124 ככתבו וכלשונו?

איתן כבל: בעד – 2

איתן כבל: נמנעים – אין

איתן כבל: סעיף 124 אושר.

איתן כבל: הלאה.

<חוה ראובני: אנחנו נעבור לפרק ט"ו – הוראות שונות.

איתן כבל: אנחנו נעשה ככה כי אני אבקש מאדוני, אני צריך לצאת לאיזה ראיון.

דוד ביטן: מה קורה עם הנושא של השמאים, לא סיימנו אותו.

איתן כבל: תן לי.

איתן כבל: שניה.

איתן כבל: דוד, אני מבקש את הדבר הבא עכשיו: חברים, אנחנו נעבור למה שנשאר לנו, העניין של השמאות וכל הדברים, עכשיו אנחנו נעסוק בזה.

איתן כבל: ואז אני מקווה שנסיים את זה במהירות, ואז אני אבקש מאדוני לסיים את כל - - קודם כל, בואו נתקדם.

איתן כבל: אם נראה בסוף, אדוני, אני היום רוצה לסיים את הכל.

איתן כבל: אם יישאר לי משהו, לא מטריד אותי.

איתן כבל: עדיף שלא אבל אני קודם כל רוצה לסיים את העניינים המהותיים.

איתן כבל: אפשר בבקשה?

איתן כבל: איזה נושא מהותי יש לנו עכשיו?

דוד ביטן: את השמאות לא סיימנו.

דוד ביטן: רשימות השמאים ודברים ומהסוג הזה.

<קריאה: - - -

איתן כבל: אני רוצה שיגידו לי על מה אני דן, אחר כך נתקדם אליך.

<לאה ורון: סעיף 39.

<אבנר פלור: אנחנו בסעיף 13, נתקדם לסעיפים שנשארו ואחרי זה להוראות שונות.

<אבנר פלור: אז כרגע סעיף 13(7).

איתן כבל: בבקשה.

<חוה ראובני: אני מבקשת להזכיר שסעיף 13 עניינו בהתליית רישיון, הגבלתו, ביטולו או התלייתו ואי חידושו.

<חוה ראובני: בסעיף 13 דילגנו על פסקה 7 - אחת העילות להגבלת רישיון, התלייתו או ביטולו.

<איתי עצמון: אני מבקש להוסיף לפני שאת קוראת את הסעיף, שאנחנו קיימנו ישיבה פנימית אצלנו, בלשכה המשפטית של הכנסת, כדי לדון במשמעות של הסעיף ובקשיים שמצאנו בו, שנוגעים בעיקר למה שראינו כ"ענישה כפולה" של בעל הרישיון.

<איתי עצמון: דהיינו, שמוטלות עליו סנקציות מכוח חוק ההגבלים העסקיים, וכעת מוצע לתת סמכות גם למנהל במשרד התחבורה לבטל או להפנות את רישיונו לפי ההצעה כאן.

<איתי עצמון: אני חושב שהנוסח החדש יוצר איזה שהוא איזון ומאפשר את הסמכות הזאת בתנאי שאכן מדובר בהפרה שהיא נמשכת לאחר שהוטלו הסנקציות לפי חוק ההגבלים העסקיים.

<איתי עצמון: כך, למעשה, אני חושב שתושג התכלית של הסעיף שהיא למנוע מבעל רישיון שהפר את הוראות חוק ההגבלים העסקיים – כלומר, פעל באופן שנוגד את התחרות או התנהגות - -

ישראל כץ: ואם לא הוטלו סנקציות בהגבלים העסקיים אז אי אפשר להפיל כאן?

<איתי עצמון: לא, לא.

<איתי עצמון: אולי כדאי שתקריאי את הסעיף.

<איתי עצמון: אני פשוט מסביר את הרקע לשינוי שאנחנו ערכנו.

<חוה ראובני: הסעיף הזה מדבר על סמכות כאשר בוצעו הפרות לא של החוק שלנו אלא של חוק ההגבלים העסקיים על ידי בעלי רישיון לפי חוק זה, לתת למנהל סמכות להתלות רישיון, להגביל רישיון, לא לחדש רישיון.

<חוה ראובני: זה בנוסף, כמובן, לכל הסמכויות שיש - -

<איתי עצמון: לכל העילות האחרות.

<חוה ראובני: - - לפי החוק על הפרות של החוק הזה.

<חוה ראובני: אז מה שאושר כבר זה: "המנהל רשאי להתלות רישיון עד לקיום תנאים שיורה עליהם, לבטל רישיון, להגבילו או לסרב לחדשו, לאחר שנתן לבעל הרישיון הזדמנות נאותה להשמיע את טענותיו, אם התקיים בבעל הרישיון או במבקש אחד מאלה:" ועכשיו אנחנו עוברים ל-(7) "הממונה על הגבלים עסקיים קבע בהתאם לסמכותו לפי סעיף 43(א)(1) ו-(5) לחוק ההגבלים העסקיים, התשמ"ח-1988, כי הוא צד להסדר כובל או כי הוא בעל מונופולין שניצל לרעה את מעמדו בשוק לפי סעיף 29א לחוק האמור, או הטיל עליו עיצום כספי לפי סעיף 50ד(א)(1), (2) סיפה לעניין הפרת תנאי, (3), (4), (5) או (6) לאותו חוק, ובלבד שהמנהל שקל את נסיבותיה וחומרתה של ההתנהגות שבשלה עשה הממונה על הגבלים עסקיים שימוש בסמכותו ואת קיומם של הליכים נוספים לפי החוק האמור בעניין הקביעה או העיצום הכספי; ואולם, המנהל לא יעשה שימוש בסמכותו לפי פסקה זו, אם נוכח כי בעל הרישיון או המבקש חדל מההתנהגות האמורה;"

<איתי עצמון: זו התוספת שעליה דיברתי.

<חוה ראובני: כן, זו התוספת.

<חוה ראובני: אנחנו - -

איתן כבל: יש הערות?

איתן כבל: בקצרה.

<אהוד שניידר: הסעיף הזה בנוסח הזה הוא חסר תקדים בחקיקה הישראלית.

<אהוד שניידר: אין חוק אחר שבו ניתן רישיון, ואני מדבר אפילו על בנקים או על חברות ביטוח שעושות עבירות וגם הורשעו לפי חוק ההגבלים העסקיים, ואף אחד לא חשב לשלול מהם את הרישיון.

<אהוד שניידר: קראתי בעיתון ש"בנק לאומי" שילם קנסות אדירים בארצות-הברית על זה שנעשו עבירות על ידי בנקים אחרים - -

<אהוד שניידר: מה מיוחד כל כך, אדוני - - -

איתן כבל: שניידר תודה.

<אהוד שניידר: האם, אדוני, יש איזה שהוא עבר או איזו שהיא הרשעה של יבואן רכב לפי חוק ההגבלים העסקיים שמחייב את ההתייחסות?

<אהוד שניידר: קראנו, אדוני, את הדוח של הממונה על ההגבלים העסקיים לגבי התחרות בענף הרכב וגילינו ששם אין בעיית תחרות, ובכל זאת - -

איתן כבל: אדוני תודה.

איתן כבל: הקשבתי לך.

איתן כבל: הרשות להגבלים פה?

איתן כבל: בבקשה משפט.

<עידית פרוים: אנחנו לא מתנגדים לזה - -

איתן כבל: גברתי, אני רוצה שתתמכו.

איתן כבל: אל תגידי "אנחנו לא מתנגדים".

איתן כבל: הניסוח הזה לא מקובל עלי.

<עידית פרוים: מבחינתנו זה בסדר גמור.

איתן כבל: תודה רבה.

איתן כבל: זאב, משפט.

איתן כבל: אתה לא חייב.

<זאב פרידמן: אני כן חייב משום שאדוני ביקש ממני להעביר נוסח מקביל לסעיף הזה, המתייחס לגבי עבירה שלגביה הוטלו עיצומים על ידי הרשות לסחר הוגן.

<זאב פרידמן: הסעיף הועבר, אני חושב שגם רלוונטי - -

איתן כבל: אנחנו אל מקבלים את עמדתך, וגם זאת העמדה למשנה ליועץ המשפטי לכנסת.

איתן כבל: תודה רבה.

איתן כבל: אני מביא את זה להצבעה.

איתן כבל: מי בעד, ירים את ידו.

איתן כבל: בעד – רוב

איתן כבל: נמנעים – אין הסעיף אושר.

איתן כבל: תודה רבה.

איתן כבל: הסעיף אושר.

איתן כבל: בבקשה.

<לאה ורון: סעיף 39.

<חוה ראובני: "קידום התחרות בענף יבוא רכב 39.

<חוה ראובני: על מתן רישיון לפי סימן זה, קביעת תנאים בו או חידושו, יחול סימן ג' לפרק ב' לחוק לקידום התחרות ולצמצום הריכוזיות, התשע"ד-2013 בשינויים המחויבים.

<חוה ראובני: " חוק הריכוזיות, כאשר הוא מדבר על תחרותיות ענפית, הוא מדבר על הקצאת זכות.

<חוה ראובני: יש שאלה לפי הנוסח שם האם מתן רישיון יבואן רכב מסחרי מהווה הקצאת זכות כמשמעותו שם.

<חוה ראובני: על מנת להסיר ספק אנחנו פה במפורש שאותו סימן יחול על מתן רישיונות יבואנים בשינוי מהותי אחד והוא: שזה יחול גם על חידושים.

<חוה ראובני: אם לפי חוק הריכוזיות הנושא של תחרותיות נבחן אחת ל-10 שנים, פה אנחנו מבקשים לבחון את זה בכל חידוש כאשר - -

<איתי עצמון: כלומר כל שש שנים בעצם.

<חוה ראובני: - - החידושים, אני מבקשת להזכיר, הם אחת לשש שנים.

<חוה ראובני: ולפני שיאמר, ואני זוכרת את הדיון הקודם שהתקיים בסעיף הזה לפני מספר חודשים - חוק הריכוזיות הוא חוק גנרי, ולכן הוא מדבר בניסוחים שהם יחסית כלליים וקובע הוראות שהן כלליות.

איתן כבל: חוה מה שסיכמנו, גם בדיון הקודם אמרנו שאנחנו רוצים שהדברים כאן יאמרו בצורה יותר ברורה כדי שיובהר שאנחנו מבקשים שלא תימנע התחרות.

איתן כבל: לכן אנחנו אומרים את הדברים בצורה ברורה.

איתן כבל: עורך דין שניידר, בבקשה.

<אהוד שניידר: אנחנו לא שומעים מפי משרד התחבורה מדוע ענף הרכב צריך להיכנס לגדר החוק, ומדוע מחילים את חוק הריכוזיות.

<אהוד שניידר: כשדנו בחוק הריכוזיות לא חשבו אז שרישיונות שמוקצים צריכים להיכלל - -

<עוזי יצחקי: למה?

<עוזי יצחקי: עמדתנו היתה כן להכניס את זה.

איתן כבל: אני לא מבקש מאדוני עזרה.

איתן כבל: אני אחראי להעיר לו.

<אהוד שניידר: - - ובכל זאת, בדיונים על חוק הריכוזיות לא נכלל רישיון רכב.

<אהוד שניידר: אנחנו לא שומעים מאדוני היושב ראש הסבר ולא ממשרד התחבורה ולא מהרשות להגבלים עסקיים מדוע ענף הרכב צריך להיכלל - -

איתן כבל: עורך דין שניידר, ברשותך, אני כבר מבקש שתחליף אותי בסיום הסעיף הזה.

איתן כבל: אני רוצה להגיד לך את הדבר הבא: אני לא מתכוון לפתוח את ההרצאות על הנושא הזה.

איתן כבל: כל אחד קיים כאן הרצאה מנומקת, אני רוצה להזכיר.

איתן כבל: ניתנה אפשרות, אנחנו לא מתחילים מאפס.

איתן כבל: בסך הכל ביקשנו תיקון לנוסח שרצינו לייצר לו יותר חיזוק לתהליך.

איתן כבל: אני לא פותח את הדיון הזה.

איתן כבל: אני רציתי להביא נוסח שחברי הכנסת תנוח דעתם לאור הדברים שנאמרו בעבר.

איתן כבל: הטענות שאדוני מעלה, אם אדוני רוצה, אני מתחייב לאחר מכן לזמן אותם בחזרה, גם אם עצרת פה.

איתן כבל: אני כבר זוכר אותן היטב וזה בסדר גמור, ולמה פה, ולמה לא, ואני יודע שגם משרד התחבורה כן ביקש שזה יהיה חלק מן החוק.

איתן כבל: לכן, אדוני, אני רוצה להצביע ואני מעלה את זה להצבעה.

איתן כבל: אדוני, סליחה.

איתן כבל: סקרנותי פקעה כבר בדיון הקודם.

איתן כבל: תודה.

איתן כבל: מי בעד ירים את ידו?

איתן כבל: בעד – רוב

איתן כבל: נמנעים – אין

איתן כבל: תודה.

איתן כבל: הסעיף אושר.

איתן כבל: דוד, בא תחליף אותי בבקשה, אני חוזר עוד 10 דקות.

<לאה ורון: סעיף 67.

דוד ביטן: קדימה, סעיף 67.

<חוה ראובני: הבטחת כספי הקונה - בדיון הקודם התבקשנו להביא נוסח חדש, שאדוני היה בראש המעירים שהנוסח הקודם היה לא מספיק חד אז הבאנו נוסח חדש.

דוד ביטן: המנהלת אמרה שעכשיו הנוסח טוב.

דוד ביטן: עוד לא קראתי אותו.

<חוה ראובני: אני מאד מקווה.

<חוה ראובני: עשינו כמיטב היכולת.

<חוה ראובני: "הבטחת כספי הקונה 67.

<חוה ראובני: (א) משווק רכב המוכר רכב חדש, לא יקבל מהקונה סכום העולה על 20 אחוזים ממחירו אלא אם כן מסר לקונה את הרכב או רשם אותו הרכב על שמו, - -

<איתי עצמון: רשם את הרכב?

<חוה ראובני: כן, את אותו הרכב.

<חוה ראובני: "ואם לא עשה כן - יידע את הקונה בדבר זכותו לקבל ערבות בנקאית בהתאם להוראות לפי סעיף זה;"

<איתי עצמון: היידוע צריך להיות לפני ההתקשרות כמובן כי אחרת אין משמעות ליידוע.

<חוה ראובני: כן, לפני.

<חוה ראובני: "לעניין סעיף זה, יראו תשלום על חשבון מחיר הרכב על ידי צד שלישי מטעמו של הקונה או מכירה למשווק של רכב אחר שבבעלותו של הקונה, כתשלום שהתקבל מאת הקונה.

<חוה ראובני: "

דוד ביטן: זה התיקון שבזמנו ביקשנו.

דוד ביטן: זה הנוסח החדש?

<חוה ראובני: יש עוד סעיפים.

<חוה ראובני: נקרא עד הסוף.

<חוה ראובני: " (ב) משווק רכב יודיע לקונה בעת שהוא מיידע אותו כאמור בסעיף קטן (א), כי הוא רשאי לדרוש ממנו החזר בעד עד מחצית מההוצאות שישולמו על ידו ואשר כרוכות במתן הערבות הבנקאית (בסעיף קטן זה – החזר), ובלבד שגובה ההחזר לא יעלה על שני אחוזים לשנה מהסכום המובטח בערבות האמורה באופן יחסי לתקופת הערבות;" - -

<איתי עצמון: והוא צריך כמובן להגיד לו מה גובה ההחזר שהוא ידרוש.

עיסאווי פריג': איך הגעתם לאחוזים?

עיסאווי פריג': חצי ושני אחוז?

עיסאווי פריג': מה ההיגיון?

<אבנר פלור: תכף אנחנו נציג את זה.

איתן כבל: אתה רוצה להתחיל את הכל מאפס?

<אבנר פלור: לא, אנחנו תכף נציג.

<אבנר פלור: אם אפשר, אדוני היושב ראש - -

דוד ביטן: זה תיקונים אחרי הדיון.

<אבנר פלור: אדוני היושב ראש, אם אפשר לתת לה להקריא את הכל ואז אנחנו נענה.

<חוה ראובני: - - "החזר ישולם על ידי הקונה למשווק במועד החזרת הערבות לפי סעיף קטן (ד), ואם היה גובה ההחזר נמוך מ-125 שקלים חדשים או מסכום אחר שקבע השר לפי סעיף זה, רשאי משווק הרכב לדרוש מהקונה החזר שגובהו אינו נופל מן הסכום האמור.

<חוה ראובני: (ג) הערבות הבנקאית לפי סעיף קטן (א) תהיה להבטחת החזרתו של כל תשלום ששילם הקונה או מי מטעמו למשווק הרכב, על חשבון רכישת הרכב, במקרה שמשווק הרכב לא יוכל להעביר לקונה בעלות או זכות אחרת ברכב כמוסכם בחוזה המכר, מחמת עיקול שהוטל על הרכב או אם ניתן לגביו צו פירוק, קבוע או זמני, צו כינוס, צו למינוי כונס נכסים או צו הקפאת הליכים לפי כל דין או מחמת נסיבות שבהן נוצרה מניעה מוחלטת למסור את החזקה ברכב, ואולם ביטול חוזה המכר כשלעצמו לא יהווה מניעה מוחלטת לעניין זה.

<חוה ראובני: (ד) ביקש הקונה לקבל ערבות בנקאית לפי הוראות סעיף זה, ימסור לו המשווק ערבות כאמור; ויתר הקונה על זכותו לקבל ערבות כאמור, יאשר בחתימתו שהוא מוותר על קבלתה לאחר שהודעה לו זכותו כאמור בסעיף זה.

<חוה ראובני: (ה) הערבות הבנקאית תוחזר למשווק הרכב במועד מסירת הרכב לקונה וכתנאי למסירת הרכב, או כנגד השבת הסכום ששילם הקונה למשווק הרכב.

<חוה ראובני: (ו) הצדדים להסכם לרכישת רכב אינם רשאים להתנות על ההוראות לפי סעיף זה, אלא לטובת הקונה.

<חוה ראובני: (ז) השר, באישור הוועדה, רשאי לקבוע סכום אחר להחזר לפי סעיף קטן (ב), את נוסח הערבות הבנקאית ואת דרכי מסירתה וקבלתה.

<חוה ראובני: "

<איתי עצמון: אני רוצה להעיר, וההערה הזאת גם הועברה לנציגי המשרד לפני הדיון: אני לא לגמרי הבנתי את היחס בין סעיף קטן (ד) לסעיף קטן (ו) מאחר שאם הקונה יכול לוותר על זכותו, איך הדבר עולה בקנה אחד עם סעיף הקוגנטיות, שהצדדים להסכם אינם רשאים להתנות על ההוראות לפי הסעיף?

<איתי עצמון: על עצם זכות הוויתור - הוא תמיד יכול לוותר.

<חוה ראובני: - - ועל איך היא תעשה, מתי היא תעשה ובאיזה תנאים.

<חוה ראובני: דהיינו, בכל מקרה אי אפשר לקבוע בהסכם מכר שהוא מוותר בלי לדעת מה ההחזר, הוא מוותר בלי שיידעו אותו.

<חוה ראובני: הוויתור הוא מה שכתוב בסעיף הזה על קרבו וכרעיו.

<איתי עצמון: אז אנחנו נצטרך להבהיר את הנקודה הזאת בנוסח מאחר שכרגע סעיף קטן (ו) הוא סעיף קוגנטי כולל.

דוד ביטן: כן.

דוד ביטן: למה שניתן לו אפשרות לוותר על הערבות?

דוד ביטן: אבל אז תהיה עדיפות לחברה והיא תבקש ממנו לוותר.

<איתי עצמון: אולי הוא לא רוצה את העלויות האלה.

דוד ביטן: איזה עלויות יש פה?

דוד ביטן: עלויות קטנות.

<חוה ראובני: כל אחד והחשבון שלו.

<חוה ראובני: יכול להיות שהיבואן יגיד לו: אני אוכל למסור לך את הרכב יומיים קודם אם אני לא אצטרך להתעסק עם.

<חוה ראובני: ..

<חוה ראובני: והוא מעדיף לקבל את הרכב יומיים קודם.

<טל דרורי: שלום.

<טל דרורי: אני יושבת ראש איגוד יבואני הרכב הדו-גלגלי.

<טל דרורי: אני בחשש גדול לגבי ההוראות של הסעיף הזה, כשאנחנו מדברים בקטנועים של עד 10,000-20,000 שקלים.

<טל דרורי: יש פה מנגנון שהוא חובה בנושא הערבויות, ואני לא מבינה איך הדבר הזה עובד בתחום של 10,000 או 7,000.

דוד ביטן: כן, יש בזה משהו.

דוד ביטן: בואו נתנה את כל הסעיף הזה בעלות מוסכמת של המוצר.

דוד ביטן: זה לא הגיוני שעל 20,000 שקל צריך להתעסק בדבר הזה.

<טל דרורי: אני הייתי אומרת עד 30 ברמה של הקטנועים.

דוד ביטן: לא, לא העלות של הערבות.

דוד ביטן: מה שהיא אומרת זה בצדק, שאם כל ההוצאה על הרכב זה 20,000, לא התכוונו לזה הרי.

<חוה ראובני: אנחנו מסכימים.

דוד ביטן: מקובל.

דוד ביטן: יתחיל לחול מ-30,000 שקל ומעלה.

<דפנה עין-דור: אפשר אפילו יותר.

<דפנה עין-דור: בנוסח המקורי זה היה אפילו 80,000.

דוד ביטן: לא, לא.

דוד ביטן: 80,000 זה הרבה מדי.

<טל דרורי: לעניין הסכום, הקטגוריה של קטנועים בנפחים בדרגה הראשונה עד 250-300 היום מגיעים בגלל אמצעי המיגון והזהירות לסכומים של עד 40 - -

דוד ביטן: תחליטי.

דוד ביטן: עש אישרנו כבר - -

<טל דרורי: לא, לא.

<טל דרורי: אדוני, משרד התחבורה נמצא - -

דוד ביטן: 30,000 שקל.

דוד ביטן: בסדר?

דוד ביטן: זה הכל.

ישראל כץ: אמרת 30 – קיבלת.

<טל דרורי: אני חושבת שזה נמוך.

דוד ביטן: אוקי, עם אפשרות לשר לשנות באישור ועדת הכנסת.

<טל דרורי: מעולה.

<טל דרורי: מי בעד?

<טל דרורי: זה התיקון אחרי שכבר דנו בזה.

עיסאווי פריג': השר ישתנה אבל.

דוד ביטן: לשנות רק לכיוון מעלה.

דוד ביטן: מי בעד?

<חוה ראובני: מה הוחלט?

<חוה ראובני: גבוה יותר או - -

דוד ביטן: רק גבוה.

דוד ביטן: השר רשאי לעשות את זה רק יותר גבוה.

דוד ביטן: בעד – רוב

דוד ביטן: נמנעים – אין

דוד ביטן: אושר פה אחד עם השינויים שדיברנו עליהם.

דוד ביטן: תכף נענה לך על השאלה.

דוד ביטן: אני חושב שזו פעם ראשונה שנתקלתי בדבר כזה, שאילתה במהלך ישיבה.

<אבנר פלור: יש יבוא מקביל בתקנות, שגם למשאיות יכול להיות.

<אבנר פלור: כן.

<אבנר פלור: בתקנות אנחנו נעדכן את זה.

ישראל כץ: בלי מגבלה על מספר.

<אבנר פלור: לא.

<אבנר פלור: בתקנות אנחנו נכניס את סוגי הרכב השונים.

<אבנר פלור: לשאלתך.

עיסאווי פריג': בלי הגבלה של משקל?

<חוה ראובני: אתה מדבר על יבוא מקביל?

דוד ביטן: לא, זה יעודכן לפי המדד.

דוד ביטן: כן, בוודאי.

דוד ביטן: כל הסכומים מעודכנים פה, לא?

<איתי עצמון: לא, לא.

דוד ביטן: אז איך אתם מעדכנים?

<חוה ראובני: צריך מנגנון עדכון.

דוד ביטן: אז נעשה מנגנון עדכון קבוע להכל.

<חוה ראובני: עדכון לפי המדד?

דוד ביטן: כן, תעשי מדד.

דוד ביטן: סעיף עדכון לכל הסעיפים.

ישראל כץ: גם טרקטורים והכל?

<אבנר פלור: יבוא אישי גם אבל יבוא מקביל גם.

<לאה ורון: סעיף 162.

דוד ביטן: אנחנו מצביעים עוד פעם, הכנסנו גם סעיף עדכון לפי העיצומים הכספיים.

<איתי עצמון: דומה למנגנון שיועד לפרק העיצומים הכספיים.

דוד ביטן: מי בעד?

דוד ביטן: בעד – רוב

דוד ביטן: נמנעים – אין

דוד ביטן: פה אחד.

דוד ביטן: תמשיכי לקרוא את סעיף 162.

<חוה ראובני: "הפר אדם הוראה מההוראות לפי חוק זה, כמפורט להלן, רשאי המנהל להטיל עליו עיצום כספי לפי הוראות פרק זה, בסכום השווה ל-75% מהסכום הבסיסי: (7) בעל רישיון להפעלת מוסך נייד שלא פעל בהתאם להוראות היצרן לעניין ביצוע פעולות ברכב בניגוד להוראות סעיף 107 ;" זה פועל יוצא של הרביזיה שאושרה בתחילת הישיבה, החיוב של בעל מוסך נייד לפעול לפי הוראות יצרן.

<איתי עצמון: זה רק הוראות יצרן או גם הוראות מקצועיות?

<איתי עצמון: סעיף 110 שחל מדבר גם על הוראות מקצועיות.

<חוה ראובני: יש הוראות מקצועיות.

<חוה ראובני: זה צריך להיות גם הוראות מקצועיות.

<איתי עצמון: אני מציע שנבהיר בנוסח שמדובר על הוראות לפי סעיף 110.

<קריאה: - - -

דוד ביטן: מי רוצה לדבר על זה?

דוד ביטן: מה, אתם רציניים?

דוד ביטן: למה אתה מצביע?

דוד ביטן: הסברתי לך שאתה לא חייב לדבר על כל סעיף, רק מה שקשור למוסכים.

דוד ביטן: התשובה שנתתי לו זה גם אליך.

דוד ביטן: מה אתם רוצים להתייחס?

דוד ביטן: לא ידעתי שאתם מייעצים לוועדה.

דוד ביטן: יש לך חצי דקה בלבד.

<רונן לוי: אבנר, איך זה ישפיע על העניין של הצמיגים?

<רונן לוי: איפה הוראות יצרן?

<חוה ראובני: זה תוקן להוראות לפי סעיף 110.

<אבנר פלור: הכנסנו גם "מקצועיות".

<אבנר פלור: עכשיו.

<אבנר פלור: בעקבות ההערה של איתי.

<חוה ראובני: "שלא פעל בהתאם להוראות לפי סעיף 110.

<חוה ראובני: "

דוד ביטן: דידי, מה רצית?

<דידי רוזנפלד: הוראות יצרן לא מאשרות להשתמש בחלקים תחליפיים.

<דידי רוזנפלד: אז אם אתה מחייב את המוסך הנייד, את המוסך הרגיל אתה לא מחייב, אתה אומר להיפך: תציע לבן אדם שלוש אופציות - -

דוד ביטן: אבל זו סנקציה, זה לא כמות.

דוד ביטן: זו רק הסנקציה על הסעיף.

דוד ביטן: אתם לא שמים לב.

דוד ביטן: מי בעד עם התיקונים?

דוד ביטן: בעד – רוב

דוד ביטן: נמנעים – אין

דוד ביטן: אושר.

<לאה ורון: סעיף 165ב.

<חוה ראובני: עכשיו זה העיצום הכספי לעניין סעיף 67, שהרגע אושר: אז הפתיח המאושר: "הפר אדם הוראה מההוראות לפי חוק זה, כמפורט להלן, רשאי המנהל להטיל עליו עיצום כספי לפי הוראות פרק זה, בסכום השווה ל-5% מהסכום הבסיסי:

<חוה ראובני: " עכשיו אני מתחילה מפסקה 10 שלא אושרה: "(10) משווק רכב שקיבל מקונה סכום העולה על 20 אחוזים ממחיר הרכב, בניגוד להוראות סעיף 67(א); (11) סוחר ברכב מיבואן שקיבל מקונה סכום העולה על 20 אחוזים ממחיר הרכב מבלי שמסר לו את הרכב, רשם אותו על שמו או יידע אותו בדבר זכותו לקבל ערבות בנקאית, בניגוד להוראות סעיף 67(א); - -

<איתי עצמון: מדוע השוני בנוסח בין שתי הפסקאות?

<חוה ראובני: "סוחר ברכב מיבואן" לעומת "משווק רכב" - על "סוחר ברכב מיבואן" החלנו את ההוראה שסעיף החובה שלו לקיים את סעיף 67.

<חוה ראובני: ולכן, אנחנו מטילים עיצום כספי אם הוא מפר אותה גם עליו.

<איתי עצמון: לא, את זה אני הבנתי אבל תקראי את שתי הפסקאות ותראי שיש הבדל בנוסח: "משווק רכב שקיבל סכום על עשרים אחוזים", ובפסקה 11 "סוחר ברכב מיבואן שקיבל מהקונה מבלי שמסר לו את הרכב" וכולי.

<חוה ראובני: זה לא אמור להיות שונה.

<איתי עצמון: אנחנו נעשה האחדה בנוסח.

<חוה ראובני: "(12) משווק רכב שדרש מקונה החזר הוצאות בניגוד לתנאים המפורטים בהוראות סעיף 67(ב).

<חוה ראובני: (13) (סוחר ברכב מיבואן שדרש מקונה החזר הוצאות בניגוד לתנאים המפורטים בהוראות סעיף 67(ב); (14) משווק רכב שלא מסר ערבות בנקאית כמפורט בהוראות לפי סעיף 67(ד); (15) סוחר ברכב מיבואן שלא מסר ערבות בנקאית כמפורט בהוראות לפי סעיף 67(ד);"

דוד ביטן: תודה.

דוד ביטן: מי בעד?

דוד ביטן: בעד – רוב

דוד ביטן: נמנעים – אין

דוד ביטן: אושר פה אחד.

<לאה ורון: סעיף 180.

עיסאווי פריג': למה אתם אוהבים קנסות, קנסות.

דוד ביטן: אנשים אוהבים לשלם כסף.

דוד ביטן: רק ככה הם מכירים את החוק.

דוד ביטן: רק כסף.

דוד ביטן: מי בעד סעיף 180ב(5)?

דוד ביטן: בעד – רוב

דוד ביטן: נמנעים – אין

דוד ביטן: אושר פה אחד.

<לאה ורון: אנחנו עוברים להוראות שונות.

<לאה ורון: פרק ט"ו - הוראות שונות.

דוד ביטן: 183א – תתחילי.

<חוה ראובני: "183א.

<חוה ראובני: פרסום רשימת מעבדות מוכרות.

<חוה ראובני: המנהל יפרסם באתר האינטרנט של המשרד הפנייה לרשימת מעבדות מוכרות אירופיות ומעבדות מוכרות אמריקאיות.

<חוה ראובני: "

דוד ביטן: יש למישהו הערות?

דוד ביטן: לא.

דוד ביטן: מי בעד?

דוד ביטן: בעד – רוב

דוד ביטן: נמנעים – אין הסעיף אושר.

דוד ביטן: אושר פה אחד.

דוד ביטן: הלאה.

<חוה ראובני: "184.

<חוה ראובני: אגרות.

<חוה ראובני: (א) השר, בהסכמת שר האוצר ובאישור הוועדה, רשאי לקבוע – (1) אגרות בעד בקשות למתן רישיון, תעודה או אישרו לפי חוק זה או חידושם, השתתפות בבחינה, השגה על תוצאות בחינה וקבלת העתק מקור או עותק של רישיון, תעודה או אישור כאמור; (2) אגרה מופחתת או פטור מתשלום אגרה למבקש רישיון המחזיק ברישיון מסוג אחר לפי חוק זה; (3) דרכי העדכון של אגרות שנקבעו לפי סעיף קטן זה, מועדי העדכון ומועדי תשלום האגרות.

<חוה ראובני: (ב) לעניין חוק זה, יראו רישיון או אישור כבני-תוקף מיום תשלום האגרה בעדם, ולא יהיה בתשלום האגרה כדי לתת להם תוקף למועד שקדם ליום התשלום.

<חוה ראובני: "

דוד ביטן: מי בעד?

דוד ביטן: בעד – רוב

דוד ביטן: נמנעים – אין

דוד ביטן: אושר פה אחד.

דוד ביטן: אם למישהו יש שאלה, שיעצור באמצע ההקראה.

<חוה ראובני: "185.

<חוה ראובני: ביצוע ותקנות.

<חוה ראובני: השר ממונה על ביצוע הוראות חוק זה והוא רשאי להתקין תקנות בכל עניין הנוגע לביצועו, ובכלל זה – (1) הוראות לעניין סדרי הבחינות לקבלת רישיון לתיווך ביבוא רכב, דרך קבלת תוצאת הבחינה והשגה על תוצאותיה; (2) הוראות לעניין בדיקת הודעת קריאה חוזרת (Recall) או הודעה בדבר חקירה על ידי הרשות המוסמכת לכך בארצות-הברית, לעניין ייבוא מוצר תעבורה שקיימות לגביו דרישות תקינה פדראליות לפי סעיף 89(א)(2)(ב), לרבות דרכים נוספות או חלופיות לבדיקה כאמור.

<חוה ראובני: "

<איתי עצמון: יכול להיות שאת המיקום של הסעיפים האלה נשלב בפרקים הרלוונטיים ולא כאן.

<חוה ראובני: זה כמובן בנוסף לכל סעיפי ההסמכה שפרוסים לאורך החוק.

דוד ביטן: מי בעד?

דוד ביטן: בעד – רוב

דוד ביטן: נמנעים – אין

דוד ביטן: 185 אושר.

<חוה ראובני: "186.

<חוה ראובני: תיקון חוק בתי משפט לעניינים מינהליים.

<חוה ראובני: בחוק בתי משפט לעניינים מינהליים, התש"ס-2000, בתוספת הראשונה, בפרט 14, בסופו יבוא: "(ז) החלטה של רשות לפי חוק רישוי שירותים לרכב, התשע"ו-2016.

<חוה ראובני: "" זה הסעיף להסמיך את חוק בתי המשפט לעניינים מינהליים לדון בעתירות נגד החלטות של המנהל ורשות מוסמכת לייבוא.

דוד ביטן: מי בעד?

דוד ביטן: בעד – רוב

דוד ביטן: נמנעים – אין

דוד ביטן: אושר.

דוד ביטן: הלאה.

<חוה ראובני: "187.

<חוה ראובני: תיקון פקודת התעבורה.

<חוה ראובני: בפקודת התעבורה – (1) אחרי סעיף 9 יבוא: הוראות לעניין רישום ורישוי לרכב של מערכת הביטחון.

<חוה ראובני: " אדוני, אני מציעה לדלג על הסעיף הזה עד שנקרא את ההוראות של מערכת הביטחון, זה יהיה יותר מובן.

דוד ביטן: אין בעיה.

דוד ביטן: מה שאת מחליטה בעניין הזה.

דוד ביטן: לאיזה סעיף לעבור?

<חוה ראובני: את הסעיף החדש בפקודת התעבורה – הוראות לעניין רישום לרכב - -

דוד ביטן: לא להקריא כרגע?

<חוה ראובני: את (2) כן.

<חוה ראובני: רק לדלג על הפסקה בראש העמוד.

<איתי עצמון: אני מציע שבכל זאת הוועדה תדון בכך עכשיו.

<איתי עצמון: אם יהיה צורך לשנות, מקסימום נעשה את ההתאמות.

<חוה ראובני: אוקי.

<חוה ראובני: "הוראות לעניין רישום ורישוי לרכב של מערכת הביטחון.

<חוה ראובני: 9א.

<חוה ראובני: "רכב שיובא לישראל על ידי מערכת הביטחון כהגדרתה בסעיף 190 לחוק רישוי שירותים לרכב, התשע"ו-2016, והתקיימו התנאים האמורים בסעיף קטן (א) של הסעיף האמור, ניתן לרשום אותו ולתת עליו רישיון רכב לפי פקודה זו, אף אם לא התקיימו התנאים לפי פקודה זו לרישום ורישוי, כל עוד הוא בשימוש מערכת הביטחון כאמור, ובלבד שניתן עליו אישור מעבדה מוסמכת בעניינים עליהם הורתה רשות הרישוי, לעניין בטיחותו לתנועה בדרכים.

<חוה ראובני: "

<חוה ראובני: נכון.

<איתי עצמון: את רוצה להסביר במשפט על מה מדובר?

<חוה ראובני: אנחנו נראה בהמשך, בסעיף 190, שאנחנו נותנים פטור למערכת הביטחון, בעיקר לרכב מבצעי ועוד כמה פרטים קטנים, פטורים לחלק מהדרישות וההוראות לפי החוק הזה, לפי הצרכים המבצעיים שלהם.

<חוה ראובני: התוצאה עשויה להיות שהרכב שברשותם, שמייבאים לארץ דרך הפטור הזה ומעדכנים אותו ומתקינים אותו לפי הפטור הזה לא יהיה כשר לרישום לפי פקודת התעבורה.

<חוה ראובני: לגבי המשטרה וצה"ל אין בעיה, כי ממילא הרכבים שלהם פטורים מרישום ורישוי לפי פקודת התעבורה אבל גופי מערכת הביטחון, לצורך זה, הם רחבים בהרבה ולכן, אנחנו מאפשרים את הרישום של זה למרות השינויים, ובלבד שיהיה אישור בטיחותי של מעבדה מוסמכת באותם פרטים שיש שינוי.

<חוה ראובני: אם למשל יש מערכת אורות קצת שונה, שמערכת האורות שלהם תיבדק פרטנית על ידי מעבדה מוסמכת לרכב לוודא את הנושא של הבטיחות.

דוד ביטן: ומה קורה כשהם רוצים למכור את הרכב הזה?

<חוה ראובני: רכב כזה, שהוא לא תואם את הדרישות חובה, אחת מהשתיים: או שיעבור שינוי מבנה ויותאם - -

דוד ביטן: למה את לא כותבת את זה בחוק?

<חוה ראובני: כי כאן כתוב "כל עוד בשימוש מערכת הביטחון".

<חוה ראובני: סייגנו את הכלל הזה.

<איתי עצמון: כלומר, ברגע שהרכב משתחרר לשוק האזרחי, הוא כמובן יידרש לעמוד בכל הדרישות.

<חוה ראובני: בכל הדרישות או שייגרט.

דוד ביטן: אבל אתה יודע שאף אחד לא יכול לעקוב אחרי הדברים האלה.

<עוזי יצחקי: למה?

<עוזי יצחקי: בטסט, בהכל.

<אבנר פלור: לא, התנאי לרישום שלנו כשיוצאים למכרז נניח, אבל זה לא המקרה.

<אבנר פלור: כשמשרד הביטחון יוצא למכרז אנחנו בודקים ומוודאים.

<עוזי יצחקי: זה גם בטסט.

<חוה ראובני: הפטור כבר לא יחול עליו ברגע שהוא נמכר לבעלות אחרת.

דוד ביטן: מי בעד?

דוד ביטן: בעד – רוב

דוד ביטן: נמנעים – אין

דוד ביטן: אושר פה אחד.

עיסאווי פריג': זה עוד הרבה סעיפים, דוד?

דוד ביטן: יש המון לקרוא, כן.

עיסאווי פריג': כי יש ישיבות סיעה עכשיו.

דוד ביטן: אני לא יושב ראש הוועדה.

דוד ביטן: הוא יבוא עוד כמה דקות - -

<קריאות: הוא פה.

איתן כבל: חברים, אני פה עד שלוש.

איתן כבל: אם דוד יוכל להמשיך אחרי זה, אני אודה לו.

איתן כבל: העניין הוא כזה, חבר הכנסת פריג', אני רוצה שנגמור קודם כל את הליבה.

איתן כבל: אחר כך יש את הוראות המעבר וכל הדברים האלה.

ישראל כץ: איתן, גומרים הכל.

ישראל כץ: לא רוצים עוד ישיבה.

דוד ביטן: הלאה.

איתן כבל: דוד, קדימה.

דוד ביטן: מי בעד?

דוד ביטן: בעד – רוב

דוד ביטן: נמנעים – אין

דוד ביטן: אושר עם התיקונים.

<חוה ראובני: "187א תיקון חוק הגבלת השימוש ורישום פעולות בחלקי רכב משומשים (מניעת גניבות).

<חוה ראובני: בחוק הגבלת השימוש ורישום פעולות בחלקי רכב משומשים (מניעת גניבות), התשנ"ח-1998 – (1) בסעיף (1), בהגדרה "שמאי רכב", במקום האמור בה יבוא "כהגדרתו בחוק רישוי שירותים לרכב, התשע"ו-2016"; (2) סעיף 3(א)(1), במקום "חוות דעת של שמאי רכב" יבוא "שומת רכב" כהגדרתה בחוק רישוי שירותים לרכב, התשע"ו-2016.

<חוה ראובני: " כאן מדובר בהתאמת המינוח בין החוק שלנו לחוק מניעת גניבות.

איתן כבל: אוקי.

איתן כבל: העניין ברור.

איתן כבל: הערות – אין.

איתן כבל: מי בעד?

איתן כבל: בעד – רוב

איתן כבל: נמנעים – אין

איתן כבל: תודה.

איתן כבל: אושר.

<חוה ראובני: "תחילה 188.

<חוה ראובני: (א) תחילתו של חוק זה 90 ימים מיום פרסומו (להלן - יום התחילה), בכפוף להוראות פרק זה.

<חוה ראובני: (ב) תחילתם של סימן ה' לפרק ד' ושל פרק ו', ביום ג' בטבת התשע"ז (1 בינואר 2017).

<חוה ראובני: " מדובר בפרק של המתווכים ביבוא אישי ושל סוחרי רכב.

איתן כבל: בבקשה.

<נמרוד הגלילי: לעניין התחילה של פרק ו', נקבע שזה 1 בינואר.

<נמרוד הגלילי: אני באותו פרק ביקשתי שהסעיף של העברת הבעלות תוך שישה ימים תיכנס לתוקף רק אחרי התקנת התקנות.

<נמרוד הגלילי: נאמר שלא ניתן - -

<איתי עצמון: תקנות התעבורה אתה דיברת, לא תקנות מכוח החוק הזה.

<נמרוד הגלילי: נכון, שלא ניתן להתנות את החוק הזה - - - בגלל הבעיה שזה רק שישה שימים וזה אמור לעבור תיקון לתקנות התעבורה שיאפשר ביצוע העברת בעלות - - - החשש שלי שהתקנות עדין לא יבואו לידי התקנה עד ה-1 בינואר.

<עוזי יצחקי: איך זה?

<עוזי יצחקי: מה פתאום?

איתן כבל: אי אפשר לקשור את זה.

<נמרוד הגלילי: השאלה אם אפשר במקום עד 1 בינואר שזה יהיה שנה מיום פרסום - -

איתן כבל: יקירי, חברים, עזוב, אנחנו לא שם.

איתן כבל: יש את התיקונים שמובאים, הרי זה גם כן לא נכנס בשבוע הבא.

איתן כבל: יש סמכות.

איתן כבל: חברים, יש עוד מספיק זמן.

איתן כבל: עזוב, בלי גם וגם.

<נמרוד הגלילי: - - - שהוועדה תקבע.

איתן כבל: חברים, אנחנו מביאים פה תיקון, וגם זה לא מחר בבוקר.

איתן כבל: הלוואי וזה יהיה תוך כמה זמן?

איתן כבל: הלוואי.

<נמרוד הגלילי: הפרק הזה נכנס ב-1 בינואר - -

<חוה ראובני: אני מבקשת לציין שהתקנות עוסקות רק בהעברת בעלות של מי שמוכר יותר מ-1,500 כלי רכב בשנה, והפרק פה, בכל סוחר רכב שמוכר - -

איתן כבל: תודה גברתי.

איתן כבל: מי בעד ירים את ידו?

איתן כבל: בעד – רוב

איתן כבל: נמנעים – אין

איתן כבל: תודה.

איתן כבל: אושר.

איתן כבל: בבקשה.

<חוה ראובני: לא הקראתי את (ג) ו-(ד).

איתן כבל: אז תקריאי גם את (ג) ו-(ד) ונאשר גם אותם.

<חוה ראובני: בשמחה.

<חוה ראובני: "(ג) השר רשאי, בצו, באישור הוועדה, לדחות את תחילתו של החוק או של פרקים או סימנים מסוימים מתוכו, לתקופות נוספות של עד ששה חודשים בכל פעם, שלא יעלו על שנתיים במצטבר, אם לא נכנסו לתוקפן תקנות מכוחו של החוק או של פרקים או סימנים שדחיית תחולתם נקבעת בצו כאמור.

<חוה ראובני: (ד) חוק זה יפורסם ברשומות בתוך 30 ימים מיום קבלתו בכנסת.

<חוה ראובני: "

איתן כבל: אוקי.

איתן כבל: נתנו מספיק היערכות, הכל בסדר.

איתן כבל: מי בעד ירים את ידו?

איתן כבל: בעד – רוב

איתן כבל: נמנעים – אין

איתן כבל: תודה.

איתן כבל: אושר.

עבד אל חכים חאג' יחיא: - - -

איתן כבל: תשמע, האינטרס עכשיו הוא של המשרד.

איתן כבל: יקדמו את זה.

איתן כבל: אני לא יכול לעבוד במקומם.

איתן כבל: עשינו פה מספיק.

<חוה ראובני: "189.

<חוה ראובני: תחולה על המדינה.

<חוה ראובני: הוראות חוק זה יחולו על המדינה.

<חוה ראובני: "

איתן כבל: מי בעד?

איתן כבל: בעד – רוב

איתן כבל: נמנעים – אין

איתן כבל: תודה.

איתן כבל: אושר.

איתן כבל: הלאה.

<חוה ראובני: "190.

<חוה ראובני: תחולה על מערכת הביטחון" לפני שאני מקריאה, כיוון שזה ארוך ומפותל, אני רוצה להסביר את העיקרון שביסוד הדברים: הרעיון הוא שרכב מבצעי שיהיה עליו רישום יקבל פטור מהוראות החוק הזה בכפוף לרישום, בכפוף להוראות פנימיות ורק למטרות ייעודיות.

<חוה ראובני: המטרה היא לאפשר התאמת כלי הרכב לתפקידים המבצעיים שלו, ויש כאן גם הגבלת הפיקוח והאכיפה לטובת שמירת הסודיות והסיווג של חלק מהפעולות האלה.

איתן כבל: אוקי.

איתן כבל: אני מבין שישבתם, דנתם, הגעתם להבנות.

<לאה ורון: אז יש עכשיו שני עמודים ורבע לקרוא.

<לאה ורון: קדימה.

<חוה ראובני: "(א) על אף האמור בסעיף 189, ההוראות לפי חוק זה לא יחולו על שירות רכב הניתן על ידי מערכת הביטחון לרכב כמפורט להלן, או על אדם העובד או משרת, לפי העניין, במערכת הביטחון ועוסק במקצוע בענף הרכב או לגבי רכב כאמור: (1) רכב מבצעי, שבשימוש מערכת הביטחון ובלבד שהרכב כלול במרשם רכב מבצעי שמנהל כל גוף המנוי בהגדרה מערכת הביטחון (בסעיף זה – מרשם רכב מבצעי); גוף כאמור יקבע הוראות פנימיות או פקודות, לפי העניין, לגבי שירותי רכב ומקצועות בענף הרכב הניתנים לכלי רכב מבצעיים שבשימושו; הוראות פנימיות או פקודות כאמור ייקבעו בשים לב להוראות לפי חוק זה; גוף כאמור יעביר את ההוראות הפנימיות או שקבע לידיעת המנהל" אני מדלגת על "אחת לשנה" - -

<איתי עצמון: "אחת לשנה" נמחק.

<חוה ראובני: - - "וכן עם קביעתן או עם שינויין, או לפי דרישתו; לעניין סעיף זה, "רכב מבצעי" – רכב ייעודי המשמש למטרות ביטחוניות-מבצעיות או לשם שמירה על שלום הציבור וביטחונו, או רכב שנעשו בו התאמות ושינויים לצורך שימוש בו למטרות האמורות, ויש לגביו מסמך המעיד על כך;" - -

<איתי עצמון: שיינתן למשתמש ברכב.

<חוה ראובני: בסדר.

<חוה ראובני: "(2) רכב שבשימוש מערכת הביטחון שאינו כלול במרשם הרכב המבצעי, שמטעמי ביטחון דחופים ולתקופה קצובה נעשה בו שימוש למטרות כאמור בהגדרה "רכב מבצעי" שבפסקה (1), ובלבד שהשימוש ברכב למטרות כאמור בפרק הזמן הנדרש אושר על ידי מי שהוסמך לכך על ידי ראש הגוף הביטחוני המנוי בהגדרה "מערכת הביטחון" העושה שימוש ברכב לפי פסקה זו, והוא ינהל רישום על כך וייתן למשתמש ברכב מסמך המעיד על אותו רישום; (3) לרכב הזקוק לשירות מוסך נייד באופן דחוף, וקיימות נסיבות מיוחדות ובכלל זה נסיבות ביטחוניות, טופוגרפיות ואקלימיות, שבשלן אין אפשרות לקבל שירות כאמור ממי שיש לו רישיון לפי סעיף 107.

<חוה ראובני: (ב) על אף האמור בסעיף זה, השר רשאי, לבקשת גוף המנוי בהגדרה "מערכת הביטחון", ומטעמים מיוחדים, לפטור את אותו גוף ובעל רישיון מסוים לפי חוק זה שהתקשר עם הגוף האמור בהסכם למתן שירות רכב, מתחולת סעיפים מסוימים בחוק, בהסכמת השר הממונה על אותו גוף.

<חוה ראובני: "

<איתי עצמון: אני רוצה להבהיר שמדובר כאן

<איתי עצמון: על פטור לגבי התקשרות של הגוף הביטחוני עם בעל רישיון לפי החוק הזה, והפטור יחול לגבי כלי הרכב של הגוף הביטחוני, שמטופל על ידי בעל הרישיון לפי התקשרות בין שני הגורמים האלה.

<איתי עצמון: יכול להיות שהדבר הזה לא התחדד כל כך בנוסח, אנחנו נחדד את זה.

<חוה ראובני: בסדר גמור.

<חוה ראובני: מוסכם.

<חוה ראובני: "(ג) על אף האמור בהוראות לפי חוק זה, בעל רישיון להפעלת מוסך או מוסך נייד, שגוף המנוי בהגדרה "מערכת הביטחון" התקשר עמו בהסכם לטיפול בכלי רכב שבשימושו, בין אם מדובר בכלי רכב מבצעיים ובין אם לאו, לא ימסור מידע לפי חוק זה לגבי רכב כאמור, אלא בכפוף לכללי אבטחת מידע של הגוף הביטחוני שהתקשר עמו, בהתאם לאמור בהסכם ביניהם.

<חוה ראובני: (ד) מפקח שהוסמך לפי סעיף 156 לא יפעיל את סמכויותיו לפי סעיפים 157 ו-158 לגבי שירות רכב ועיסוק במקצוע בענף הרכב לפי חוק זה הניתן בתוך מתקן של מערכת הביטחון, וכן מחוץ למיתקן כאמור לגבי בעל רישיון להפעלת מוסך או מוסך נייד, לעניין מתן שירות רכב לרכב שבשימוש מערכת הביטחון לפי התקשרות שנמסרה עליה הודעה לפי סעיף קטן (ה), אלא בהתאם להוראות סעיפים 12 עד 18 לחוק הגנת הסביבה (סמכויות פיקוח ואכיפה), התשע"א-2011, שיחולו בשינויים המחויבים ובשינויים אלה: - -

<איתי עצמון: אני רק אגיד שיכול להיות שבשלב הנוסח אנחנו נעתיק את הסעיפים האלה עם השינויים כדי שיהיה קל יותר לקרוא את החוק.

<איתי עצמון: אבל כרגע, כפי שאת מקריאה כאן, זה בעצם השינויים שבהם יחולו הוראות הסעיפים האלה לחוק הגנת הסביבה (סמכויות פיקוח ואכיפה).

<חוה ראובני: נכון.

<חוה ראובני: "(1) בסעיף 12, במקום "המנהל הכללי של המשרד להגנת הסביבה" יקראו "המנהל כהגדרתו בחוק רישוי שירותים לרכב, התשע"ו-2016"; (2) בסעיף 13(ב), במקום המילים "לעובד משרד הגנת הסביבה כפי שייקבע בנוהל" – ייקראו "למנהל כהגדרתו בחוק רישוי שירותים לרכב, התשע"ו-2016"; (3) בסעיף 14, במקום המילים "בדרך שתיקבע בנוהל" – ייקראו "וימסור כינוי או מידע אשר יאפשר את איתורו, ככל שיידרש, באמצעות הקצין המוסמך"; (4) בסעיפים 16(א)(1), במקום המלים "לעובד המשרד להגנת הסביבה כפי שייקבע בנוהל" – ייקראו "למנהל כהגדרתו בחוק רישוי שירותים לרכב, התשע"ו-2016"; (5) בסעיף 17, במקום המילים "כפי שייקבעו בנוהל" – ייקראו "שאישר המנהל בהסכמת קצין בכיר".

<איתי עצמון: וככל שגורמי הביטחון יידרשו לנוהל לעניין יישום הסעיפים האלה, הם כמובן רשאים לעשות זאת עם משרד התחבורה כפי שכל רשויות המדינה רשאיות לעשות.

<איתי עצמון: אין צורך לכתוב את זה בחקיקה.

<איתי עצמון: מכאן השינויים שהקראת עכשיו.

<חוה ראובני: נכון.

<חוה ראובני: "(ה) גוף המנוי בהגדרה "מערכת הביטחון" ימסור למנהל או לעובד המשרד שהוא הסמיך לכך, הודעה על כל התקשרות שערך עם בעל רישיון להפעלת מוסך או מוסך נייד לגבי טיפול בכלי רכב שבשימושו של אותו גוף ביטחוני, ובלבד שמהנהל או עובד כאמור הוא בעל התאמה ביטחונית מתאימה לכך.

<חוה ראובני: (ו) בסעיף זה – "מערכת הביטחון" – כל אחד מאלה: (1) משרד הביטחון ויחידות הסמך של משרד הביטחון; (2) צבא הגנה לישראל; (3) יחידות ויחידות סמך של משרד ראש הממשלה שעיקר פעילותן בתחום ביטחון המדינה; (4) מפעלי מערכת הביטחון כמשמעותם בסעיף 20 לחוק להסדרת הביטחון בגופים ציבוריים, התשנ"ח-1998, שאינם יחידות כאמור בפסקה (3) ואשר שר הביטחון הודיע עליהם לשר; (5) משטרת ישראל, שירות בתי הסוהר והרשות להגנה על עדים "התאמה ביטחונית", "קצין בכיר", "קצין מוסמך ו"השר הממונה" – כהגדרתם בסעיף 10 לחוק הגנת הסביבה (סמכויות פיקוח ואכיפה), התשע"א-2011.

<חוה ראובני: "

<חוה ראובני: יש בקשה שזה יהיה לגבי הכל.

<איתי עצמון: זה מקובל על המשרד?

<אבנר פלור: כן.

<איתי עצמון: אז אנחנו נוסיף את זה בנוסח.

איתן כבל: הלאה.

איתן כבל: אני רוצה לאשר את סעיף 190.

<לאה ורון: לנציגי מערכת הביטחון אין הערות?

איתן כבל: בהסכמתם.

איתן כבל: תודה.

איתן כבל: אני מעלה להצבעה את סעיף 190 עם התוספות, התיקונים.

איתן כבל: מי בעד ירים את ידו?

איתן כבל: בעד – רוב

איתן כבל: נמנעים – אין

איתן כבל: תודה.

איתן כבל: אושר.

<חוה ראובני: "190א.

<חוה ראובני: שמירת דינים.

<חוה ראובני: אין בהוראות חוק זה כדי לגרוע מהוראות כל דין לרבות ההוראות לפי פקודת התעבורה, פקודת היבוא והיצוא, חוק הגנת הצרכן, חוק התקנים וחוק לקידום התחרות וצמצום הריכוזיות, התשע"ד-2013, אלא אם כן נקבע במפורש אחרת בחוק זה.

<חוה ראובני: "

איתן כבל: ברשותך, אני רוצה להקריא את זה, אתה תעצור אותי, איפה?

<איתי עצמון: יש הוראות מעבר, הוראות שעה לעניין תחולת החובות שיחולו - -

איתן כבל: מתי זה?

<איתי עצמון: בסעיף 192(ב).

איתן כבל: אוקי.

איתן כבל: זה נראה לי עניין סטנדרטי, גברתי, ואני רוצה להקריא את זה בקצב שלי.

איתן כבל: אם יש לכם כמה תיקונים אז תעצרו אותי.

איתן כבל: אין בעיה.

איתן כבל: 190א מי בעד, ירים את ידו?

איתן כבל: בעד – רוב

איתן כבל: נמנעים – אין

איתן כבל: אושר.

איתן כבל: תודה.

איתן כבל: "הוראות מעבר – 191.

איתן כבל: (א) הצווים המפורטים להלן, לרבות הוראות נוהל שנקבעו מכוחם ובלבד שפורסמו באתר האינטרנט של המשרד, יעמדו בתוקפם כנוסחם ביום התחילה, כל עוד לא נכנסו לתוקפן הוראות במקומם לפי חוק זה, וכל עוד לא שונו או בוטלו לפי דין, ויראו אותם כאילו נקבעו מכוח חוק זה: (1) צו הפיקוח על מצרכים ושירותים (ייצור רכב והרכבתו), התשכ"ז-1967 (להלן – צו ייצור רכב); (2) צו הפיקוח על מצרכים ושירותים (יבוא רכב ומתן שירותי תחזוקה לרכב), התשל"ט-1978 (להלן – צו היבוא); (3) צו הפיקוח על מצרכים ושירותים (ייצור מוצרי תעבורה והסחר בהם), התשמ"ג-1982 (להלן – צו מוצרי תעבורה); (4) צו הפיקוח על מצרכים ושירותים (מוסכים ומפעלים לכלי רכב), התש"ל-1970 (להלן – צו המוסכים); (5) צו הפיקוח על מצרכים ושירותים (שמאי רכב), התש"מ-1980 (להלן צו השמאים).

איתן כבל: "

<איתי עצמון: אני עוצר רגע את אדוני לעניין הרישא לסעיף יהיה צריך לקשור ולהבהיר שמדובר על תקופה של עד שנתיים לעניין העמדה בתוקף של הצווים והוראות הנוהל.

<איתי עצמון: למעשה, בתוך שנתיים המשרד אמור להשלים את כל ההסדרה הנורמטיבית בחקיקת המשנה מכוח החוק.

ישראל כץ: בתום שנתיים זה בהסכמת שר האוצר באישור הוועדה?

איתן כבל: לא, לא.

איתן כבל: " (ב) רישיון לשירות רכב שניתן לפני יום התחילה ושעמד בתוקפו ערב יום התחילה, יראו אותו כרישיון שניתן לפי חוק זה והוא יהיה בתוקף עד תום תקופת הרישיון ולא פחות משישה חודשים.

איתן כבל: (ג) רישיון לעיסוק במקצוע בענף הרכב שניתן לפני יום התחילה ושעמד בתוקפו ערב יום התחילה, יראו אותו כרישיון שניתן לפי חוק זה.

איתן כבל: (ד) תעודות, אישורים, היתרים ופטורים שניתנו לפני יום התחילה בידי מנהל האגף לרכב ושירותי תחזוקה במשרד או מי שהוא הסמיכו לכך לפי צווי הפיקוח האמורים בסעיף קטן (א), ושעמדו בתוקפם ערב יום התחילה, יראו אותם כאילו ניתנו לפי חוק זה עד לתום תקופת תוקפם, ככל שישנה.

איתן כבל: "

<חוה ראובני: אנחנו מבקשים לשנות פה.

<חוה ראובני: אנחנו לא רוצים את זה עד אין קץ.

<חוה ראובני: אנחנו מבקשים במקום מה שכתוב לומר: לתקופה של שישה חודשים מיום התחילה או עד לתום תקופת תוקפם, לפי המוקדם.

איתן כבל: אוקי.

איתן כבל: מבחינתנו אין בעיה.

איתן כבל: "(ה) מבלי לגרוע מכלליות האמור בסעיפים קטנים (ב) ו-(ג) יראו - (1) רישיון שניתן לפי צו ייצור רכב, כרישיון לייצור רכב ושיווקו לפי סעיף 18 ולסחר במוצרי תעבורה לפי סעיף 92, בתנאים האמורים ברישיון, ככל שנקבעו; (2) רישיון שניתן לפי צו היבוא ולפי פקודת היבוא והיצוא לעניין יבוא רכב, כרישיון ליבוא רכב לפי סעיף 28; (3) רישיון שניתן לפי סעיף 9 לפקודת התעבורה למטרה של קניית רכב ומכירתו דרך עיסוק, כרישיון סוחר ברכב שאינו חדש לפי סעיף 78א; (4) רישיון ייצור לפי צו מוצרי תעבורה, כרישיון לייצור מוצרי תעבורה לפי סעיף 79; (5) רישיון יבוא לפי פקודת היבוא והיצוא, לעניין מוצרי תעבורה, החייבים ברישיון יבוא לפי סעיף 88ב, כרישיון יבוא לפי הסעיף האמור; (6) רישיון לסחר במוצרי תעבורה לפי צו מוצרי תעבורה, כרישיון לסחר במוצרי תעבורה לפי סעיף 92; (7) רישיון מפעל לפי צו המוסכים, כרישיון להפעלת מוסך לפי סעיף 100 או רישיון להפעלת מוסך נייד לפי סעיף 103, - -

<חוה ראובני: 107 צריך להיות ולא 103.

איתן כבל: אוקי, בסדר.

איתן כבל: - - "לפי המפורט ברישיון, ולסחר במוצרי תעבורה לפי סעיף 92 בתנאים האמורים ברישיון, ככל שנקבעו; (8) הסמכה כמנהל מקצועי של מוסך לפי צו המוסכים, יראו אותו כרישיון לניהול מקצועי של מוסך לפי סעיף 108; (9) רישום בפנקס השמאים לפי צו השמאים כרישיון לעסוק בשמאות רכב לפי סעיף 120.

איתן כבל: (ו) עובד המשרד שהוסמך לפי סעיף 30 לחוק הפיקוח לעניין צווי הפיקוח האמורים בסעיף קטן (א), ושהסמכתו עמדה בתוקפה ערב יום התחילה, יראו אותו כאילו מונה למפקח לפי סעיף 156, ואולם לא יפעיל סמכות מהסמכויות הנתונות למפקח לפי סעיף 157 שלא היו כלולות בהסמכתו ערב יום התחילה, עד לקבלת הכשרה מתאימה בהתאם להוראות לפי סעיף 156; המנהל יפרסם הודעה ברשומות על זהותם של המפקחים האמורים בסעיף קטן זה.

איתן כבל: (ז) המועצה המייעצת שמונתה לפי סעיף 6 לצו היבוא, ואשר מינויה עמד בתוקפו ערב יום התחילה, יראו אותה כאילו מונתה לפי סעיף 53 לחוק זה, וזאת עד תום תקופת המינוי המקורית או עד תום שישה חודשים מיום התחילה, לפי המאוחר מביניהם.

איתן כבל: (ח) המועצה המייעצת שמונתה לפי סעיף 5 לצו השמאים, ואשר מינויה עמד בתוקפו ערב יום התחילה, יראו אותה כאילו מונתה לפי סעיף 127 לחוק זה, וזאת עד תום תקופת המינוי המקורית או עד תום שישה חודשים מיום התחילה, לפי המאוחר מביניהם.

איתן כבל: (ט) ועדת הסמכה שמונתה לפי סעיף 10 לצו המוסכים, ואשר מינויה עמד בתוקפו ערב יום התחילה, יראו אותה כאילו היא מועצת מנהלי מוסכים שמונתה לפי סעיף 117 לחוק זה, וזאת עד תום תקופת המינוי המקורית או עד תום שישה חודשים מיום התחילה, לפי המאוחר מביניהם.

איתן כבל: (י) הוראות סעיף 8 לצו השמאים, ימשיכו לחול לעניין הליכים לפי אותו סעיף שהחלה בהם הרשות לפני תחילתו של חוק זה.

איתן כבל: (יא) אדם שהחל התמחות בשמאות רכב לפי הוראות סעיף 4(א) לצו השמאים ערב יום התחילה, יראו את התמחותו כהתמחות לפי סעיף 122.

איתן כבל: (יב) בתקופה שמיום פרסומו של חוק זה, עד ליום התחילה, יקראו את סעיף 1 לצו היבוא בשינויים אלה: (1) במקום ההגדרה "סוכן מורשה" יקראו: "סוכן מורשה" - כהגדרתו בסעיף 2 לחוק רישוי שירותים לרכב, התשע"ו-2016 (להלן – חוק רישוי שירותים לרכב); (2) בהגדרה "רכב חדש" בסופו יקראו "ולעניין יבואן רכב מקביל – גם רכב שנרשם במדינת חוץ, כהגדרתו בחוק רישוי שירותים לרכב".

איתן כבל: "

<חוה ראובני: נכון.

<חוה ראובני: מרגע הפרסום אפשר יהיה להתחיל בדרך הזאת.

<איתי עצמון: כן.

<איתי עצמון: למעשה תקופת ביניים שקוראים את צו הפיקוח בשינויים כפי שצוין כאן.

איתן כבל: אוקי.

איתן כבל: נאשר את סעיף 191.

איתן כבל: מי בעד?

איתן כבל: בעד – רוב

איתן כבל: נמנעים – אין

איתן כבל: תודה.

איתן כבל: אושר.

איתן כבל: כן, שניידר.

<אהוד שניידר: שמענו ממשרד התחבורה במשך הדיונים גם בכנסת הזאת וגם בכנסת הקודמת עד כמה המשרד מתנגד לכך שייכנסו כלי רכב משומשים למדינת ישראל, והכוונה שיהיה רק כלי רכב חדשים - -

ישראל כץ: ממש לא עמדתנו.

<אהוד שניידר: לפחות זה מה ששמענו בכנסת - -

איתן כבל: השר פה, יותר מזה?

<אהוד שניידר: השאלה אם זה יבואן זעיר או לא יבואן זעיר היא לא רלוונטית.

<אהוד שניידר: השאלה איזה כלי רכב - -

<אבנר פלור: זה בטח רלוונטי.

<אבנר פלור: כמות כלי רכב קטנה.

איתן כבל: חברים יקרים, זו עמדת המשרד.

איתן כבל: אומר לך פה, אפילו לא צריך לשאול.

איתן כבל: הוא פה.

<חוה ראובני: כמה משומש יכול להיות רכב של עד שנה - -

איתן כבל: חוה, חוה.

<אהוד שניידר: יכול להיות מעל 100,000 קילומטר - -

איתן כבל: חברים יקרים, אתם מפריעים לי בהקראה.

איתן כבל: "(2) לעניין רכב מסוג L כמשמעותו לפי פקודת התעבורה" – אופנועים.

איתן כבל: אוקי.

איתן כבל: "(א) ההוראות והחובות החלות על יבואן רכב ישיר לפי סעיפים 35, 40, 41, 42 ו-43, יחולו רק על רכב כאמור המיובא על ידו; (א1) סעיף 29(7), לא ייקרא; (ב) בסעיף 36(א) - (1) בפסקה (4), הרישה עד "יבואן רכב ישיר" – לא יקראו; (2) בפסקה (6)(ב), המילים "לעניין רכב מתוצר שאינו מיובא לישראל על ידי יבואן רכב ישיר" – לא יקראו; (3) בפסקה (7), הרישה עד "יבואן רכב ישיר" – לא יקראו; (4) פסקה (9), המילים "קיומו של יבואן ישיר" – לא יקראו; (5) בפסקה (10), המילים "אם הרכב הוא מתוצר שאינו מיובא לישראל על ידי יבואן רכב ישיר" – לא יקראו; (6) בפסקה (11), המילים "אם הרכב הוא מתוצר שאינו מיובא לישראל על ידי יבואן רכב ישיר" – לא יקראו; (ג) בסעיף 42(ב), הסיפה החל במילים "שהוא מתוצר" – לא יקראו; (ד) בסעיף 43(ד) פסקה (1) לא תיקרא ובפסקה (2) הרישה עד "יבואן רכב ישיר" לא תיקרא.

איתן כבל: " - -

<חוה ראובני: המשמעות היא שלא יהיה בתקופה הזאת יבוא זעיר של אופנועים.

<חוה ראובני: כן.

<איתי עצמון: אז למעשה גם סעיף 38 לא יחול לעניין זה.

<איתי עצמון: לא? כלומר, הסעיף שמאפשר מתן רישיון ליבואן רכב זעיר לגבי כלי הרכב האלה.

<חוה ראובני: נכון.

<איתי עצמון: אז יהיה צריך להוסיף את זה.

איתן כבל: אוקי.

איתן כבל: "(3) בתקופה שעד ב' בטבת התשע"ז (31 בדצמבר 2016), לעניין רכב שאינו מסוג L – (1) בסעיף 29(7), במקום "ומהתוצר שיש עליו יבואן רכב ישיר" יקראו "מדגם שיש עליו יבואן רכב ישיר"; - -

<איתי עצמון: אני חושב שזה טעות.

<איתי עצמון: אני חושב שצריך לכתוב כאן במקום: "מתוצר המיובא על ידי יבואן רכב ישיר" יקראו "מדגם המיובא על ידי יבואן רכב ישיר.

<איתי עצמון: "

<חוה ראובני: עוד פעם?

<איתי עצמון: אני פשוט לא הבנתי את השינוי שאתם עשיתם כאן, בסעיף 29(7).

<חוה ראובני: 29(7) עניינו ברישיון יבוא ליבואן רכב זעיר, ואנחנו מדברים על רכבים שאינם אופנועים.

<חוה ראובני: הוא יוכל לייבא רק - -

<איתי עצמון: אם הוא יבואן רכב זעיר, הרכב הוא מסוג כאמור בסעיף 31(ב) ומתוצר המיובא על ידי יבואן רכב ישיר או מסוג תוצר אחר שקבע השר וכולי.

<איתי עצמון: אתם מבקשים כאן לקבוע את השינוי שבמקום המילים "מתוצר המיובא על ידי יבואן רכב ישיר" יבוא "מדגם המיובא על ידי יבואן רכב ישיר.

<איתי עצמון: "

<חוה ראובני: נכון, בתקופת המעבר.

<איתי עצמון: בסדר, אז אני אומר שמה שכרגע הוקרא כאן לא נכון.

<חוה ראובני: למה?

<חוה ראובני: זה בדיוק מה שכתוב.

<איתי עצמון: בסדר, זה משהו סמנטי.

<חוה ראובני: זה עניין של נוסח.

איתן כבל: כן, בבקשה.

<שמואל השמשוני: למה אבל החוק הזה?

<שמואל השמשוני: איזה 20 ישיבות עברנו רק על הנושא שצריך שהיבואן הישיר יהיה אחראי לתוצר שלו.

<שמואל השמשוני: פתאום פה, אנחנו עוד פעם חוזרים לדגם.

<אבנר פלור: זה לתקופת המעבר.

<חוה ראובני: זה בסך הכל עד סוף 2016.

איתן כבל: גברתי, חוה, הוא הבין, הכל בסדר.

איתן כבל: תודה.

איתן כבל: "(1א) בסעיף 31(5), במקום "מתוצר המיובא לישראל על ידי יבואן רכב ישיר" יבוא "מדגם המיובא לישראל על ידי יבואן רכב ישיר, או שהוכיח קיומה של תשתית למתן שירותי תחזוקה לרכב המיובא על ידו, כפי שהורה המנהל"; (2) בסעיף 41(א), במקום "מתוצר המיובא על ידו" יבוא "מדגם המיובא על ידו"; (3) בסעיף 42(א), במקום המילים "מתוצר המיובא על ידו" יקראו "מדגם המיובא על ידו"; הוראה זו לא תחול אם ניתנה לרשות לפי צו היבוא עובר לתחילתו של חוק זה, התחייבות יבואן הרכב הישיר לממש את אחריות היצרן לכל רכב שהוא מתוצר המיובא על ידו; (4) יקראו את סעיף 42(ב) כאילו במקום "מתוצר שאינו מיובא על ידי יבואן רכב ישיר" יבוא "מדגם המיובא על ידי יבואן רכב ישיר, ואם לא ייבא יבואן ישיר דגם זה, ייתן את האחריות שנתן סוכן הרכב המורשה או ייתן אותה בעצמו.

איתן כבל: "(5) בסעיף 43(א), במקום המילים "מתוצר המיובא על ידו" יקראו "מדגם שיובא על ידו"; הוראה זו לא תחול אם ניתנה לרשות לפי צו היבוא עובר לתחילתו של חוק זה, או למנהל לאחר יום התחילה, התחייבות יבואן הרכב הישיר לטפל בכל תקלת בטיחות סדרתית בכל רכב שהוא מתוצר המיובא על ידו; (6) בסעיף 43(ב), במקום "מתוצר שמיובא על ידו" יבוא "שהוא אחראי לגביו לטיפול בתקלת בטיחות סדרתית"; (7) בסעיף 43(ג), במקום "מתוצר שמיובא על ידו" יבוא "שהוא אחראי לגביו לטיפול בתקלת בטיחות סדרתית"; (8) בסעיף 43(ד)(1) במקום "מתוצר המיובא על ידי יבואן ישיר" יבוא "מדגם המיובא על ידי יבואן ישיר"; הוראה זו לא תחול אם ניתנה לרשות לפי צו היבוא עובר לתחילתו של חוק זה, או למנהל לאחר יום התחילה, התחייבות יבואן הרכב הישיר לטפל בכל תקלת בטיחות סדרתית בכל רכב שהוא מתוצר המיובא על ידו.

איתן כבל: (ד) השר, בהסכמת שר האוצר ובאישור ועדת הכלכלה של הכנסת, רשאי, בצו, להאריך את תוקפן של הוראות השעה שבסעיף קטן (א), כולן או חלקן, לתקופה אחת נוספת של שנתיים.

איתן כבל: "

<חוה ראובני: זה צריך להיות א1 - -

ישראל כץ: תעשו את זה אולי מראש לארבע שנים.

<אבנר פלור: כן, לארבע שנים בגלל - -

ישראל כץ: לא.

ישראל כץ: למה?

ישראל כץ: ההוראות פוקעות?

<חוה ראובני: כאן מדובר בהוראות שעה שמוגבלות בזמן, שהן יפקעו בסוף השנה.

<חוה ראובני: השאלה - -

ישראל כץ: למה?

<אבנר פלור: כמו היבואן הזעיר.

<אבנר פלור: זה מתייחס ליבואן הזעיר.

<אבנר פלור: אז לארבע שנים.

ישראל כץ: לגבי כל ההוראות שעה אפשר יהיה להאריך באישור הוועדה.

ישראל כץ: מה הבעיה?

<אבנר פלור: הכוונה שאת היבואן הזה, הרי עשינו הוראת שעה לשנתיים ורוצים להוסיף לארבע.

<אבנר פלור: מה שאיתי שואל זה לגבי שאר הסעיפים - -

איתן כבל: לא, לא.

איתן כבל: זה באישור ועדת הכלכלה וזה פותר לכולם את הבעיה.

<איתי עצמון: אבל הבעיה היא שלמעשה, מה שיקול הדעת של הוועדה?

<איתי עצמון: אם כותבים תקופה קצובה שלא ניתנת לשום שינוי אז הוועדה תקיים דיון, והיא תוכל או לאשר או לא לאשר.

<איתי עצמון: אין שום טווח שיקול דעת.

<איתי עצמון: בדרך כלל בחקיקה מסמיכים את השר, באישור הוועדה, להאריך לצו לתקופות של עד שישה חודשים, עד שנה.

איתן כבל: צודק.

איתן כבל: נכון.

איתן כבל: עד.

<איתי עצמון: אני מציע לתקופות נוספות של שישה חודשים כל אחת ועד ארבע שנים.

ישראל כץ: לא שישה כי כאן מדובר על מתווה - -

איתן כבל: לא, הוא נותן לך עד ארבע.

<קריאה: מדורג.

ישראל כץ: לא, לא צריך מדורג כאן.

ישראל כץ: כאן צריך מתווה.

ישראל כץ: דיברנו על שנתיים פלוס שנתיים אז שיהיה מראש ארבע.

<איתי עצמון: עד שנתיים ועד ארבע?

ישראל כץ: מה עד שנתיים?

ישראל כץ: זה אוטומטי.

איתן כבל: שנתיים ואחר כך הוועדה יכולה להאריך או לדחות בשנתיים נוספות.

איתן כבל: זה עד.

איתן כבל: זה בסדר.

ישראל כץ: רגע, לא הבנתי.

ישראל כץ: זה אוטומטי.

ישראל כץ: הוראות השעה קיימות אבל - -

<אבנר פלור: לגבי יבואן זעיר זה עד שנתיים, ואנחנו רוצים להאריך עוד שנתיים - -

<איתי עצמון: ויש עוד הוראות שעה.

ישראל כץ: לא, את השנתיים האלה אני לא רוצה לצמצם.

ישראל כץ: להיפך, אני רוצה לעשות אותם ארבע.

ישראל כץ: לגבי יבואן זעיר ארבע.

איתן כבל: בסדר.

<חוה ראובני: אבל יש כאן הוראות שעה נוספות, לא רק על היבוא הזעיר.

איתן כבל: אין בעיה רק אני אומר שזה עד שנתיים ועוד שנתיים.

איתן כבל: מה אכפת לך?

ישראל כץ: לא, כי אנחנו רוצים לתת איזה שהוא אופק להתארגנות.

איתן כבל: אז תסבירו את מה שאתם אומרים.

ישראל כץ: כמה זמן ההוראות שעה?

ישראל כץ: שיהיו לארבע שנים וזהו.

ישראל כץ: בסדר.

<חוה ראובני: ההוראות שעה, כפי שהן כתובות כאן היום, חלקן רק עד סוף שנה זו.

<חוה ראובני: יש הוראות שעה שתוקפן שנתיים ויש הוראות שעה שתוקפן עד סוף שנה זו.

<דפנה עין-דור: ככל שזה קצר יותר - -

<אבנר פלור: זה בסדר.

<אבנר פלור: מה - -

ישראל כץ: איתן, את השנתיים לעשות ארבע והשאר לאפשר לוועדה - -

<איתי עצמון: אני צריך להבין על מה מדובר.

<חוה ראובני: הוראות שעה שהן שנתיים זה היבוא האישי של רכב של עד גיל שנה, וההחרגה של כל הסדרה של הנושא של האופנועים - -

ישראל כץ: היבוא הזעיר עד - - -

<חוה ראובני: לא רק היבוא הזעיר, זה גם היבוא העקיף.

<חוה ראובני: ההגבלה של אחריות היבואן הישיר לגבי יבוא האופנועים שיובאו ביבוא עקיף.

ישראל כץ: בסדר.

ישראל כץ: זה שנתיים?

ישראל כץ: אז שזה יהיה ארבע ולא שנתיים.

<חוה ראובני: בנוסף, יש הוראת שעה לגבי אחריות היבואנים הישירים ברכב הגדול, לא הדו-גלגלי, שזה מוגבל עד סוף שנה זו, עד סעוף 2016.

ישראל כץ: למה?

<דפנה עין-דור: כדי ליישם כמה שיותר מהר את היבוא המקביל עם כל הדגמים, לא רק עם - -

ישראל כץ: אבל למה זה מוגבל עד סוף השנה הזאת?

<דפנה עין-דור: יותר טוב לנו כמה שיותר מהר כדי שייושם לא רק על דגמים שמייבאים היבואנים הישירים אלא כל הדגמים כי כרגע ההגבלה היא שעד סוף השנה זה יהיה כל היבוא העקיף, יהיה רק על דגמים שמיובאים על ידי היבוא הישיר, והרעיון לפתוח את זה כמה שיותר.

ישראל כץ: אבל יבואן זעיר והמגבלות האלה שאמרנו – אמרנו שנתיים פלוס שנתיים, אז שזה יהיה ארבע באישור ועדת הכלכלה.

<איתי עצמון: לאיזה תקופת הארכה?

ישראל כץ: לתקופות נוספות באישור ועדת הכלכלה.

<איתי עצמון: אני מציע לתקופות נוספות של עד שישה חודשים.

איתן כבל: כן, גם אני חושב.

<חוה ראובני: בכל פעם זה תהליך של הסכמת שר האוצר ואישור הוועדה?

ישראל כץ: בלי שר האוצר.

איתן כבל: לא צריך את שר האוצר.

ישראל כץ: אז זה ארבע פלוס תקופות נוספות.

<איתי עצמון: עד שישה חודשים כל אחת.

<חוה ראובני: ולגבי הוראות השעה של יבואנים, אנחנו בלי הארכות?

ישראל כץ: כן, להיפך, זה משחרר.

ישראל כץ: אם תהיה אופציה להארכה של חצי שנה, אם יהיה צורך.

ישראל כץ: נקווה שלא.

<איתי עצמון: אז לגבי הנושא של חובות היבואנים הישירים ניתן יהיה להאריך לתקופה נוספת של עד שישה חודשים.

<איתי עצמון: אבל רק תקופה אחת?

ישראל כץ: אם ניתן.

ישראל כץ: כן, רק תקופה אחת.

ישראל כץ: נקווה שלא נזדקק לזה.

<שמואל השמשוני: למה להאריך?

<שמואל השמשוני: הרי זה כבר הטבה - -

איתן כבל: הוא לא רוצה להאריך, הוא נותן אופציה.

איתן כבל: חברים יקרים, אנחנו בסך הכל רוצים להגן על העניין.

איתן כבל: ההיפך, זה בא ממקום נכון.

איתן כבל: כן שניידר.

<אהוד שניידר: בכל מה שנוגע לסעיפים הקטנים 3,5,6,7 - היבואנים הישירים לא יכולים - -

<איתי עצמון: אני רוצה רק לסכם את ההחלטה כדי שאני אדע מה לכתוב בהצעת החוק: הוראות השעה לעניין יבואן רכב זעיר ולעניין חובות יבואנים ישירים לגבי אופנועים יחולו בתקופה של ארבע שנים מיום התחילה עם אפשרות להאריך לתקופות נוספות של עד שישה חודשים כל אחת, באישור הוועדה.

<איתי עצמון: לגבי חובות יבואנים ישירים – הוראות השעה יחולו עד סוף 2016 כאשר ניתן יהיה להאריך בצו, באישור הוועדה, לתקופה של עד שישה חודשים לתקופה אחת.

ישראל כץ: בדיוק.

איתן כבל: שניידר, בבקשה.

<אהוד שניידר: אנחנו לא נוכל, היבואנים הישרים, לקיים את ההתחייבויות בכל מה שקשור ל"רי-קול" ומה שקשור לאחריות ללא התחייבות של היצרן.

<אהוד שניידר: עד 2016, עד שמחדשים את הרישיונות אין עדין התחייבויות של היצרן, גם אם זה דגמים שמיובאים על ידי היבואנים הישירים.

<אהוד שניידר: ולכן, לא ניתן גם את הוראת השעה לאכוף עלינו.

<אהוד שניידר: אנחנו חייבים את התחייבות היצרן - -

איתן כבל: הבנתי שניידר.

איתן כבל: בבקשה.

ישראל כץ: כתבנו עד סוף 2016 - -

איתן כבל: בסדר, אם נצטרך אפשר עוד חצי שנה.

איתן כבל: הוא אומר לך.

<אהוד שניידר: לא, אבל כרגע אני לא יכול.

<אהוד שניידר: מהרגע שהחוק ייכנס לתוקף אני צריך - -

איתן כבל: מה אתם מציעים?

איתן כבל: עצור שניה.

איתן כבל: אדוני השר, אני חייב לצאת לעשר דקות לסיעה שלי ואני חוזר.

איתן כבל: אני מציע שאני אעשה הפסקה כי יש פה עוד שתי נקודות – הישיבה תתחדש ב-15:15 - -

ישראל כץ: רגע, אבל אתה מסיים את זה.

איתן כבל: כן.

איתן כבל: מקלב יסיים פה את זה ועוד איזו נקודה שצריך לסיים.

איתן כבל: יש כמה נקודות שאני רוצה לסגור אותן.

איתן כבל: בבקשה, חבר הכנסת מקלב.

איתן כבל: תודה.

<חוה ראובני: אני יכולה להוסיף הערה שקיבלתי זה עתה - -

<לאה ורון: רגע, צריך לעשות סדר.

<לאה ורון: חבר הכנסת מקלב, הוועדה מצויה בסעיף 192, בהוראות שעה.

<לאה ורון: תאמרו שתים, שלוש מילים לעניין הוראות שעה על מנת שחבר הכנסת מקלב, שעומד בראש הדיון - -

אורי מקלב: בסדר, אני אשתלב.

אורי מקלב: תמשיכו בעניין.

<איתי עצמון: הוועדה דנה בסעיף קטן (ד) שעניינו המנגנון להארכת הוראות השעה שקבועות באותו סעיף, בסעיף 192, כאשר יש מספר נושאים לעניין הוראות שעה.

<איתי עצמון: יש הוראות שעה לעניין יבואני רכב זעיר ויש הוראות שעה לעניין חובות יבואני רכב ישיר.

<איתי עצמון: היתה כאן הערה - -

ישראל כץ: לא, הקראת ואחר כך היתה הערה.

<איתי עצמון: נכון.

אורי מקלב: על מה שצריך להצביע כבר הקראת.

<איתי עצמון: כן, כן.

אורי מקלב: בבקשה, עורך דין שניידר.

<לאה ורון: עורך דין שניידר, אתה רוצה לחזור על ההערה?

<לאה ורון: וגם תאמר לאיזה סעיף היא מתייחסת בבקשה.

<איתי עצמון: אבל אתה טוען כרגע לגבי עצם ההסדר שכבר מעוגן בהצעת החוק, לא לגבי הוראות השעה.

<אהוד שניידר: לא, לא, אני אומר שאם ההסדר בהצעת החוק ייכנס לתוקף ויהיה התחייבויות של יצרני הרכב כלפי משרד התחבורה, כלפי היבואנים הישירים לתת "רי-קול" ולתת אחריות, אז אני יכול אבל בהיעדר, ולפי הוראת השעה אני צריך לעשות את זה עוד לפני שיש את ההתחייבויות האלה - -

<איתי עצמון: לא, זה רק אם היתה.

<איתי עצמון: אני חושב שאולי יש אי הבנה.

<אבנר פלור: אבל אם זה מינואר 2017 אז מה...

<אהוד שניידר: אבל אתה מדבר אתי עד 2017 - -

<איתי עצמון: אם ניתנה התחייבות וולונטרית, לפי מה שאני מבין.

<אהוד שניידר: - - - אבל עדין אין לי את התחייבות היצרן.

אורי מקלב: אז איך אתה רוצה לסדר את זה?

אורי מקלב: להרחיב את זה, שזה יחול - -

<עוזי יצחקי: - - -

<אבנר פלור: לא, אין להם התחייבות היצרן.

<אבנר פלור: התחייבות היצרן תהיה בעצם מינואר 2017 לכלל הדגמים, ואנחנו כאן עשינו אבחנה בין דגמים שהם מייבאים, שיכולים לתת את הטיפול גם ליבואן עקיף וגם לזעיר, ולגבי אותם דגמים שהם לא מייבאים מינואר 2017.

<אבנר פלור: הבקשה היא לאחד את שני - -

<איתי עצמון: זה למעשה לדחות את יישום החוק כי אין הוראת שעה.

<עוזי יצחקי: זה דוחה את זה ל-2017, זה לא טוב.

<אבנר פלור: זאת הבקשה.

ישראל כץ: יש לנו אופציה להיערך לחצי שנה אם יצטרכו.

ישראל כץ: כרגע אנחנו לא...

<אהוד שניידר: אבל איך אני יכול לטפל ברכב כשאין לי החייבות יצרן - -

<עוזי יצחקי: אז תקבע שכשיהיו בעיות, יקבע המנהל - -

ישראל כץ: אי אפשר לדחות.

אורי מקלב: אני מציע שתהיה החרגה במידה אם עדין לא יקבלו.

אורי מקלב: אנחנו יודעים שלא יקבלו אבל בוא נחריג את זה.

אורי מקלב: זה מקובל.

<אהוד שניידר: הרחבת התחייבות יצרן - - -

אורי מקלב: כן.

ישראל כץ: זה לא כזה ברור שאין התחייבות יצרן.

ישראל כץ: אנחנו אמרנו שאם נצטרך, נבוא ונבקש עוד חצי שנה.

ישראל כץ: לא, לא, אנחנו לא מוכנים שיהיה דבר כזה.

<עוזי יצחקי: עד 2017.

ישראל כץ: בשום פנים לא מתנים את זה בהתחייבות יצרן.

אורי מקלב: אדוני השר, זה יהיה קודם.

<דפנה עין-דור: אבל בחוק מדובר לא רק על היבוא בדגמים שהם - -

אורי מקלב: איך אתה יכול לחייב אותם אם אין התחייבות יצרן?

ישראל כץ: שלא יביא רכב.

אורי מקלב: מה הפתרון?

אורי מקלב: יש לכם איזה פתרון?

אורי מקלב: הם עדין חושבים, אנחנו נעבור לסעיף אחר.

אורי מקלב: זאב, אתה אמרת שלאיתי היתה איזה הערה?

<זאב פרידמן: עד שנתיים.

<זאב פרידמן: אם זה באישור הוועדה אז - -

<איתי עצמון: זה כבר תוקן.

<איתי עצמון: תוקן המנגנון ומדובר בכל מקרה על תקופות מקסימום ולא שנתיים.

<איתי עצמון: הוראת השעה, ככל שמדובר על שנתיים תהיה לארבע שנים עם אפשרות להארכה לתקופות נוספות שלא יעלו על שישה חודשים כל אחת.

<חוה ראובני: יש את התקופה של השלושה חודשים עד התחילה של להתארגן לקבלת - -

<אהוד שניידר: מה, שנקדים את ההתחייבות יצרן?

<אהוד שניידר: אבל אני לא צריך רישיון עד אז.

<אהוד שניידר: איך הוא ייתן לי?

<אהוד שניידר: למה שהיצרן ייתן לי?

<אהוד שניידר: אתם חושבים שהיצרן מופעל על ידינו?

<חוה ראובני: אתה צריך רישיון מיום התחילה.

<אהוד שניידר: נכון, ואת רוצה להחיל עלי - -

<חוה ראובני: למה?

<חוה ראובני: מה פתאום?

<חוה ראובני: אתה צריך רישיון מיום התחילה.

<אהוד שניידר: מה פתאום?

<חוה ראובני: אין לך רישיון יבואן, אין לך רישיון יבוא.

<אהוד שניידר: - - -

<חוה ראובני: לא.

<חוה ראובני: אתה צריך רישיון מתחילת החוק, שלושה חודשים - -

ישראל כץ: סליחה, אנחנו רשאים לבוא אליכם אם יהיה צורך לבקש דחיה של שלושה חודשים לפי הנסיבות.

ישראל כץ: לא הייתי משנה את זה, זה הכל.

<חוה ראובני: יש סעיף בהוראות שעה שנשמט לנו באופנועים.

אורי מקלב: אבל בסעיף הזה אין לכם מה להגיד.

<חוה ראובני: לא, הם צריכים רישיון שלושה חודשים מיום התחילה, והרישיון הזה כרוך בהתחייבויות יצרן.

<אהוד שניידר: דרך אגב, מה עם סעיף 191ב שאומר שרישיון שניתן לי יהיה בתוקף - -

<חוה ראובני: אבל אין רישיון יבואן, יש רישיון יבוא.

<אהוד שניידר: היום אין לי רישיון יבואן?

<חוה ראובני: לא.

<חוה ראובני: אתם כל הזמן אמרתם שזה עיסוק לא טעון רישוי.

<חוה ראובני: אין רישיון יבואן היום, יש רישיון יבוא.

אורי מקלב: אנחנו מעמידים להצבעה את סעיף 192 – את מדברת אתנו?

<לאה ורון: עורכת הדין ראובני, את מדברת עם חבר הכנסת מקלב?

אורי מקלב: זה ועדת משנה של ועדת הכלכלה עכשיו?

<חוה ראובני: אנחנו מנסים לפתור את הבעיה.

אורי מקלב: אנחנו רוצים לסיים את החלק הזה ונפתור את יתר הדברים אחרי ההפסקה.

<לאה ורון: עורך דין שניידר העיר לזה, לסעיף 192, ולכן הם מתדיינים.

אורי מקלב: את רוצה להוסיף?

<איתי עצמון: להנחת דעתו של המנהל.

<איתי עצמון: - -

<חוה ראובני: - - במקביל למה שיש בסעיף (ב)(1)(א).

<איתי עצמון: אני מציע שזה יהיה בשני המקרים להנחת דעתו של המנהל.

<חוה ראובני: בסדר, אבל הרעיון הוא אותו רעיון כמו שיש בסעיף קטן (ב)(1)(א).

אורי מקלב: אנחנו סיימנו?

אורי מקלב: את כל סעיף 192 אפשר להעמיד להצבעה כולל כל השינויים?

<איתי עצמון: ההערה שלו לא מתקבלת.

אורי מקלב: לא מתקבלת.

אורי מקלב: הוא יכול להיעתר ובסוף לא יקבלו אישור והוא יגיד ליצרן אל תביא את זה וידחו לעוד דברים?

<לאה ורון: אתה רוצה לחזור ולומר את הדברים לוועדה?

ישראל כץ: לא, עם אפשרות להאריך בוועדה.

<איתי עצמון: כן, כן.

<איתי עצמון: תכף אני אגיע לנושא של ההארכה, אני קודם סוקר את הוראות השעה.

<איתי עצמון: לעניין הוראות השעה שיחולו על כלי רכב שאינם אופנועים - אני מדבר כרגע על חובות יבואני רכב ישיר לטפל בכלי רכב שמיובאים לפה על ידי יבואנים מסוגים אחרים, התקופה שבה תחול הוראת השעה היא מיום התחילה עד 31 בדצמבר 2016 כאשר שר התחבורה, באישור הוועדה, יהיה רשאי להאריך בצו את תוקפן של הוראות השעה – לעניין הוראות השעה, כאמור בסעיף קטן (א), לתקופות נוספות של עד שישה חודשים כל אחת, כלומר ארבע שנים, ולאחר מכן ניתן להאריך בשישה חודשים בכל פעם.

<איתי עצמון: ולעניין חובות יבואנים ישירים ביחס לכלי רכב שאינם אופנועים, הארכה אחת של עד שישה חודשים.

ישראל כץ: אם יהיה, אבל אם לא אז לא.

<איתי עצמון: כן, זו החלטה שלך.

אורי מקלב: מי בעד 192 עם כל השינויים?

אורי מקלב: בעד – רוב

אורי מקלב: נמנעים – אין

אורי מקלב: פה אחד.

<איתי עצמון: עם השינוי שהקראתי.

אורי מקלב: הסעיף התקבל.

<איתי עצמון: נושא נוסף שעורכת הדין ראובני ואני דיברנו עליו לעניין שם החוק: יכול להיות שצריך יהיה לבחון האם שם החוק כרגע, "הצעת חוק רישוי שירותים לרכב", אכן משקף את ההסדרים שמובאים בו.

<איתי עצמון: יכול להיות שצריך יהיה לקבוע שם אחר - -

<לאה ורון: אולי אחרי ההפסקה, עורך דין עצמון.

ישראל כץ: רגע, בואי נשמע מה ההצעה, מה הרעיון?

<איתי עצמון: - - "רישוי שירותים ומקצועות בענף הרכב" מכיוון שהחוק המוצע נועד להסדיר גם מקצועות ולא רק שירותים.

<איתי עצמון: מקובל?

אורי מקלב: כן.

אורי מקלב: זה נשמע גם יותר טוב.

ישראל כץ: בסדר.

ישראל כץ: איפה הפטיש, אתה מסיים?

אורי מקלב: אני לא מסיים, אני רק מכריז על הפסקה.

<איתי עצמון: סעיף 192 בשינוי שם החוק.

אורי מקלב: סעיף 192 בשינוי שם החוק, מי בעד?

אורי מקלב: בעד – רוב

אורי מקלב: נמנעים – אין

דוד ביטן: רבותי, אני רוצה להתחיל.

דוד ביטן: אתם מוכנים?

דוד ביטן: אבנר, אחרי שאתה מסיים את החוק אתה יוצא לחופש?

<איתי עצמון: את התקנות.

דוד ביטן: אז בא נקבע פה, בחוק, שאחרי התקנות כל הצוות יוצא לחופש לשנה.

דוד ביטן: אתה יודע מה?

דוד ביטן: השר יוסמך בתקנות.

איתן כבל: תודה לך דוד.

איתן כבל: מעומק הלב אני אומר את זה.

איתן כבל: חברים, ברשותכם, אדוני היועץ המשפטי, שעשה עד עכשיו עבודה מדהימה.

איתן כבל: באמת.

<חוה ראובני: פעמיים.

איתן כבל: אין לי מילים.

איתן כבל: התעלה על עצמו, בפעם הקודמת כולנו התעלינו מעל עצמנו, גם אתם.

איתן כבל: יש עוד דבר שהיינו צריכים להביא לכאן לאישור?

<איתי עצמון: להבנתי אני חושב שכל סעיפי הצעת החוק אושרו ונדונו כל הבקשות לדיון.

איתן כבל: רונן, אתם רציתם איזה עניין?

איתן כבל: אז בבקשה, הצג אותו עכשיו בקצרה.

<רונן לוי: אנחנו דיברנו על הבקשה של חבר הכנסת ביטן, ולביטול הרשימות של השמאים.

<רונן לוי: על זה היתה הרביזיה של חבר הכנסת חאג' יחיא.

<איתי עצמון: זה לא רביזיה, זה בקשה ל - -

איתן כבל: עזוב, האלה.

איתן כבל: אנחנו רוצים את העניין.

בענף הביטוח: עכשיו, רשימות השמאים - -

ישראל כץ: רגע, הסעיף הראשון מה זה?

ישראל כץ: לבטל את הפער בנושא ההשתתפות העצמית?

<רונן לוי: אנחנו רצינו לבטל את הפער או לבטל בכלל את הסדרי המוסכים.

ישראל כץ: ההסדר הוא בין מי למי?

<רונן לוי: בכל מקרה, אין מקום בעולם שיש בידול בהשתתפות העצמית - -

ישראל כץ: בין מי?

<רונן לוי: אסור בארצות-הברית לנתב לספק מסוים, לנותן שירות מסוים - -

ישראל כץ: לא, כאן יש בידול בין מי למי היום?

<רונן לוי: אם אתה עכשיו בוחר כמבוטח לבוא למוסך הסדר, יהיה לך 700 שקל השתתפות עצמית אבל אם תחליט לבוא למוסך פרטי, יכול מאד להיות שיהיה לך גם 2,000 שקל - -

ישראל כץ: מה זה המוסכים שהגדרנו עכשיו בחוק, שמקבילים ליבואן?

<אבנר פלור: זה מוסך מומחה, זה לא קשור.

<אבנר פלור: הכוונה, השר, זה ש - -

ישראל כץ: מה, הוא יכול לפתוח מוסך מומחה?

<אבנר פלור: כן, בוודאי.

<קריאות: זה לא קשור.

ישראל כץ: ואז מה ההשתתפות?

<חוה ראובני: מוסך הסדר זה מוסך שיש לו הסדר עם חברת ביטוח באופן שחברת הביטוח מפתה את הלקוחות שלה לתקן אחרי תאונות דווקא באותם מוסכים על ידי זה שהיא אומרת:

<חוה ראובני: אם תתקן ברשימה הזאת של מוסכי ההסדר, ההשתתפות העצמית שלך תופחת ב-300 שקלים.

<חוה ראובני: זה לא קשור בכלל לחוק הזה, זה קשור להסכמי ביטוח, לפוליסות ביטוח, לתנאים שלהם ולרגולציה של המפקח על הביטוח.

<אוהד מעודי: אפשר להתייחס, אדוני היושב ראש?

איתן כבל: בבקשה.

<אוהד מעודי: אני מנהל ביטוחי רכוש באגף שוק ההון, הפיקוח על הביטוח.

<אוהד מעודי: קודם כל, בדיון הקודם חבר הכנסת ביטן, שניהל את הדיון, ביקש שנבצע אצלנו חשיבה בנושא של רשימות השמאים.

<אוהד מעודי: אני שמח לומר שביום חמישי התקיימה ישיבה עם איגוד חברות הביטוח ועם איגוד השמאים.

<אוהד מעודי: אנחנו, מבחינתנו, בסופו של דבר צריך להבין שלכל גורם יש את האינטרס שלו.

<אוהד מעודי: - -

איתן כבל: נכון, ברור.

<אוהד מעודי: אני לא אחזור על האינטרסים בין אם זה שמאים, מוסכים או אינטרס של חברת ביטוח.

<אוהד מעודי: בסופו של דבר לנו חשוב שהשמאי יבוא לשומה ויבצע שומה כשהוא נטול פניות והשפעות - -

איתן כבל: לחצים, מאה אחוז.

<אוהד מעודי: - - ולכן, עשינו חשובה.

<אוהד מעודי: יש לנו איזה פתרון מתגבש שתהיה איזו שהיא רשימה או מאגר כלל-ארצי לא תהיה רשימה של כל חברת ביטוח.

<אוהד מעודי: מאגר כלל ארצי.

<אוהד מעודי: והדבר הכי חשוב שהשמאי ייבחר בצורה אקראית, זאת אומרת, אף אחד לא יוכל להשפיע על השמאי.

<אוהד מעודי: יהיה מסלול ירוק, שהשומה של שמאי שנבחר בצורה אקראית, היא תהיה השומה הקובעת.

<אוהד מעודי: סוכן לא יוכל להשפיע על שמאי וגם מוסך לו וגם חברת ביטוח כלפי מבוטח.

<אוהד מעודי: אז לגבי הנושא הזה יש פתרון.

איתן כבל: רונן, האם זה יפתור את הבעיות?

<רונן לוי: לא, קודם כל, העניין של רשימה אקראית, לי זה נראה כאילו שבן אדם מייצר לעצמו מוניטין ומחר ייבחר בהגרלה – לי זה נראה... אבל אני לא שמאי, ואני חושב שהשמאים יגידו את עמדתם.

<רונן לוי: זה לא פותר את בעיית המוסכים.

<רונן לוי: זה עדין לא פותר את זה שהיום חלק מסוכני הביטוח - -

איתן כבל: מה את המציע?

<רונן לוי: אנחנו מציעים שלא יהיה בידול בהשתתפות העצמית.

<רונן לוי: לא יהיה להם את הזכות לנתב למוסך מסוים.

איתן כבל: סליחה חברים - -

<קריאה: תהיה תחרות.

<אוהד מעודי: זה לא תחרות, זה ידפוק את התחרות ואני יכול לגבות את זה גם בנתונים.

<אוהד מעודי: אפשר להסביר?

איתן כבל: האם אדוני חושב שהמוסכניקים רוצים לדפוק את עצמם?

<אוהד מעודי: אני אסביר.

<אוהד מעודי: המוסכניקים או איגוד המוסכים, בסופו של דבר חשוב לו שיגדלו ההכנסות של המוסכים.

<אוהד מעודי: עכשיו, לצד זה, זה יושת על הציבור ואני אסביר מדוע: כי בסופו של דבר, כמו שכולכם יודעים, יש את הנושא של היוקר בחלפים.

<אוהד מעודי: פרמיית הביטוח מתומחרת - 70% מפרמיית הביטוח זה עלות התיקונים.

<אוהד מעודי: עלות התיקונים זה 70% מהפרמיה.

<אוהד מעודי: למה הבידול הזה מתקיים?

<אוהד מעודי: כי מה לעשות, מוסך הסדר, התביעה הממוצעת שם היא בסביבות 8,000 שקלים, מוסך שהוא לא בהסדר, בהגדרה זה בסביבות 12,000 שקלים או 13,000 שקלים.

<אוהד מעודי: ברגע שיהיה ביטול כזה, תהיה עליה של 60% בעלות שהציבור משלם על הביטוח, שזה בשנה שישה מיליארד שקלים - -

איתן כבל: רונן, זה נכון מה שהוא אומר?

<רונן לוי: אני לא יודע מאיפה הוא הוציא את זה.

<אוהד מעודי: אני אשמח להעביר את הנתונים לכבודו, את כל הנתונים.

<אוהד מעודי: יש לנו נתונים אקטואריים וזה בסופו של דבר הנתונים.

<קריאות: זה יגולגל לציבור.

איתן כבל: הבנתי.

איתן כבל: תודה.

איתן כבל: שמאים, בבקשה.

<שלמה תוסייה כהן: אנחנו רוצים לחזור שוב לעניין רשימות השמאים, למרות שאנחנו תומכים גם בענייני מבוטחי ההסדר אבל זה מתוך ההיכרות של השמאים בשטח.

דוד ביטן: מה אתם מציעים במקום רשימות?

<שלמה תוסייה כהן: הבעיה קיימת כאשר ישנה רשימה שבה מי שנמצא מקבל, השומה שלו, כוח עודף על מי שלא נמצא ברשימה.

<שלמה תוסייה כהן: באותו רגע, מי שמכניס אותך לרשימה ומי שמוציא אותך מהרשימה, שהיום זה חברת הביטוח, היא זאת ששולטת - -

איתן כבל: זה ברור לנו, בגלל זה אנחנו פה.

איתן כבל: מה אתה מציע?

<שלמה תוסייה כהן: להגיע למצב שבו מבטחת לא תערוך רשימת שמאים שמעמד שמותיהם יהיה עדיף על מעמדה של שומה שערך שמאי שאינו נמצא ברשימה.

<שלמה תוסייה כהן: זאת ההגדרה.

<שלמה תוסייה כהן: ברגע שהמעמד של כל השמאים יהיה זהה יוכל המבוטח באמת לבחור את מי שהוא רוצה, אם באופן רנדומאלי ואם באופן - -

איתן כבל: העניין ברור.

איתן כבל: דרור וגשל, בבקשה.

איתן כבל: משרד המשפטים.

<דרור וגשל: מובן שיש פה שני נושאים באמת, אחד זה הנושא של - -

איתן כבל: בא נגמור שמאים.

<דרור וגשל: העניין של הרשימות, צריך להבין שהנושא הזה לא קשור לחוק באמת.

<דרור וגשל: יש פה - -

איתן כבל: הוא לא קשור אבל הוא משפיע באופן דרמטי.

דוד ביטן: לא חשוב קשור לא קשור, אנחנו לא רוצים רשימות שמאים.

דוד ביטן: עכשיו בא נראה איך עושים את זה מבחינה חוקית.

דוד ביטן: זה הכל.

דוד ביטן: אי אפשר כל היום לסובב את המעגל.

<דרור וגשל: - - - הרגולציה שלו היא מכוח הוראות - -

דוד ביטן: אנחנו לא רוצים רשימות, ברור העניין?

איתן כבל: דוד, חברים יקרים, אני כבר מודיע שלא מעניין אותי מה אומרים פה, לא תהיינה רשימות של שמאים מועדפים.

איתן כבל: לא תהיה.

איתן כבל: אני אומרת את זה קטגורית.

איתן כבל: אני לא רוצה להגיד שזו עמדת כל הוועדה כי לא שאלתי את כולם אבל בפירוש אין לי ספק שזו עמדת רוב הוועדה, אלה שפה וגם אם היינו צריכים לאסוף את כולם.

איתן כבל: זה אחד העיוותים שאנחנו רואים לנכון הזדמנות לטפל בהם.

איתן כבל: אני אומר את זה בצורה ברורה.

איתן כבל: חברים, תמצאו ניסוח שיענה על הבקשה הזאת.

איתן כבל: זה הכל.

<אוהד מעודי: כבוד היושב ראש, יש נוסח - -

<קריאה: נעשתה עבודה כבר.

דוד ביטן: היינו בסרט הזה.

איתן כבל: דרור, היתה לנו שיחה לקראת הרצאה שאתה מבקש ממני בשבוע הבא, איך הרשות פועלת.

איתן כבל: בדיוק עובדים על זה.

איתן כבל: אני לא סומך על שום "בדיוק".

איתן כבל: אנחנו נמצאים פה ואנחנו רוצים לקבל את ההחלטה.

איתן כבל: אנחנו רוצים נוסח.

איתן כבל: אם לא, אתה מעדיף שנעשה את הנוסח אנחנו?

<רונן לוי: 13 שנה הוא מפקח על זה.

<רונן לוי: מה קרה?

<רונן לוי: עכשיו הוא נזכר?

איתן כבל: רונן, לא ביקשתי את עזרתך.

איתן כבל: גברתי, אם אני ארצה ממך עזרה בנוסח, אני אבקש.

<אוהד מעודי: חשוב לי לומר שנוסח קיים.

<אוהד מעודי: אין לי בעיה גם להתחייב בפני הוועדה ללוחות זמנים - -

<אוהד מעודי: אבל כבודו, - -

איתן כבל: נשמה, עשה לי טובה.

איתן כבל: - - -

<אוהד מעודי: - - אבל צריך להבין בסוף שגם אם יהיה כתוב בחוק הזה איזו שהיא הוראה לגבי חברת ביטוח, מה המעמד של זה.

<אוהד מעודי: חשוב לי להגיד שבסופו של דבר היתה ביקורת - מבקר המדינה ציין בנושא של חוק החלפים ויש שם איזו שהיא אמירה כלפי חברת ביטוח.

<אוהד מעודי: בסופו של דבר, כשהוא בא ובחן הוא ראה שלפיקוח על הביטוח במשרד האוצר אין סמכות לבוא כנגד חברות הביטוח כל זמן שזה בחוק אחר.

<אוהד מעודי: ולכן, אפשר לרשום פה משהו.

<אוהד מעודי: אין פה שום מנדט שלנו כסמכות לבוא לחברה.

איתן כבל: סליחה.

איתן כבל: איתי.

<איתי עצמון: אני מבין שמדובר על הוראות מכוח הסמכויות שלכם לפי חוק שירותים פיננסיים (ביטוח).

<איתי עצמון: אז או שאפשר לתקן בתיקון עקיף את החוק הזה אבל עדין מדובר על סמכויות משרד האוצר מכיוון שמשרד התחבורה הוא בעיני לא הרגולטור שמפקח על חברות הביטוח.

<אוהד מעודי: חבר הכנסת כבל, יש עשרה מפקחים על מוסכים ושמאים, אז עכשיו הם גם יצאו לפקח על חברות ביטוח ועל סוכנים?

<אוהד מעודי: מעבר להשפעה על הציבור.

דוד ביטן: זו בעיה אחרת, זה לא רלוונטי.

<אוהד מעודי: זה מאד רלוונטי.

<אוהד מעודי: אני יכול גם להעביר נתונים של עיצומים כספיים שהעברנו על חברות הביטוח להשבת כספים.

איתן כבל: סליחה, אני רוצה כאן תיקון עקיף, לא משנה אם יש לו יכולת או אין לו יכולת.

דוד ביטן: מקובל.

<איתי עצמון: תיקון עקיף בחוק הפיקוח על שירותים פיננסים (ביטוח)?

<איתי עצמון: זה חוק שבדרך כלל לא נדון בוועדת הכלכלה.

איתן כבל: נכון.

איתן כבל: ומי שרוצה לערער עלינו, שיערער.

איתן כבל: אם אנחנו נשתכנע עד - יש לנו עכשיו חודש וחצי חודשיים לשכנע את המערכות לשנות את דעתן אבל אני מעדיף - -

דוד ביטן: או שתמצאו פתרון שלא יפגע בחוק הזה וייתן את המענה הזה.

<קריאה: - - -

איתן כבל: נכון.

איתן כבל: אדוני, איתי אף אחד לא ידבר, שידברו עם המשרד הרלוונטי.

איתן כבל: ברגע שסגרתי עכשיו, אני לא מדבר עם אף אחד.

איתן כבל: אני אומר את זה כאן.

איתן כבל: יש לכם משרד, יש ממשלה, שהיא תשבור את הראש בתוכה ותיתן מענה.

ישראל כץ: אתה מדבר על רשימות שמאים?

איתן כבל: כן, על רשימות שמאים אני מדבר.

איתן כבל: לא יהיו רשימות.

דוד ביטן: אנחנו לא רוצים שיהיו רשימות שמאים.

ישראל כץ: ומה עם ההצעה שהוא הציע, הכללית, גם לא?

דוד ביטן: אולי יהיה, אולי לא יהיה - -

<אוהד מעודי: זה בדיוק ביטול הרשימות, חבר הכנסת כבל.

איתן כבל: סליחה, אם תביאו את זה, תשכנעו את המשרד ברצינותכם - -

ישראל כץ: רגע, אם היתה רשימה כללית?

דוד ביטן: מה זה כללית?

דוד ביטן: צריך לקבוע רשימה של שנות ניסיון - -

איתן כבל: מה ההצעה?

<אוהד מעודי: צריך לקבוע גם קריטריונים.

<אוהד מעודי: זאת אומרת, אנחנו נשב עם משרד התחבורה, אנחנו בשיתוף אתם.

ישראל כץ: אם התוכן מקובל עליכם אז אתם יכולים להכניס כאן תיקון שמשאיר לכם זכות להסתייג לקראת הקריאה השנייה והשלישית ואז אם ההסדר ישביע את רצונכם אתם לא תצביעו על ההסתייגות ואם לא - -

איתן כבל: אדוני, זה בדיוק מה שאני הצעתי.

איתן כבל: חברים, אני רוצה להביא כאן תיקון עקיף ותכף נדבר עליו - -

ישראל כץ: אבל הוא יתייתר אם מה שהוא יעשה - -

איתן כבל: שניה.

איתן כבל: יפה.

איתן כבל: אם תשכנעו את המשרד, הרי זה לא לפני קריאה שנייה או שלישית.

איתן כבל: לא משנה אבל אתם הצד המקצועי בעניין - -

ישראל כץ: ברור.

ישראל כץ: כן.

איתן כבל: אוקי?

איתן כבל: בוודאי שאם נראה שיש פה - -

ישראל כץ: ברור שאתם מבקשים ממנו משהו שלא יפלה.

איתן כבל: אוקי.

ישראל כץ: אני לא יודע טכניקה.

ישראל כץ: השאלה אם ההצעה שמועלית כאן, אם היא היתה - -

<אוהד מעודי: לא, יש לנו כבר נוסח, טיוטה שאנחנו מתכוונים לפרסם בימים הקרובים.

<שלמה תוסייה כהן: לא, יש טעות מאד עקרונית עם הרשימה הזאת, אני חייב להגיד, גם עם ההצעה שלך מבחינה מהותית: מה שאומרים פה לאנשים שהם בעלי מקצוע של 10,20 גם 40 שנה, אנחנו נשים אתכם ברשימה - -

ישראל כץ: אתה מדבר על הקריטריונים כרגע?

<שלמה תוסייה כהן: לא, לא על הקריטריונים.

<שלמה תוסייה כהן: אנחנו מדברים - -

<אוהד מעודי: שלומי, אז אתה יכול לעשות גם דירוג לשמאים - -

איתן כבל: די, די, די.

איתן כבל: זה לא פותר.

דוד ביטן: יש רק בעיה אחת, אם לא תהיה רשימה גם המוסכים יבחרו בעצם את מי שטוב להם לגבי אותו תיקון.

דוד ביטן: יש בעיה מהצד השני.

איתן כבל: אדוני היועץ המשפטי, תציע את הצעתך.

<איתי עצמון: ממה שאני מבין כאן, מה שניתן לעשות זה להעלות תיקון עקיף לחוק הפיקוח על שירותים פיננסיים (ביטוח), שיסמיך את הממונה על שוק ההון, ביטוח וחיסכון, לקבוע תנאים שיאסרו או הגבלות לעניין רשימות שמאים, ולקבוע תאריך לקביעת ההוראות האלה.

<איתי עצמון: אם מדובר אכן על הסתייגות שתעלה, צריך יהיה להעלות את זה כאן בוועדה כשההצעה לא תתקבל, ולאחר מכן יושב ראש הוועדה או מי מחברי הכנסת יוכלו להעלות את ההצעה הזאת כהסתייגות.

<איתי עצמון: ככל שיובאו אכן הוראות להנחת דעתם של יו"ר הוועדה וחברי הוועדה, נאשר את ההסתייגות.

<איתי עצמון: ניתן לעשות את זה.

<איתי עצמון: זה לא אידיאלי כי אנחנו במסגרת חוקית אחרת אבל ניתן לעשות את זה.

<קריאות: - - -

ישראל כץ: הוא נותן לך איזה חודש וחצי, זאת המשמעות.

<חוה ראובני: מה שאומר שחייב להיות פה עוד דיון על הסעיף הזה.

<אבנר פלור: אבל זה לא יעכב?

דוד ביטן: בינתיים צריכים לעבוד על הניסוח.

איתן כבל: זה לא מעכב כלום.

איתן כבל: חברים יקרים, זה לא מעכב כלום.

איתן כבל: ההיפך, אני אומר שזה דגל שכל בוקר כשתקומו, תרוצו לטפל בזה.

איתן כבל: זה הכל.

<איתי עצמון: החוק לא נמצא כרגע בפניי אז אני לא יודע איפה למקם את התיקון.

<איתי עצמון: אני מדבר בצורה מאד כללית ואינטואיטיבית.

איתן כבל: בסדר גמור.

איתן כבל: וגשל?

<דרור וגשל: אין לי התנגדות, אני רק אומר שזה יכול להיות נגד העניין.

<דרור וגשל: הוא מוציא את זה - -

<אוהד מעודי: זה נושא מאד מורכב.

איתן כבל: תסלח לי, התפקיד שלכם במשך החודש וחצי הזה לשכנע את השותפים שלכם במשרד התחבורה – יש לנו חודשיים - -

<שלמה תוסייה כהן: הבעיה היא שההסדר שמוצע על ידי המפקח על הביטוח אומר ששמאי ייבחר באופן רנדומאלי.

<שלמה תוסייה כהן: זה לא יתכן שאדם השקיע 40 שנה מוניטין, בנה לעצמו עסק - -

ישראל כץ: אבל הוא אומר שיקבעו קריטריונים על גיבוש הרשימה.

איתן כבל: שלומי, אני לא פותח - -

דוד ביטן: אתה עושה רק מה שאתה רוצה?

דוד ביטן: גם לבקשה יש גבול.

דוד ביטן: לא רוצים רשימה אבל שלא יפגעו.

דוד ביטן: - - -

איתן כבל: דוד.

איתן כבל: שלומי, בכל הכבוד, אוי ואבוי לי אם כולם היו יוצאים מרוצים.

איתן כבל: אין לי שום כוונה להוציא מפה את כולם מרוצים.

איתן כבל: אני רוצה למצוא את המכנה המשותף הרחב ביותר.

איתן כבל: לכן, אני אומר לכם שזו החלטה.

איתן כבל: תשכנעו את המערכת אחר כך לשנות את דעתם, תבורך.

ישראל כץ: אני בכוונה שואל בתוכן, שהוא צריך להיות הגיוני מבחינת מה שהעליתם, האם מה שנאמר כאן על ידי אוהד, שתגובש רשימה לפי קריטריונים אובייקטיביים - -

<אוהד מעודי: כן, שיקבעו משרד התחבורה, איגוד השמאים.

<אוהד מעודי: אנחנו לא הגורם המקצועי העיקרי פה.

ישראל כץ: אוקי.

ישראל כץ: ומתוך הרשימה הזאת ייבחרו באופן אקראי - -

<אוהד מעודי: זה הדבר הכי חשוב כי בסופו של דבר, חשוב לי לומר שהיום יש הוראה שלנו שמי שרשאי לבחור את השמאי זה המבוטח.

<אוהד מעודי: בסופו של דבר מי בוחר את השמאי?

<אוהד מעודי: או המוסך או הסוכן ביטוח כי הסכון ביטוח מקושר לאיזה מוסך והמבוטח אדיש.

<אוהד מעודי: משפיעים על המבוטח לקחת איזה שהוא גורם - - -

דוד ביטן: אני אסביר.

דוד ביטן: מה שאתה צריך לכתוב גם – תראה, אני גם מודאג מזה שהמוסכים, גם יש להם השפעה על - - -.

דוד ביטן: ולכן, אתה צריך – תנו רגע לדבר.

דוד ביטן: שמענו אתכם, מה קרה?

דוד ביטן: חייבים לקבל את העמדות שלכם?

דוד ביטן: מה העניין הזה?

דוד ביטן: אני אומר שגם לכם יש - - - לא רק לחברות ביטוח, בסדר?

דוד ביטן: אם נעשה את זה בלי, ההשפעה שלכם תהיה - - - אני אומר דבר כזה – אתה צריך לכתוב סעיף, זה צריך להיות סטטיסטית.

דוד ביטן: זאת אומרת, אם מוסך מסוים למשל עובד רק עם שמאי, שניים, אני מודאג - -

<אוהד מעודי: וזה מה שקורה.

<אוהד מעודי: בביקורות אנחנו רואים את זה - -

דוד ביטן: רגע.

דוד ביטן: מה שאתה צריך לעשות גם בהנחיות האלה, ליצור מצב שהם לא יוכלו לבחור את אותו סוכן או שניים, שלושה סוכנים.

דוד ביטן: זה צריך להיות שזו תהיה בחירה - -

<קריאות: - - -

<אוהד מעודי: אותו שמאי.

דוד ביטן: שמאי, סליחה.

דוד ביטן: הבנת אותי?

דוד ביטן: אם יש לו מוסך ויש לו 100 פעם שהוא קיבל חוות דעת, אם יש 90 למישהו, אנחנו בבעיה.

דוד ביטן: צריך למצוא - -

<אוהד מעודי: בגלל זה האקראיות - -

איתן כבל: סליחה, אף אחד לא מדבר.

איתן כבל: אני רוצה להציע הצעה: חברים יקרים, תקשיבו טוב.

איתן כבל: בבקשה חאג'.

עבד אל חכים חאג' יחיא: הבעיה שלנו היום שיש את הסוכן ביטוח שיש לו את השמאי ויש לו את המוסך.

עבד אל חכים חאג' יחיא: שלושתם הולכים ביחד, ומי שנהנה מזה זה שלושת הצדדים האלה, ומי שמפסיד זה בעל הרכב והעלות של הרכב - -

<אוהד מעודי: וגם כל ציבור המבוטחים כי זה מגולגל לפרמיה.

עבד אל חכים חאג' יחיא: אז אנחנו רוצים שלא תהיה אפשרות של קשר בין השמאי לסוכן ביטוח ולמוסכניק.

עבד אל חכים חאג' יחיא: שבעל הרכב ייבחר במי שהוא רוצה ולא יציעו לו הצעות כי אני מכיר כמה סוכנים שכל המבוטחים אצלם הולכים לאותו שמאי ולאותו מוסך.

עבד אל חכים חאג' יחיא: אז הקשר הזה, אנחנו רוצים לבטל אותו.

<אוהד מעודי: בגלל זה אקראיות זה הדבר הכי חשוב.

<אוהד מעודי: הבעיה שאצלכם זה לא אקראיות ויש לזה הוכחה.

איתן כבל: די, מי עכשיו ידבר אני מוציא אותו.

איתן כבל: אני מודיע את הדבר הבא: אני נותן לכם את הזמן של הפגרה לשבת ביניכם ולסגור את העניין.

איתן כבל: האחריות היא שלך, אבנר.

איתן כבל: רונן, אני אומר לכם, - -

ישראל כץ: זה לא מעכב את החוק.

איתן כבל: חאג', את הליכות הכנסת, האמינו לי, אני מכיר, ואם אני אטעה יש כאן מי שיתקן אותי.

איתן כבל: אני במקרה מכיר לא פחות מכל אחד אחר.

איתן כבל: אנחנו מריצים כאן את החוק, הוא לא עוצר.

איתן כבל: הוא ממשיך.

איתן כבל: בפגרה יש הרבה מאד עבודה, יושב איתי לסדר את כל העניין מאל"ף עד ת"ו.

איתן כבל: יש נקודה, כשאני בא ואומר את הדבר בצורה מפורשת כי מהמקום שאדוני אומר, אני לא רוצה עכשיו להכניס יותר מדי רעשים.

איתן כבל: כמו שעשינו בחוק נתוני אשראי, כינסנו לעשר דקות אחרי שכולם הגיעו להבנות והסכמות והתקדמנו.

איתן כבל: אני מבקש גם מהשמאים, גם מסוכני הביטוח וגם מהמוסכים - -

ישראל כץ: וגם הממשלה.

איתן כבל: בוודאי.

איתן כבל: אמרתי, מי שירכז את זה, זה אבנר, בראשות אבנר, להגיע להבנות.

איתן כבל: אני כבר אומר לכם את הדבר הבא: אם לא תגיעו להבנות בדברים האלה, אנחנו נחתוך.

איתן כבל: אני אביא רביזיה ואנחנו נוסיף תיקונים בהתאם לשיח ביני לבין הממשלה לבין הסיכומים שאנחנו נחליט בינינו.

<אבנר פלור: בנושא השמאים והמוסכים.

איתן כבל: כן.

איתן כבל: רונן, משפט.

<רונן לוי: גם על הסטנדרטים של המוסכים?

<רונן לוי: להקטין - -

איתן כבל: אני מדבר על כל המכלול.

איתן כבל: בסדר?

איתן כבל: אמרתי גם על חברות הביטוח ועל רשימות שמאים.

<אוהד מעודי: רשימות שמאים בלבד.

איתן כבל: חברים יקרים, רשימות שמאים, מוסכי הסדר וענייני הביטוח.

איתן כבל: חברים יקרים, שלושת הנקודות האלה, דנו בהן פה.

איתן כבל: אני אומר את זה חד-משמעית שאנחנו לא מעכבים את החוק אבל אם אני אדרש, אני אבוא בדברים עם משרד התחבורה, עם השר, ונקבל החלטה איך לפעול ברביזיה כזאת או אחרת.

איתן כבל: סיכמנו?

איתן כבל: נקודה נוספת ואחרונה - -

ישראל כץ: אם יהיו כבר התקנות, יכול להיות - -

איתן כבל: ודאי, אני לא רוצה להגיד שום דבר מה שאני לא.

איתן כבל: נקודה נוספת: פנו אלי יבואני הרכב ואמרו לי את הדבר הבא.

איתן כבל: אני רוצה להזכיר, יש ועדות מייעצות לצד הגופים השונים, ובכל גוף כזה יש את השמאים, נציג השמאים ונציגים אחרים.

איתן כבל: באו חברות היבואנים ואמרו: למה אנחנו מופלים?

איתן כבל: אז קודם כל, אתם מופלים כי אתם עם הכוח הכי גדול פה.

איתן כבל: נבהיר את הדברים ונשים אותם על השולחן.

איתן כבל: אני אומר את הדבר בצורה ברורה.

איתן כבל: יחד עם זאת, בשיח שהיה לי גם עם אבנר וגם עם השר, ואני רוצה להציע להעלות את מה שהוצע, לא לשנות את זה.

איתן כבל: לא יהיה יבואן שהוא חבר בוועדה המייעצת.

איתן כבל: מה ההצעה שלך לעניין הזה?

<אבנר פלור: ההצעה שלהם.

<אבנר פלור: מה שהוצא שבמקום "נציג המעבדה מוסמכת", שיהיה "נציג איגוד יבואני הרכב שהוא לא יבואן".

<אבנר פלור: כלומר, של האיגוד הכי גדול, שיהיה באותה מועצה מייעצת.

ישראל כץ: מה הרכב המועצה, מה הגודל?

<אבנר פלור: שמונה חברים למיטב זכרוני.

איתן כבל: רגע, זה לא כל כך פשוט.

איתן כבל: כן רון.

<רון מלכה: אני חושב שאם איגוד יבואני הרכב מבקש נציג אז גם אנחנו נעשה איגוד יבואנים מקבילים - -

איתן כבל: תודה רבה לכם.

איתן כבל: אני לא פותח כלום, אני לא מתכוון לפתוח כאן דיון.

איתן כבל: אבנר סליחה, בכל הכבוד, אני רוצה, אדוני השר, להודות לך מקרב לב, להודות למנכ"ל משרדך, להודות לאבנר, להודות לחוה ולצוות המסייע לצדכם על העבודה המדהימה שעשיתם כי ביחד לא היינו מצליחים לתת את המענה לכל העניינים הכל כך דרמטיים, הכל כך כבדים.

איתן כבל: אני רוצה להודות לך גברתי, מנהלת הוועדה, על הלילות והימים שהשקעת יחד עם הצוות.

איתן כבל: לדובר, לרשמות ולרשמים שהם שותפים לנו, ותרשו לי, מעל כולם, לומר לך, אדוני, תודה בפעם נוספת כי באמת מכל אחד אחר מאתנו מגיעה לך תודה ענקית על העבודה.

איתן כבל: עדין הדרך ארוכה.

איתן כבל: אני נחוש בפתיחת המושב להביא את הצעת החוק הזאת שמונחת בפנינו להצבעה במליאה לקריאה שנייה ושלישית.

איתן כבל: אני מודה לחברי הכנסת חאג' יחיא, שהיה מהפעילים פה, בוועדה.

איתן כבל: לדוד ביטן חיבוק גדול, שבלעדיו, אדוני השר, לא הייתי מגיע עד הלום, וחשוב לי שהדברים האלה גם ייאמרו בצורה ברורה.

איתן כבל: לחבר הכנסת פרי וגם לחבר הכנסת עיסאווי פריג'.

איתן כבל: אלה היו ליבת החוק החשוב, הדרמטי הזה.

איתן כבל: אני לא מסכם אותו כמובן.

איתן כבל: עוד אתה ואני נעשה את הסיכום ביחד אבל באמת תודה לכל מי שהיה שותף, אלה שכאן ואלה שלא נמצאים.

איתן כבל: בבקשה אדוני.

ישראל כץ: אני רוצה קודם כל להודות לך, יושב ראש הוועדה, חבר הכנסת איתן כבל, על ההובלה, על המנהיגות, על השירות לאזרח.

ישראל כץ: זה החוק הצרכני החשוב ביותר בשנים האחרונות וכנראה הרבה שנים אחורה.

ישראל כץ: באמצעותך גם לכל חברי הכנסת שפעלו כאן ביחד אתך, בוועדה, מתוך דאגה לציבור ללא שום משוא פנים, ללא שום חישוב פוליטי.

ישראל כץ: למנהלת הוועדה שהיא כבר הרבה שנים מלווה, ליועץ המשפטי, כל הצוות.

ישראל כץ: כמובן גם לאנשי המשרד, אנשי משרד המשפטים, משרד האוצר על שלוחותיו השונות וכמובן לכל הגורמים שהגיעו כאן לייצג כמיטב יכולתם.

ישראל כץ: ההשלמה של ההחלטות בוועדה מאפשרת כרגע לטפל בארגון המקצועי של הנוסח ושל הדברים האחרים, להביא את זה מיד בסוף הפגרה להצבעה בכנסת.

ישראל כץ: אתם הגרעין שהוביל כאן את המהפכה, ואני עוד פעם אומר:

ישראל כץ: גם מי שבאופן טבעי הרגיש שהתחרות תהיה לעומתו, נגיד ארגוני הרכב וכולי, אני אומר לכם בוודאות את מה שאמרתי להרבה גורמים אחרים ועד היום תמיד צדקתי – התחרות תיטיב עם האזרח ותיטיב גם אתכם כי כל הענף הזה יהיה טוב יותר, כי כשענף הוא טוב יותר וזול יותר אז אנשים משתמשים בו יותר, וכל מי שבענף הזה מרוויח.

ישראל כץ: איתן באמת, תודה רבה.

ישראל כץ: זה רגע היסטורי ממש באופן אמתי בתוצאות שייוולדו ממנו.

איתן כבל: תודה אדוני.

איתן כבל: רונן, משפט.

<רונן לוי: לא רק אני שותף, ואני אומר שהענף שלנו עדין - - בגלל שאין לנו דור ממשיך.

<רונן לוי: אני חושב שבאמת השר ואיתן - -

איתן כבל: תתחילו לבנות רובוטים.

<רונן לוי: שיתקנו לכם את האוטו?

<רונן לוי: אני חושב שזה נתן לנו פתח לתקווה, ואני חייב להודות בשמנו, אחריכם, כמובן לאבנר פלור ולחוה שנכנסה לחוק הזה, ואני חושב שהיא עשתה פה את העבודה הכי מקפת.

<רונן לוי: באמת כל הכבוד על העבודה הזאת, וכמובן לשר התחבורה, שבסוף לקח משהו שאנחנו חולמים עליו שנים, והבאת אותו לשולחן.

איתן כבל: תודה.

איתן כבל: היבואנים, אולי בכל זאת מילה טובה?

איתן כבל: חברים תודה לכם.

איתן כבל: הישיבה נעולה.

איתן כבל: אמן.

איתן כבל: תודה.

איתן כבל: הישיבה נעולה.